সাংবাদিক হওয়ার উপায় | বেতন কত? - Courstika\nসাংবাদিকতা (Journalism) অত্যন্ত সম্মানজনক একটি পেশা। সাংবাদিক হওয়ার উপায় জানলে দারুণ এই পেশা দিয়ে আপনিও নিজের ক্যারিয়ার বিল্ড করতে পারেন। যদিও একজন ভালো মানের সাংবাদিক হতে চাইলে অনেক লেখাপড়া থাকতে হয়। কিন্তু প্রশিক্ষণ নেওয়ার জন্য ন্যূনতম এইচএসসি পাশ হলেই চলে।\nএকজন সাংবাদিক হতে হলে আপনাকে বিভিন্ন বিষয়ে পারদর্শী হতে হবে। আমাদের দেশের পত্রিকা, টেলিভিশন এবং অনলাইন নিউজপোর্টালগুলোতে অভিজ্ঞ সাংবাদিক নিয়োগ করা হয়ে থাকে। আপনি চাইলে নির্দিষ্ট একটি ক্যাটাগরিতে সাংবাদিকতা করতে পারেন। আবার একই সাথে একাধিক বিষয় নিয়েও লেখালেখি করতে পারেন।\nযেমন একজন সাংবাদিক শুধুমাত্র অপরাধ বিষয়ক ঘটনাবলী নিয়ে প্রতিবেদন করতে পারেন। আবার তিনি চাইলে একইসাথে অপরাধ, ক্রীড়া, বিনোদন, কিংবা রাজনীতি নিয়েও লেখালেখি করতে পারেন। তবে আপনি যে ক্যাটাগরিতেই লেখালেখি করুন না কেন, আপনার কলমে জোড় থাকতে হবে। তাহলেই আপনি সামনে এগোতে পারবেন।\nতথ্য সংগ্রহ, যাচাই-বাছাই এবং সংগৃহীত তথ্য প্রতিবেদন আকারে জনসম্মূখে তুলে ধরাই মূলত সাংবাদিকতা। একজন সাংবিদক তার তৈরি প্রতিবেদনটি প্রিন্ট, টিভি এবং অনলাইন মিডিয়ার মাধ্যমে প্রকাশ করে থাকেন।\nএকজন সাংবাদিক দেশে বিদেশে ঘটে যাওয়া যেকোন বিষয়ের ওপর লেখালেখি করতে পারেন। মূলত নির্দিষ্ট কিছু ক্যাটাগরির ওপর ভিত্তি করে বিভিন্ন ধরনের সাংবাদিক ক্যারিয়ার গড়ে ওঠে। যেমন:\nসোশ্যাল মিডিয়া সাংবাদিক\nতবে আপনি যে ক্যাটাগরির লেখকই হোন না কেন, সাংবাদিকতা একটি জটিল প্রক্রিয়া। কারণ একটি ঘটনার প্রতিবেদন পাঠক বা দর্শকের সামনে তুলে ধরার জন্য অনেক তথ্য সংগ্রহ করতে হয়। পরবর্তীতে উক্ত তথ্য যাচাই-বাছাই এবং বিশ্লেষণ করে তা চূড়ান্ত রূপ দিতে হয়।\nসাংবাদিকতাকে সমাজের দর্পণ বা আয়নার সাথে তুলনা করা হয়। কারণ একজন আদর্শ সাংবাদিকের লেখনীতে সমাজের হাসি-খুশি, দু:খ-দুর্দশা, ভালো দিক ও মন্দ দিক উঠে আসে। একই সাথে সাংবাদিকবৃন্দ লাইফস্টাইল, চিকিৎসা আপডেট, আবহাওয়া, বিজ্ঞান, শিক্ষাও প্রযুক্তিসহ আরও অনেক বিষয়ে নতুন নতুন তথ্য সরবারহ করে থাকেন।\nসাংবাদিক হওয়ার উপায়\nসাংবাদিকতা একটি চ্যালিঞ্জিং পেশা। তাই একজন অভিজ্ঞ ও সফল সাংবাদিক হতে হলে আপনাকে সৎ, সাহসী এবং নির্ভিক হতে হবে। পাশাপাশি থাকতে হবে সৃজনশীল লেখনি শক্তি। আজ আমরা কোর্সটিকায় সাংবাদিক হওয়ার উপায় সম্পর্কে জানবো। একজন সফল সাংবাদিক হতে চাইলে আপনার মধ্যে যে গুণাবলী থাকতে হবে, তা নিচে ধারাবাহিকভাবে আলোচনা করা হল।\n১. সাহস: সাংবাদিকতার জন্য সবার প্রথমেই যা দরকার হয়, তাহলে সাহস; সৎ সাহস। আপনি যদি একজন ক্রাইম রিপোর্টার হয়ে থাকেন, তাহলে তথ্য সংগ্রহের জন্য আপনাকে অনেক প্রতিকূলতার সম্মূখীন হতে হবে। কখনো কখনো সরেজমিন তথ্য সংগ্রহের প্রয়োজন হতে পারে। আর এসব ক্ষেত্রে অপরাধিদের আক্রোশের শিকার হতে পারেন আপনি।\nপ্রকৃত সত্য তুলে ধরার জন্য বিভিন্ন মহল হতে ক্রমাগত হুমকি, সময় বিশেষ প্রাণনাশের হুমকিও আসবে। কিন্তু একজন সফল সাংবাদিক হতে হলে এসব হুমকিতে ভয় পেলে চলবে না। তাই আপনার ভেতরে যদি নির্ভিক এবং সৎ সাহস কাজ করে, তবেই আপনি সাংবাদিকতাকে জয় করতে পারবেন।\n২. লেখনী শক্তি: আপনি যদি পেশাদার কোন গণমাধ্যমে কাজ করতে চান, তাহলে প্রতিদিনই আপনাকে নিত্য নতুন প্রতিবেদন লিখতে হবে। কিন্তু আপনার ভেতরে যদি সৃজনশীল লেখনী শক্তি না থাকে, তাহলে প্রতিদিন নতুন নতুন বিষয়ের ওপর আপনি লিখতে পারবেন না। তাই বিশ্লেষণধর্মী লেখা উপহার দেয়ার জন্য আপনার ভেতরে সৃজনশীল লেখনী শক্তি থাকা অত্যাবশ্যক।\nব্লগিং, সংবাদ সংস্থা বা অন্যান্য মিডিয়া আউটলেটের জন্য একজন ফ্রিল্যান্স লেখক হওয়া লেখালেখিতে অভিজ্ঞতা অর্জনের একটি উপায়। মানুষের মনোযোগ আকর্ষণ করে এমন জিনিসগুলো সম্পর্কে লিখুন এবং যে কোনও অনুষ্ঠানের কেন্দ্রবিন্দুতে একটি গল্প খুঁজে পাওয়ার আপনার ক্ষমতা প্রদর্শন করুন।\nএতে করে আপনি আপনার সিভিতে নতুন একটি মাত্রা যুক্ত করতে পারবেন। সম্ভাব্যভাবে এটি আপনাকে একটি এন্ট্রি-লেভেলের চাকরি দিতে এবং সাংবাদিকতায় ক্যারিয়ারের পথে সাহায্য করবে।\n৩. উপস্থপনা: আপনি যে কেবল প্রিন্ট মিডিয়ায় সাংবাদিকতা করবেন, তাই নয়; চাইল কোন টেলিভিশন চ্যানেলেও কাজ করতে পারেন। টেলিভিশনে কাজ করতে হলে আপনাকে ক্যামেরার সামনে আসতে হবে। আর ক্যামেরার সামনে আসতে হলে আপনার কথা বলার ভঙ্গি, শারীরিক ভাষা এবং শব্দচয়ন অত্যন্ত পরিপাটি হতে হবে।\nক্যামেরার সামনে আপনি নিজেকে যতটা সুন্দরভাবে উপস্থপন করতে পারবেন, আপনার প্রতিবেদনটিও ততটা চিত্তাকর্ষক হবে। ফলে আপনার কাজের প্রতিষ্ঠান তথা দর্শকদের কাছে আপনার গ্রহণযোগ্যতা বৃদ্ধি পাবে।\n৪. যোগাযোগ ও সম্পর্ক: সংবাদের জন্য প্রয়োজনীয় তথ্য সংগ্রহের তাগিদে আপনাকে বিভিন্ন প্রতিষ্ঠান ও ব্যক্তি পর্যায়ে মানুষের সাথে যোগাযোগ থাকতে হবে। যেমন প্রশাসনের বিভিন্ন কর্মকর্তা থেকে শুরু করে বিভিন্ন মন্ত্রণালয়ের গুরুত্বপূর্ণ কর্মকর্তাদের সাথে যোগাযোগের প্রয়োজন হতে পারে।\n৫. নেটওয়ার্কিং: সম্পাদক, সংবাদ প্রতিবেদক এবং সংশ্লিষ্ট ক্ষেত্রে অন্যান্য সাংবাদিকদের সাথে সংযোগ স্থাপন করুন। একজন পেশাদার সাংবাদিক হওয়ার পথে আপনার কাজ করার সময় এই লোকেরা তাদের পূর্ব অভিজ্ঞতা এবং সহায়ক পরামর্শ দিতে পারে। আপনার নেটওয়ার্ক যত বড় হবে, রেফারেন্স হিসেবে আপনার নামটি তত বেশি মনে পড়বে।\nসাংবাদিক হওয়ার শিক্ষাগত যোগ্যতা\nযদিও সাংবাদিকতা জন্য শিক্ষাগত যোগ্যতার বাধা-ধরা কোন নিয়ম নেই, তবে নূন্যতম এইচএসসি পাশ করাকে বাধ্যতামূলক মনে করা হয়। দেশের নামি ও জনপ্রিয় গণমাধ্যমগুলো স্নাতক (অনার্স) বা স্নাতকোত্তর (মাস্টার্স) চায়। কিছু ভালো মানের অনলাইন পোর্টালে অনার্স পড়ুয়াদেরও অগ্রাধিকার দেওয়া হয়।\nতবে আপনি যদি উচ্চ মাধ্যমিক পাশ করে থাকেন, তাহলে শুধু সাংবাদিকতার ওপর ২ বছরের বিশেষায়িত কোর্স করতে পারেন। বর্তমানে দেশের বহু শিক্ষাপ্রতিষ্ঠান সাংবাদিকতার ওপর ডিগ্রী দিয়ে তাকে। পাশাপাশি আপনি চাইলে প্রেস ইনস্টিটিউট বাংলাদেশ (পিআইবি) থেকেও একটি কোর্স করে নিতে পারেন।\nপিআইবি থেকে সাংবাদিকতায় স্নাতকোত্তর ডিপ্লোমা কোর্সে ভর্তি হতে হলে আপনাকে জাতীয় বিশ্ববিদ্যালয় অথবা স্বীকৃত অন্য যেকোন বিশ্ববিদ্যালয় হতে ন্যূনতম স্নাতক ডিগ্রি এবং এসএসসি থেকে স্নাতক পর্যন্ত যেকোন ২টি পরীক্ষায় কমপক্ষে ২য় শ্রেণি বা জিপিএ-৩ গ্রেড প্রাপ্ত হতে হবে।\nতবে সংবাদপত্রসহ যেকোন গণমাধ্যম, বিজ্ঞাপন এবং জনসংযোগে কর্মরতদের অগ্রাধিকার দেয়া হয়। তাই আপনার যদি এমন কোন সুবিধা থেকে থাকে, তবে অবশ্যই আবেদনপত্রের সাথে সংশ্লিষ্ট কর্তৃপক্ষের অনুমতিপত্র দাখিল করবেন।\nকোথায় করবেন সাংবাদিকতা?\nশুরুতেই আপনি কোথাও বেতনভুক্ত সাংবাদিক হিসেবে চাকরি পাবেন না। এর জন্য কিছুটা সময় লাগবে। নির্দিষ্ট এই সময়ে অনলাইনে বিভিন্ন ব্লগে লেখালেখি করুন। এতে করে লেখালেখির ওপর আপনার অভিজ্ঞতা বৃদ্ধি পাবে। অনলাইনে এমন অনেক প্লাটফর্ম আছে, যেখানে আপনি লেখালেখি করে উপার্জন করতে পারবেন।\nঅথবা চাইলে নিজের একটি নিউজ পোর্টাল তৈরি করে সেখান থেকেও ভালো অর্থ উপার্জন করতে পারেন। সুতরাং প্রয়োজনীয় ব্যবস্থা গ্রহণ করে নিজের লেখা অনলাইন মাধ্যমে প্রকাশ করতে থাকুন। কোন লেখাগুলোর প্রতি মানুষের আগ্রহ বেশি, তা পরীক্ষা-নিরীক্ষা করুন।\nব্যস, আপনাকে আর কিছু করতে হবে না। যা করার সেটা এবার সংবাদপত্রের মালিকরাই করবে। আপনার ডাক চলে আসবে কোন সংবাদপত্র বা মিডিয়া হাউজের কাছ থেকে। তবে একটি ভুল কখনোই করবেন না। কোন সংবাদ মাধ্যমের অফিসে গিয়ে কাজের জন্য আর্জি জানাবেন না।\nসুযোগ বুঝে এরা বিনা পয়সায় খাটিয়ে আপনাকে ছুঁড়ে ফেলে দেবে। তার থেকে ভালো, নিজের একটি অনলাইন পোর্টাল খুলে লিখতে থাকুন। এতে করে মাস শেষে আপনার ভালো একটি উপার্জন আসবে, পাশপাশি লেখার অভিজ্ঞতাও বৃদ্ধি পাবে।\nসাংবাদিকতা একটি মহৎ পেশা। এটি সমাজের দর্পণ স্বরূপ। যদিও অনেকে বাজে উদ্দেশ্য নিয়ে এসে মহৎ এই পেশাটিকে প্রশ্নবিদ্ধ করে। দীর্ঘ এই আলোচনায় আমরা সাংবাদিক হওয়ার উপায় গুলো তুলে ধরেছি। আশা করছি এগুলো অনুসরণের ফলে আপনি একজন আদর্শ সাংবাদিক হয়ে উঠতে পারবেন।\nভবিষ্যতে চাকরির সম্ভাবনা কেমন হবে তা এককথায় বলা সহজ নয়। প্রতিনিয়তই সংবাদ ও সাংবাদিকতার ধরন, গণ্ডি, কার্যক্রম ও প্রযুক্তিগত প্যাটার্ণ সবকিছু পাল্টে যাচ্ছে। কখনো এই পরিবর্তন আনছে ভালো কিছু। আবার কখনো নিয়ে আসছে শূন্যতা।\nএসব কিছুর পাশাপাশি বাড়ছে প্রতিযোগিতাও। সবমিলে সাংদিকতা সেক্টরের জব মার্কেট কিছুটা জটিল হয়ে পড়েছে। তবে আপনি যদি কৌশলী ও সাম্প্রতিক সাংবাদিকতার পরিবর্তনের সাথে খাপ খাইয়ে এগিয়ে যাওয়ার সামর্থ্য অর্জন করতে পারেন, তাহলে একজন সংবাদকর্মী হিসেবে চাকরি কিংবা কর্মক্ষেত্রের কোন অভাব হবে না।


পুরুষ ছা’ড়াই মা হলেন বাঙালি ডাক্তার শিউলি - Bhabisyat Bangladesh\nপুরুষ ছা’ড়াই মা হলেন বাঙালি ডাক্তার শিউলি\nপুরুষের সম্পূর্ণ স’হবা’স ছা’ড়াই স্পা’র্ম ব্যাঙ্ক থেকে ‘শু’ক্রা’ণু নিয়ে বিয়ে ছাড়া’ই মা হযেছেন বাঙা’লী ডাক্তার শিউলি। অবশ্য এজন্য তার ল’ড়াইও কম করতে হয় নাই।\nশিউলির মা হও’য়ার পর থেকে আশ’ঙ্কা করা হচ্ছে বিবাহ প্রথা বেশি দিন টিকে থাকবে না। সন্তান জন্ম দানে পুরুষের ভূমিকা গৌণ তা প্রমাণ করলেন ওই নারী। এখন থেকে আর নারী নি’র্যাত’ন হবে না। এখন দেখার বিষয় বাঙা’লি নারীরা এ পন্থা অবলম্বন করে কি না?\nবাঙালী ডাক্তার প্র’মাণ করলেন, বাঙালী’রাই পথ দেখাবে সচেতনতার ও বিজ্ঞা’নের নানা কী’র্তির। তারা আ’লোর দিশা। অন্ধকার অচ’লা’য়তন ভেঙে শিখা চিরন্তন। ডা. শিউলি মুখো’পাধ্যায়, নি’জেকে নিয়ে গেলেন অনন্য উ’চ্চতায়।\nকল’কাতায় ‘একক মাতৃত্ব’ নিয়ে সচেতনতা সৃষ্টিতে দীর্ঘদিন কাজ করছেন তিনি। বন্ধ্যাত্ব নিরসন তার যেন উপাসনা। শত না’রীর মুখে মা’তৃত্বের হাসি ফো’টানো। বিভিন্ন নারীকে তিনি মা’তৃত্বের স্বাদ গ্রহণের সুযোগও করে দেন সেবার ভি’ত্তিতে ন্যূনতম খরচে। এবার নিজেই সেই পথে হাঁ’টলেন।\nডা. শিউলি মুখোপা’ধ্যায় কলকা’তার বাসিন্দা। দেড় বছর আগে তিনি একক মাতৃত্বের পথে হাঁটার সিদ্ধান্ত নেন। তার একা’কিত্ব ঘোঁ’চাতে ও অন্যদের উৎসাহিত করতে তিনি এ সিদ্ধান্ত নেন বলে গণমাধ্যমকে জানিয়েছেন। সেই ভাবনা থেকেই অবি’বাহিত শিউলি এখন এক পুত্র স’ন্তানের মা।\n৩৯ বছরের শিউলি’দেবী ছেলের নাম রে’খেছেন ‘রণ’। তবে ছেলের জ’ন্মের পরেই এক তিক্ত অভিজ্ঞতা হয়েছে শিউলির। তিনি বলেন, ‘ছেলের জন্মের কাগ’জপত্রে বাবার নামের জায়গায় কী’ লিখবেন সেটা বুঝে উঠতে পার’ছিলেন না।\nএর পরেই বাবা-মায়ের সঙ্গে আলোচনা করে পাকাপাকি ভাবে সিঙ্গেল মাদার হওয়ার সিদ্ধান্ত নিয়ে ফেলেন তিনি। নিজের হাসপাতালের স্পার্ম ব্যাঙ্ক থেকে শুক্রাণু নিয়ে প্রবেশ করানো হয় তার শ’রীরে। হায়দরাবাদ ও মালদহের দুই মহিলাও তার চিকিৎসাতে সিঙ্গেল মাদার হতে চলেছেন।


বিচ্ছেদের পরও প্রাক্তনের সঙ্গে ‘বন্ধুত্ব’ রাখতে চাইলে যা যা খেয়াল রাখবেন বিচ্ছেদের পরও প্রাক্তনের সঙ্গে ‘বন্ধুত্ব’ রাখতে চাইলে যা যা খেয়াল রাখবেন – SomoyerDhara.com\nজীবনে একাধিকবার প্রেমের সম্পর্কে জড়িয়ে পড়েন প্রায় সকলে। কিছু সম্পর্ক বহু বছর টিকে যেতে পারে, কিছু সম্পর্কের সময়কাল কয়েক মাসেই থেমে যায়। একটা সময় জুড়ে আর একজন মানুষকে চেনা, তাঁর সঙ্গে ঘনিষ্ঠ হওয়া, নিজের ভালো-খারাপ সবটুকু নিয়ে তার সামনে মেলে ধরতে অনেক সাহস লাগে। একটা বিপুল ভরসার জায়গা, ভালোবাসার জায়গা না পেলে সেই গভীরতায় অনেকেই যেতে পারেন না।\nকিন্তু যখন এই সম্পর্কগুলি ভেঙে যায়? যখন হঠাৎ করে এক দিন সকালে উঠে সেই ভালোবাসার মানুষটিকে আর ‘নিজের’ বলা যায় না, ওই মুহূর্তগুলির বিহ্বলতা হয়তো কমবেশি সকলকেই তাড়া করেছে কখনও না কখনও। কিছু কিছু ক্ষত সারা জীবন থেকে যায়, আবার কিছু ক্ষত হালকা হয়ে এলেও মাঝেমধ্যেই অনুভূতির মধ্য দিয়ে নিজের অস্তিত্বের জানান দেয়। অনেক সময়ে এই বিচ্ছেদগুলি খুব অজান্তে হয়ে যায়। হঠাৎ এক দিন দু’জনে বুঝতে পারেন যে তাঁর মানসিকভাবে একে অপরের থেকে অনেকটা দূরে সরে গিয়েছেন। কোনো অপমান নয়, বা এক জনের কোনো ধরনের খারাপ আচরণও নয়, অনেক সময়েই একটা অদ্ভুত নাম-না-জানা দূরত্ব চলে আসে দু’জনের মধ্যে। এই দূরত্বগুলো দূরে সরিয়ে দেয় সম্পর্কে থাকা মানুষদের, সেই থেকে বাসা বাঁধে ক্লান্তি, সেই থেকে বিচ্ছেদ।\nকিন্তু ওই মন খারাপ, বা তার থেকেও বেশি ওই শূন্যতার অনুভূতি কাটিয়ে ওঠার পরে সেই প্রাক্তনের সঙ্গে অনেকেই আর যোগাযোগ রাখতে চান না। ভয় থাকে আবার কষ্ট পাওয়ার। কিন্তু সেই ভয়ের কারণে যদি আপনি একজন বন্ধুকে হারিয়ে ফেলেন, তখন কি এই খারাপ লাগাগুলি অতটা যুক্তিযুক্ত বলে মনে হয়?\nতাহলে জেনে নিন বিচ্ছেদের পরও প্রাক্তনের সঙ্গে বন্ধুত্ব বজায় রাখতে চাইলে কোন কোন বিষয় মাথায় রাখতে হবে-\nবিচ্ছেদের পরের কিছু দিন অত্যন্ত কঠিন বলে মনে হয় সকলেরই। সেই মুহূর্তগুলি অনেক সময়েই মানসিক শান্তিতে ব্যাঘাত ঘটায়। নিজেকে সময় দিন, পারলে কোথাও কয়েক দিনের জন্য বেড়াতে যান। নতুন জায়গা দেখলে, নতুন মানুষের সঙ্গে দেখা করলে আপনার মানসিক অস্থিরতা কমতে পারে।\nপ্রাক্তনের সঙ্গে শান্ত ভাবে কথা বলুন\nকোনো সম্পর্ক ভেঙে গেলে অনেক খারাপ লাগা, রাগ, অভিমান দানা বাঁধে মনের মধ্যে। তাই কিছু দিন নিজেকে সময় দিয়ে চেষ্টা করুন আবার সেই মানুষটার সঙ্গে একটা কথোপকথনে আসার। একে অপরকে বোঝার চেষ্টা করুন, শান্ত ভাবে কথা বলে খারাপ লাগাগুলি ব্যক্ত করুন, সামনের জনের খারাপ লাগাগুলি শুনুন। যাতে ওই খারাপ লাগা, অভিমানগুলির তীব্রতা কিছুটা হলেও কমে যেতে পারে।\nযেই মানুষের সঙ্গে আপনি একটা বড় সময় জুড়ে সম্পর্কে ছিলেন, তিনি সম্ভবত আপনাকে অনেকটাই চেনেন। সেই সম্পর্কটা আর নেই ঠিকই। কিন্তু যদি আপনি তার সামনে কোনো রকম ভনিতা করেন বা অন্য রকম মানুষ হওয়ার চেষ্টা করেন, বেশির ভাগ ক্ষেত্রেই সেটা আরও অস্বস্তির কারণ হয়ে উঠতে পারে। সব কিছু সহজ করাই যদি লক্ষ্য হয়, তা হলে সেই সততার জায়গা থেকে সরে আসবেন না।\nনিজেদের পরিধির ব্যাপারে সচেতন থাকুন\nসম্পর্কে থাকাকালীন অনেক সময়ই দু’জনের একে অপরের প্রতি এক ধরনের অধিকারবোধ জন্মে যায়। কিন্তু বিচ্ছেদের পরে সেই একই ধরনের ঘনিষ্ঠতা থেকে যাওয়া কঠিন। তাই কিছু বিষয়ে আপনার এবং তাঁর নিজস্ব পরিধির ব্যাপারে ওয়াকিবহাল থাকাই ভালো। মানসিক সুস্থতার জন্য তা অত্যন্ত গুরুত্বপূর্ণ হতে পারে।\nপ্রাক্তনের অনুপস্থিতিতে তার বিষয়ে কথা বলবেন না\nবিচ্ছেদ হয়ে গিয়েছে বলেই রাগ বা খারাপ লাগা থেকে আরও পাঁচজনকে আপনার প্রাক্তনের ব্যাপারে কিছু বলা কখনোই শ্রেয় নয়। যদি আপনি একটা বন্ধুত্বের সম্পর্কে আসতে চান, তাঁর আত্মমর্যাদার সম্মান করাটা অত্যন্ত গুরুত্বপূর্ণ। ওই যে সম্পর্কে ভরসার জায়গাগুলি, সম্পর্ক ভেঙেছে বলে সেটা ফেলে দেওয়ার তো কোনো মানে হয় না। সম্পর্ক থাকুক বা না থাকুক, এই সম্মানের জায়গাটা সব সময়েই একটা সুস্থতার লক্ষণ।


মেয়েদের কাছে আকর্ষণীয় হবেন কীভাবে জানেন ?\nThursday, 31st August , 2017, 03:44 pm,BDST\nমেয়েদের কাছে আকর্ষণীয় হবেন কীভাবে জানেন ?\nলাস্টনিউজ বিডি ডেস্ক, ৩১ আগস্ট : ভাবছেন নিজেকে আরও বেশি করে আকর্ষণীয় করবেন কীভাবে। আপনার প্রিয় মানুষের কাছে নিজেকে আরও বেশি আকর্ষণীয় করার উপায় খুঁজছেন? তবে প্রথমেই বলি বেশি সাজগোজ বা ফিটফাট হয়ে থাকা, খুব ভালো আচার আচরণ অবশ্যই ভালো।\n❏ যে সকল পুরুষ মেয়েদর সঙ্গে চোখে চোখ রেখে কথা বলতে পারেন মেয়েদের কাছে তাঁরা বেশি আকর্ষণীয়। মেয়েরা এতে অনেক বেশি ভরসা এবং আত্মবিশ্বাস খুঁজে পান। অনেকের কাছে এই বিষয়টিই বেশি রোম্যান্টিক।\n❏ এমন অনেক সৌজন্য মূলক কাজ, যেমন কোথাও গেলে দরজা খুলে ধরা বা রেস্টুরেন্টে গেলে চেয়ার টেনে বসতে দেওয়া, রাস্তা পার করে দেওয়ার সময় হাত ধরা এ ধরনের ছোট ছোট কাজগুলো মেয়েদের অনেক বেশি আকর্ষণ করে।\n❏ শুনতে অদ্ভুত লাগলেও, মেয়েরা ছেলেদের ফুলহাতা শার্টের হাতা ফোল্ড করে কুনুই পর্যন্ত গুটিয়ে রাখার প্রতি অনেক বেশিই আকর্ষণ বোধ করেন।\n❏ সব সময় প্রেমিকা বা স্ত্রীর খোঁজ খবর নেওয়া পুরুষকে নারীদের অনেক বেশি পছন্দ করতে দেখা যায়। যিনি সব সময় সন্দেহ না করে স্ত্রী বা প্রেমিকার নিরাপত্তার বিষয়টি মাথায় এনে কাজ করেন তারা নারীদের কাছে অনেক কাছের হন।\n❏ যেসব পুরুষেরা শিশুদের স‌ঙ্গে সময় কাটাতে পছন্দ করেন এবং শিশুরাও তাদের অনেক পছন্দ করেন তারা নারীদের চোখে অনেক বেশি আকর্ষণীয়।\n❏ ছেলেদের পছন্দ না হলেও, সেই সকল পুরুষদের বেশি পছন্দ করেন যখন কোনো মেয়ে কোন কারণে রেগে গেলে বা অভিমান করলে যারা ক্ষেপে যান না। বরং প্রিয় মানুষের মুড ঠিক করার জন্য কাছে এগিয়ে যান।\n❏ পোশাক আশাক এবং নিজের লুকের দিকে ভালো নজর এমন পুরুষই নারীর অনেক পছন্দের। পাগলাটে ধরণের মানুষের স‌ঙ্গে সময় কাটাতে ভালো লাগলেও জীবন কাটানো পছন্দ করেন না অনেকে।\n❏ খুব খারাপ সময় মানসিক অস্থির কমাতে একটু নির্ভরতার মধুর হাসি দিতে পারে যেসব পুরুষ, নারীদের কাছে সব সময়েই অনেক বেশি আকর্ষণীয় তারা। হাসি দেখলে কিছুক্ষণের মধ্যে অস্থিরতা ভুলে যায়।


শুভেন্দুর পর তৃণমূলের বিড়ম্বনা বাড়িয়ে দিলেন রাজ্যের প্রাক্তন মন্ত্রী! অস্বস্তি তুঙ্গে! – প্রিয় বন্ধু বাংলা\nহোম > রাজনীতি > তৃণমূল > শুভেন্দুর পর তৃণমূলের বিড়ম্বনা বাড়িয়ে দিলেন রাজ্যের প্রাক্তন মন্ত্রী! অস্বস্তি তুঙ্গে!\nপ্রিয় বন্ধু মিডিয়া রিপোর্ট – বহুদিন আগে তিনি যোগ দিয়েছিলেন ভারতীয় জনতা পার্টিতে। কিন্তু বিজেপিতে যোগ দেওয়ার পরেও সেভাবে দলের কোনো কর্মসূচিতে থাকতে দেখা যাচ্ছিল না তাকে। বান্ধবী বৈশাখী বন্দ্যোপাধ্যায় দলে ঠিকমতো গুরুত্ব না পাওয়ার কারণে চুপচাপ নীরবে নিভৃতে বসেছিলেন রাজ্যের প্রাক্তন মন্ত্রী। কিন্তু সাম্প্রতিককালে বিজেপি তাকে ময়দানে নামতে শুরু করেছে।\nএকের পর এক জনসভায় মিটিং, মিছিলে উপস্থিত হচ্ছেন শোভন চট্টোপাধ্যায়। আর এবার বৃহস্পতিবার রায়দিঘি বিধানসভার মথুরাপুর2ব্লকের সভায় উপস্থিত হয়ে নিজের প্রাক্তন দল তৃণমূল কংগ্রেসের বিরুদ্ধে রীতিমত বিস্ফোরক মন্তব্য করলেন সেই শোভন চট্টোপাধ্যায়। যেখানে রায়দিঘির বিধায়ক দেবশ্রী রায় সম্পর্কে বিস্ফোরক মন্তব্য করতে দেখা গেল তাকে।\nসূত্রের খবর, এদিন রায়দিঘি বিধানসভার মথুরাপুর2ব্লকে বিজেপির পক্ষ থেকে একটি সভার আয়োজন করা হয়। আর সেখানেই উপস্থিত হন বিজেপি নেতা শোভন চট্টোপাধ্যায় এবং বৈশাখী বন্দ্যোপাধ্যায়। আর সেই সভাতেই বক্তব্য রাখতে গিয়ে নিজের প্রাক্তন দল সম্পর্কে বিস্ফোরক মন্তব্য করেন শোভন চট্টোপাধ্যায়।\nতিনি বলেন, “এই অঞ্চলে 10 বছর আগে সিপিএমের কাছ থেকে সুন্দরবন উন্নয়ন মন্ত্রী ছিলেন কান্তি গঙ্গোপাধ্যায়। সেখানে তৃণমূল এক অভিনেত্রীকে ভোটের টিকিট দিয়েছিল। তাকে জেতিয়ে এনেছিলাম। কিন্তু ভোটে জেতার পর থেকে আর আমার সঙ্গে যোগাযোগ রাখেনি দেবশ্রী রায়। মানুষ একবার ক্ষমা করে। দুবার ক্ষমা করে না। তাই আমাকে এখন ক্ষমা চাইতে হচ্ছে। যাকে বুকের পাঁজরের মত তৈরী করেছিলাম, আজ সে পথ হারিয়েছে।”\nঅনেকে বলছেন, শোভন চট্টোপাধ্যায় তৃণমূলের দুর্দিনের সঙ্গী। মমতা বন্দ্যোপাধ্যায় যখন লড়াই, আন্দোলন করেছিলেন, তখন তার সঙ্গে নিত্যসঙ্গী থাকতে দেখা যেত এই শোভন চট্টোপাধ্যায়কে। এমনকি একসময় দক্ষিণ 24 পরগনা জেলা তৃণমূলের সভাপতি ছিলেন তিনি। এছাড়াও রাজ্যের মন্ত্রী এবং কলকাতা পৌরসভার মেয়র ছিলেন শোভন চট্টোপাধ্যায়। তবে মাঝে তৃণমূলের সঙ্গে তার বিচ্ছেদ তৈরি হয়। আর এর পরেই দলবদল করেন তিনি।\nকিন্তু সেই শোভন চট্টোপাধ্যায় বিজেপিতে সক্রিয়ভাবে ময়দানে নামতে যেভাবে নিজের প্রাক্তন দলকে পথ হারিয়ে যাচ্ছে বলে মন্তব্য করলেন, তাতে তৃণমূলের অস্বস্তি দ্বিগুণ ভাবে বৃদ্ধি পেতে শুরু করল বলেই মনে করছেন বিশেষজ্ঞরা। পাশাপাশি যেভাবে রায়দিঘির বিধায়ক দেবশ্রী রায় সম্পর্কে কটাক্ষ করলেন শোভন চট্টোপাধ্যায়, তাতে বিজেপি বাড়তি অক্সিজেন পেল বলেই মত একাংশের।\nএদিকে এদিনের সভা থেকে রায়দিঘির বিধায়ক দেবশ্রী রায়ের বিরুদ্ধে টোটো দুর্নীতি নিয়েও সরব হন শোভন চট্টোপাধ্যায়। তিনি বলেন, “গরিব মানুষদের থেকে টোটো দেওয়ার নাম করে পাঁচ হাজার টাকা করে নিয়েছিল। কেউ পায়নি, অভিযোগ ওঠার পরেও তৃণমূল কোনো ব্যবস্থা গ্রহণ করেনি। মানুষ এদের ক্ষমা করবে না। আমি সিপিএম, কংগ্রেসের বিরুদ্ধে লড়াই করতে আপনাদের কাছে বারবার এসেছি। এবার তৃণমূলের বিরুদ্ধে লড়াই করতে এসেছি। আপনারা সঙ্গে থাকুন।”\nপর্যবেক্ষকরা বলছেন একদিকে শুভেন্দু অধিকারী আরেকদিকে শোভন চট্টোপাধ্যায় যেভাবে একের পর এক সভা থেকে তারা মমতা বন্দ্যোপাধ্যায় এবং তৃণমূল কংগ্রেসকে আক্রমণ করতে শুরু করেছেন তাতে ঘাসফুল শিবির এখন প্রবলভাবে অস্বস্তির মুখে। বহুদিন আগে মুকুল রায় বিজেপিতে যোগদান করার পর তৃণমূলের অস্বস্তি বাড়িয়ে দিয়েছেন।\nআর এবার বিজেপিতে বহুদিন আগে যোগদান করলেও ময়দানে নেমে একের পর এক প্রাক্তন দলের বিরুদ্ধে বোমা ফাটাতে শুরু করেছেন শোভন চট্টোপাধ্যায়। স্বাভাবিকভাবেই তার রায়দিঘির এদিনের এই সভা থেকে তৃণমূলের বিরুদ্ধে যে সমস্ত কটাক্ষ করা হয়েছে, তা যে ঘাসফুল শিবিরকে ব্যাপকভাবে বেকায়দায় ফেলে দিল, সেই ব্যাপারে নিশ্চিত বিশ্লেষকরা। সব মিলিয়ে গোটা পরিস্থিতি কোথায় গিয়ে দাঁড়ায়, সেদিকেই নজর থাকবে সকলের।\nট্যাগড bjp leader TMC Vs BJP\nবেজে গেল কি পৌরসভার দামামা? জেনে নিন বিস্তারিত


পাটগ্রাম হাসপাতাল পানি ও বিদ্যুৎবিহীন! - The Dhaka Times\nপাটগ্রাম হাসপাতাল পানি ও বিদ্যুৎবিহীন!\nOn জুন ১২, ২০১২\nঢাকা টাইমস্ ডেস্ক ॥ হাসপাতালে পানি নাই, বিদ্যুৎ নাই এমন খবরও আমাদের পড়তে হয়। খবর পাওয়া গেছে, লালমনিরহাটের পাটগ্রাম উপজেলা স্বাস্থ্য কমপ্লেক্সে গত ৩০ মে থেকে পানি সরবরাহ বন্ধ রয়েছে। সেই সঙ্গে বিদ্যুৎহীন হয়ে পড়েছে পুরো হাসপাতাল।\nপ্রকাশ থাকে যে, পানি বিদ্যুৎ বন্ধ থাকার কারণে রোগী, চিকিৎসকসহ স্বাস্থ্যসেবায় নিয়োজিতরা চরম বিপাকে পড়েছেন। বৈদ্যুতিক ট্রান্সফরমার ও পানির পাম্প পুড়ে যাওয়ায় এ অবস্থার সৃষ্টি হয়েছে বলে জানিয়েছে সংশ্লিষ্ট কর্তৃপক্ষ। পানি ও বিদ্যুৎ না থাকায় অনেক রোগী চিকিৎসা শেষ না হতেই বাধ্য হয়ে হাসপাতাল ছেড়ে যাচ্ছেন।\nসরেজমিন পাটগ্রাম স্বাস্থ্য কমপ্লেক্সে গিয়ে দেখা গেছে, বহির্বিভাগে চিকিৎসকের পরামর্শ ও তাদের সাক্ষাতের টিকিট সংগ্রহের জন্য রোগীরা অপেক্ষা করছেন। কক্ষের ভেতরে অবস্থানরত চিকিৎসা ও হাসপাতালের কর্মীরা প্রায় অন্ধকারেই তাদের কাজ করে যাচ্ছেন। অপরদিকে হাসপাতালের আন্তঃবিভাগে ভর্তি থাকা রোগীদের অবস্থা কাহিল হয়ে পড়েছে ভ্যাপসা গরমে। দ্বিতীয় তলার পুরুষ ও মহিলা ওয়ার্ডের অনেক রোগীকে রুমাল দিয়ে নাক-মুখ ঢেকে বিছানার মধ্যে শুয়ে থাকতে দেখা গেছে। কারণ পানির অভাবে কয়েকদিন ধরে টয়লেটগুলো পরিষ্কার না করায় দুর্গন্ধ ছড়াচ্ছে। পানির অভাবে টয়লেটগুলো ব্যবহারের অনুপযোগী হয়ে পড়ছে।\nহাসপাতালে ‘বন্ধু’কে দেখতে দরজায় দাঁড়িয়ে ৪ কুকুর!\nহাসপাতালের আইসিইউ’র মেঝেতে ঘুরে বেড়াচ্ছে মাছ! [ভিডিও]\nএদিকে বিদ্যুৎ না থাকায় প্রচণ্ড গরমে হাত পাখায় ভরসা করতে হচ্ছে রোগী ও তাদের আত্মীয়-স্বজনের। রোগীর আত্মীয়-স্বজনরা নিচে নেমে এসে টিউবওয়েল থেকে পানি নিয়ে যাচ্ছে। হাসপাতালে চিকিৎসাধীন ডায়রিয়া রোগী সোহাগীর (৫) বাবা আবদুস সালাম বলেন, ‘কারেন্ট না থাকায় হামরা খাওয়ার পানি পাইছি না, আর লেফটিনোত গেইলে ওইটেও পানি নাই। নিচ থেকে মসজিদের পানি দিয়ে কাজ সারতে হচ্ছে।’\nআশা করি সংশ্লিষ্ট কর্তৃপক্ষ এমন জনগুরুত্বপূর্ণ বিষয়ের দিকে সুনজর দেবেন এবং জরুরি ভিত্তিতে ব্যবস্থা গ্রহণ করবেন।\nমাদকাসক্তি ভয়াবহ রূপ নিচ্ছে\nবড়ই করুণ মৃত্যুর কাহিনী ঃ তরুণীর ২৮ টুকরা লাশ গ্রহণ করে দাফন করেছে তার মা শিরিনা\nএমপি নিজেই অ্যাম্বুলেন্স চালিয়ে আহতদের হাসপাতালে আনলেন!\nচারিদিকে পানি আর মাঝে চলে গেছে মেঠো পথ!\nআবারও স্টার জলসা: তবে এবার মারামারি করে স্বামী-স্ত্রী হাসপাতালে!\nজনবসতিপূর্ণ রাজধানীতে ‘রোগি খোঁজা’ এক সরকারি হাসপাতালের কাহিনী!\nগাজীপুরে আল-বারাকা হাসপাতালে ভুল চিকিৎসায় ঝলসে গেছে রোগীর শরীর!\nহাসপাতালের রোগি এরশাদ গলফও খেলেন!


সুন্দরবনে বারবার আগুন লাগার ঘটনায় সুন্দরবন পূর্ব বন বিভাগের চাঁদপাই রেঞ্জের ধানসাগর স্টেশন কর্মকর্তা (এসও) সুলতান মাহমুদকে সাময়িক বরখাস্ত করেছে বনবিভাগ। সুন্দরবন পূর্ব বন বিভাগের বিভাগীয় বন কর্মকর্তা (ডিএফও) সাইদুল ইসলাম এই বরখাস্তের আদেশ দেন। এ নিয়ে সুন্দরবনে আগুন লাগার ঘটনায় দায়িত্বে অবহেলার অভিযোগে ধানসাগর স্টেশনের কর্মকর্তা-বনরক্ষীসহ পাঁচজনকে সাময়িক বরখাস্ত করলো বনবিভাগ। বিভাগীয় বন কর্মকর্তা (ডিএফও) মো. সাইদুল ইসলাম এ তথ্য নিশ্চিত করেছেন। বনের ধানসাগর স্টেশন এলাকায় গেলো এক মাসে চারবার আগুন লাগার ঘটনা ঘটে। এর মধ্যে ১৩, ১৮ ও ২৭ এপ্রিল তিন দফা আগুন লাগার জন্য বনবিভাগ স্থানীয় দুর্বৃত্তদের দায়ী করে আসছে। গত ২৭ মার্চ পরবর্তী ওই তিন আগুনের ঘটনায় সদ্য বরখাস্ত হওয়া বন কর্মকর্তা সুলতান মাহমুদ বাদী হয়ে বন আদালত ও থানায় দুর্বৃত্তদের বিরুদ্ধে পৃথক তিনটি মামলাও দায়ের করেন। সুন্দরবন পূর্ব বিভাগের বিভাগীয় বন কর্মকর্তা (ডিএফও) মো. সাইদুল ইসলাম জানান, সুন্দরবনে আগুনের ঘটনায় ধানসাগর স্টেশনের স্টেশন কর্মকর্তা সুলতান মাহমুদ দায়িত্ব পালনে অবহেলা করেছেন। তার অবহেলার কারণে সুন্দরবনে ১৪ দিনের মধ্যে তিনবার আগুন দিয়েছেন দুর্বৃত্তরা। অবহেলার প্রমাণ মেলায় তাকে সাময়িক বরখাস্ত করা হয়েছে। বরখাস্ত আদেশের চিঠিও তাকে পাঠানো হয়েছে বলে জানান তিনি। তবে ধানসাগর স্টেশন কর্মকর্তা সুলতান মাহমুদ জানিয়েছেন, এখনও কোনো আদেশের চিঠি তিনি হাতে পাননি।


স্মার্টফোন ব্যবহারের হিসেব রাখছে যে অ্যাপ | পাঠক ভাবনা | DW | 08.09.2014\nস্মার্টফোন ব্যবহারের হিসেব রাখছে যে অ্যাপ\n৫ থেকে ৭ সেপ্টেম্বর ডয়চে ভেলের ‘অন্বেষণ’ কুইজের প্রশ্ন ছিল – মানুষের স্মার্টফোন ব্যবহারের হিসেব রাখছে একটি অ্যাপ৷ বলতে হবে সেটার নাম কী? সঠিক উত্তর – ‘মেন্হল’৷\nপ্রশ্নটির উত্তর দিয়েছেন মোট ৩৯৪ জন৷ এছাড়া এবারের অন্বেষণ কুইজ ফেসবুকে মোট ২৯ বার ‘শেয়ার' হয়েছে৷ সঠিক উত্তরদাতাদের মধ্য থেকে লটারির মাধ্যমে বিজয়ী নির্ধারণ করা হয়েছে৷ এবারের বিজয়ী হয়েছেন রাশেদ্দুজামান রাজু৷\nপাঠক রাজু, আপনাকে অভিনন্দন! আপনার কাছে বিশেষ অনুরোধ পুরস্কার পাঠানোর সুবিধার্থে আপনার ঠিকানাটি আমাদের ফেসবুকে মেসেজ বক্স বা ই-মেলে পাঠিয়ে দিন৷ যাঁরা এই প্রতিযোগিতায় অংশ নিয়েছেন তাঁদের সবাইকে আন্তরিক ধন্যবাদ৷\nবন্ধুদের সবার কাছে আমাদের বিশেষ অনুরোধ, আপনাদের বন্ধুদেরও এই প্রতিযোগিতার কথা জানাবেন৷ জানাবেন ডয়চে ভেলের টেলিভিশন অনুষ্ঠান অন্বেষণ এবং ওয়েবসাইটের কথা৷ উল্লেখ্য, অন্বেষণ অনুষ্ঠানের হ্যাশট্যাগও রয়েছে৷ বাংলায় #অন্বেষণ আর ইংরেজিতে #onneshon লিখে ফেসবুক, টুইটারে মন্তব্য করা যাবে৷\nকি-ওয়ার্ডস স্মার্টফোন, ব্যবহার, অ্যাপ, গবেষণা


গৃহকর্মের জন্য স্ত্রীকে ক্ষতিপূরণের ‘যুগান্তকারী‘ রায়ে চীনে আলোড়ন | দূরদূরান্ত নিউজ\nHome/অন্যান্য/গৃহকর্মের জন্য স্ত্রীকে ক্ষতিপূরণের ‘যুগান্তকারী‘ রায়ে চীনে আলোড়ন\nগৃহকর্মের জন্য স্ত্রীকে ক্ষতিপূরণের ‘যুগান্তকারী‘ রায়ে চীনে আলোড়ন\nপাঁচ বছরের বিবাহিত জীবনে গৃহকর্মের মজুরী হিসাবে স্ত্রীকে ৫০ হাজার ইউয়ান (৭,৭০০ ডলার) ক্ষতিপূরণ দিতে স্বামীকে নির্দেশ দিয়েছে চীনের একটি আদালত।\nবিবাহবিচ্ছেদের এক মামলায় বেইজিংয়ের এক আদালতের এই রায়কে যুগান্তকারী হিসাবে বর্ণনা করা হচ্ছে।\nবিশ্বের বহু দেশের মত চীনেও গৃহকর্ম এবং সন্তান লালন-পালনে নারীকেই একচেটিয়া চাপ নিতে হয়। সে কারণে আদালতের এই রায়ের পর চীনের সোশ্যাল মিডিয়ায় বিতর্কের ঝড় বয়ে যাচ্ছে। অনেকেই মন্তব্য করছেন, এই ক্ষতিপূরণের পরিমাণ অনেক কম।\nআদালতের নথিপত্র থেকে জানা গেছে, পাঁচ বছর দাম্পত্য জীবন যাপনের পর চেন নামে ঐ ব্যক্তি গত বছর বিবাহ বিচ্ছেদের মামলা করেন। ওয়াং নামে ঐ নারী প্রথমে বিবাহবিচ্ছেদে আপত্তি করলেও পরে মেনে নেন, কিন্তু পাঁচ বছরের গৃহকর্ম এবং একমাত্র ছেলের লালন-পালনের জন্য স্বামীর কাছ থেকে ক্ষতিপূরণ দাবি করেন।\nমিজ ওয়াং আদালতে বলেন, তার স্বামী এসব কাজে তেমন কোনো সাহায্যই করেননি।আদালত ঐ নারীর দাবি মেনে নেন এবং প্রতি মাসে ২০০০ ইউয়ান খোরপোষ ছাড়াও গত পাঁচ বছরের গৃহকর্ম এবং সন্তানের দেখাশোনার মজুরী হিসাবে এককালীন ৫০,০০০ ইউয়ান ক্ষতিপূরণ দেওয়ার জন্য স্বামীকে নির্দেশ দেয়।\nঐ আদালতের বিচারক সোমবার সাংবাদিকদের বলেন, বিবাহ বিচেছদ হলে স্থাবর সম্পত্তি আধাআধি ভাগ হয়। কিন্তু, তিনি বলেন, “গৃহকর্মেরও একটি মূল্য রয়েছে।“\nচীনে এ বছর নতুন এক পারিবারিক আইন জারীর পর আদালত এই রায় দিল। নতুন এই আইনে বলা হয়েছে, দাম্পত্য জীবনে যিনি সন্তান পালন বা বয়স্কদের দেখাশোনার জন্য অধিকতর দায়িত্ব পালন করবেন, বিবাহ বিচ্ছেদের সময় তিনি সেসব কাজের ক্ষতিপূরণ পাবেন। এমনকি বিবাহিত জীবনে স্বামীর ব্যবসা বা অন্য কোনো আয়ে তার ভূমিকা থাকলে তার ক্ষতিপূরণও তিনি পাবেন।\nচীনে গত বছর পর্যন্ত বিবাহ বিচ্ছেদের পর কোনো সঙ্গী এসব ক্ষতিপূরণ দাবি করতে পারতেন যদি বিয়ের আগে তাদের মধ্যে তেমন কোনো চুক্তি থাকতো। তবে বিয়ের আগে এমন কোনো চুক্তি করার চল চীনে নেই বললেই চলে।\n‘বিয়ের পর চাকরি ছাড়বেন না‘\nসোশাল মিডিয়ায় সোমবারের এই রায় নিয়ে বিতর্কের ঝড় চলছে চীনে। চীনা মাইক্রোব্লগিং প্লাটফর্ম উইবোতে এই রায় সম্পর্কিত এক হ্যাশট্যাগে ৫৭ কোটি হিট হয়েছে।\nঅনেক মানুষ মন্তব্য করছেন যে পাঁচ বছরের কাজের জন্য ৫০ হাজার ইউয়ান নস্যি মাত্র।\nএকজন মন্তব্য করেছেন, “আমি বাকশক্তি হারিয়ে ফেলেছি। একজন সার্বক্ষণিক গৃহবধূর কাজের সঠিক হিসাব বা মর্যাদা করা হয়নি। বেইজিংয়ে একটি বাচ্চার দেখাশোনা করার জন্য একজন আয়া রাখতে এক বছরেই ৫০ হাজার ইউয়ানেরও বেশি খরচ হয়।“\nআরেকজন মন্তব্য করেছেন, “নারীদের বলছি, মনে রাখবেন আপনাদের স্বাবলম্বী হতে হবে। বিয়ের পর চাকরি ছাড়বেন না।“\nগবেষণা সংস্থা ওইসিডির এক হিসাব বলছে, এখনও চীনা নারীরা প্রতিদিন গড়ে প্রায় চার ঘণ্টা কাজ করেন যার কোনো মজুরী তারা পাননা। একজন পুরুষের তুলনায় একজন নারী বিনা মজুরীতে আড়াই গুণ বেশি কাজ করে।\nপরিবারে নারীর কাজের স্বীকৃতি বা মূল্যায়নের ঘাটতি নিয়ে বিতর্ক বা উদ্বেগ শুধু চীনে নয়, সারা বিশ্বেই কম-বেশি রয়েছে।\nবাংলাদেশে এক গবেষণা বলছে, পরিবারে একজন নারী গড়ে প্রতিদিন আট ঘণ্টা এমন সব কাজ করেন যার জন্য কোনো অর্থনৈতিক প্রতিদান তিনি পাননা। পক্ষান্তরে, পরিবারের পুরুষ সদস্যটি এ ধরণের বিনা মজুরীর কাজ করেন গড়ে মাত্র আড়াই ঘণ্টা।\nএকজন নারীকে পরিবারে গড়ে এ ধরণের ১২টি ‘অবৈতনিক‘ কাজ করতে হয়, যেখানে পুরুষকে করতে হয় তিনটিরও কম।\nগবেষণা সংস্থা সেন্টার ফর পলিসি ডায়লগ (সিপিডি) ২০১৪ সালে ৬৪টি জেলায় এই গবেষণাটি চালিয়েছিল।\nসিপিডির গবেষক তৌফিক ইসলাম খান বিবিসি বাংলাকে বলেন, সংসারে এবং পরিবারে নারীর কাজের স্বীকৃতির দারুণ ঘাটতি রয়েছে বাংলাদেশে, এবং এ নিয়ে সমাজ বা রাষ্ট্র তেমন সচেতনও নয়, তৎপরও নয়।\n“ধরুন যে লোকটি রাস্তায় মুড়ি বিক্রি করছে, সেই মুড়ি তৈরি বা অন্যান্য কাজে তার ভূমিকার কথা কেউ ভাবেই না। আমরা কৃষকের আয়ের কথা বলি, কিন্তু ক্ষেতে বা ধান মাড়াই বা আনুষঙ্গিক কাজগুলো যে ঐ পরিবারের যে নারীদের করতে হয় তাদের কাজের কোনো মূল্যায়ন বা স্বীকৃতিই নেই।“\nতিনি বলেন, নারীকে যত মূলধারার কাজে যুক্ত করা যাবে, ততই তার কাজের স্বীকৃতি বাড়বে এবং তিনি কাজের প্রতিদান পাবেন। “সেই সাথে অবকাঠামোর উন্নতি করে নারীর ওপর অবৈতনিক কাজের অসহনীয় চাপ কমানো যায়। যেমন চাইল্ড কেয়ারের সুবিধা বাড়লে নারীর ওপর থেকে সাংসারিক কাজের চাপ কমবে।“\nমি. খান বলেন, বিশ বা পঞ্চাশ বছর আগের তুলনায় পরিস্থিতি কিছুটা ভালো হয়েছে এবং হচ্ছে।\n“কিন্তু অন্যান্য ক্ষেত্রে যে অগ্রগতি সে তুলনায় নারীর কাজের মূল্যায়নের বিষয়টি কি সমভাবে এগিয়েছে? সেটাই বড় প্রশ্ন।“\nব্রিটিশ সাম্রাজ্যের প্রথম দুই নারী স্নাতকের একজন কাদম্বিনী গাঙ্গুলি\nভারতে কি সংক্রমণের 'সেকেন্ড ওয়েভ' আঘাত হেনেছে\nপূর্ব জার্মানিতে কমিউনিজমের পতন বদলে দিয়েছে যে নামিবিয় শিশুদের জীবন\nঅর্ধেক পুরুষ আর অর্ধেক নারী পাখির ছবি তুললেন পাখিবিদ\nবিয়ে এবং তালাক নিবন্ধন ডিজিটালাইজড করার নির্দেশনা চেয়ে তিন মন্ত্রণালয়কে আইনি নোটিশ


গুলিতে জামায়াতকর্মীর মৃত্যু : আদালতে পুলিশের বিরুদ্ধে জামায়াতের মামলা\nনগরীতে বিএনপির গণমিছিলের দিন পুলিশের সঙ্গে জামায়াত-শিবিরের সংঘর্ষের ঘটনায় গুলিতে এক জামায়াতকর্মীর মৃত্যুর ঘটনায় মামলা হয়েছে। নিহত জামায়াতকর্মী শফিকুল ইসলামের স্ত্রী নীলা খাতুন বাদী হয়ে গতকাল মঙ্গলবার রাজশাহী চিফ মেট্রোপলিটন ম্যাজিস্ট্রেট আদালতে মামলাটি করেন। মামলায় ৯ পুলিশ সদস্য ও ৩ জন চিকিৎসকের নাম উল্লেখ করে আরো অজ্ঞাত ২৫০ জন পুলিশ সদস্যকে আসামী করা হয়েছে। আদালতের বিচারক এফএম মেজবাহউল হক বাদীর অভিযোগ আমলে নিয়ে বোয়ালিয়া মডেল থানার অফিসার ইনচার্জকে (ওসি) তা এজাহার হিসেবে গণ্য করতে নির্দেশ দিয়েছেন। এ মামলায় সাক্ষী করা হয়েছে বিএনপির যুগ্মমহাসচিব মিজানুর রহমান মিনুকে।\nমামলায় মহানগর পুলিশের অতিরিক্ত কমিশনার মো. মনিরুজ্জামান, বোয়ালিয়া জোনের সহকারী কমিশনার শাহাদৎ হোসেন, রাজশাহী মেডিকেল কলেজের অবসরপ্রাপ্ত চিকিৎসক ও জামায়াতকর্মী শফিকুলের ময়না তদন্ত দলের প্রধান ডা. মুনসুর রহমান, ফরেনসিক মেডিসিন বিভাগের চিকিৎসক ডা. এএসএম রওশন নেওয়াজ, ডা. মো. জিনাত আলী, মহানগর গোয়েন্দা পুলিশের সহকারী কমিশনার রোকনুজ্জামান, বোয়ালিয়া মডেল থানার উপপরিদর্শক হাফিজুর রহমান, উপপরিদর্শক (আর্মড) হাসিবুল ইসলাম, কনস্টেবল ফারুক, সোলাইমান, জাফর ইকবাল ও হাসানুজ্জামানসহ অজ্ঞাত আরো ২৫০ জনকে আসামী করা হয়েছে। গতকাল দুপুরে বাদীপক্ষে আদালতে মামলাটি উপস্থাপন করেন নগর জামায়াতের সহকারী সেক্রেটারি অ্যাডভোকেট আবু মোহাম্মদ সেলিম।\nবাদী আদালতে করা মামলায় অভিযোগ করেছেন, ৩০ জানুয়ারি গণমিছিলে যোগদানের উদ্দেশে চারদলীয় জোটের নেতাকর্মীরা নগরীর লোকনাথ স্কুলের সামনে জমায়েত হতে থাকেন। এক পর্যায়ে মহানগর পুলিশের অতিরিক্ত কমিশনার মনিরুজ্জামানের নেতৃত্বে মহানগর গোয়েন্দা পুলিশের সহকারী কমিশনার রোকনুজ্জামান, বোয়ালিয়া মডেল থানার উপপরিদর্শক হাফিজুর রহমান, উপপরিদর্শক (আর্মড) হাসিবুল ইসলাম, কনস্টেবল ফারুক, সোলাইমান, জাফর ইকবাল ও হাসানুজ্জামানসহ আরো পুলিশ সদস্য চারদলীয় জোট নেতৃবৃন্দের সঙ্গে বাকবিত-ায় জড়িয়ে পড়েন। এক পর্যায়ে অতিরিক্ত পুলিশ কমিশনারের নির্দেশে বোয়ালিয়া জোনের সহকারী কমিশনার শাহাদৎ হোসেন একজন কনস্টেবলের হাতে থাকা আগ্নেয়াস্ত্র নিয়ে উপস্থিত লোকজনের ওপর গুলি ছুড়তে শুরু করেন। এতে বাদীর স্বামী শফিকুল ইসলাম গুলিবিদ্ধ হয়ে ঘটনাস্থলে মারা যান।\nমামলার এজাহারে আরো উল্লেখ করা হয়েছে, পুলিশের অন্য সদস্যরা মিছিলে আসা লোকজনকে উদ্দেশ্যে করে টিয়ার সেল, রাবার বুলেট ও গুলি ছোড়ে এবং লাঠিচার্জ করে। শফিকুল ইসলামের মৃত্যুর পর তার লাশ রাজশাহী মেডিকেল কলেজ হাসপাতালে নেয়া হয়। সেখানে তাকে লাশ দেখতে বাধা দেয়া হয়। ঘটনাটি ভিন্নখাতে নিতে এ ঘটনায় বোয়ালিয়া মডেল থানার উপপরিদর্শক হাফিজুর রহমান পৃথক দুটি মামলা করেন। এছাড়া চিকিৎসকরা মিথ্যা (ফরমাইশি) ময়না তদন্ত রিপোর্ট তৈরি করেন। এ মামলায় বিএনপির যুগ্মমহাসচিব মিজানুর রহমান মিনুসহ ৮ জনকে সাক্ষী করা হয়েছে।\nজামায়াতকর্মী শফিকুলের মৃত্যুর ঘটনায় মহানগর পুলিশের কয়েকজন ঊর্ধ্বতন কর্মকর্তাসহ পুলিশ সদস্যদের বিরুদ্ধে মামলা প্রসঙ্গে নগর পুলিশের অতিরিক্ত কমিশনার এম. মনিরুজ্জামান জানান, একটি ঘটনায় একাধিক মামলা হওয়ার সুযোগ নেই। তারপরেও যেহেতু মামলা হয়েছে। আদালতের নির্দেশনা অনুযায়ী তারা মামলাটির তদন্ত করবেন।\nপাতাটি ২৮৩ বার প্রদর্শিত হয়েছে।


ফেব্রুয়ারি 2, 2019 বাইনারি অপশন লেখক সাইমুন সেনগুপ্ত 29361 দর্শকরা\nতখনও প্রযুক্তি বিশ্ব এতোটা অগ্রসর ছিল না। সেসময় মাইক্রোসফটের মত প্রতিষ্ঠানের ছিল একচেটিয়া ব্যবসা। আর মাইক্রোসফটের সাফল্যে ঈর্ষান্বিত হয়ে বিভিন্ন ছোটখাটো প্রতিষ্ঠানগুলো একত্রিত হয়ে কাজ করতো। সেসময় বিনোমো ট্রেডমার্কসমূহ অ্যাপলের তৎকালীন প্রধান নির্বাহী স্টিভ জবস বিভিন্ন গুরুত্বপূর্ণ বিষয়ে পরামর্শ দিতেন গুগলের দুই প্রতিষ্ঠাতা ল্যারি পেইজ এবং সের্গেই ব্রিনকে।\nবিনোমো ট্রেডমার্কসমূহ - এএসআই নির্দেশক\nবর্তমান আইনে সে সুযোগ নেই। কারণ বর্তমান আইন অনুসারে এটা মালিকদের সিদ্ধান্তে চলে। সরকারের সিদ্ধান্তে চলতে হলে তার মালিকানা বিন্যাস পরিবর্তন করা দরকার। সরকার হয়তো আশা করছেন যে, কমিশন এরকম একটা সুপারিশ তাঁদেরকে দেবে। মালিকানা পরিবর্তন হলে বোর্ড পরিবর্তন হবে। তার ফলে সবকিছুর পরিবর্তন হবে। বর্তমান বিটফিল্ড প্রতিফলিত করার জন্য স্থায়ী পীর :: আপডেট বিনোমো ট্রেডমার্কসমূহ সিডার ()।\nপশ্চিমবঙ্গের মানুষজন বিভিন্ন জাতি, সংস্কৃতি, ধর্ম এবং সম্প্রদায়ের অন্তর্গত। বাংলার মানুষের প্রথাগত পোশাক হল ধুতির সঙ্গে একটি জামা। আধুনিক শহুরে মানুষজন তাদের সুবিধার্থে পায়জামা ও ফুল প্যান্ট পরিধান পছন্দ করে। কিন্তু প্রবীণ মানুষজন এখনও এই প্রথাগত পোশাকটি উপভোগ করেন। গ্রামীণ এবং শহুরে উভয় এলাকার মহিলারা শাড়ি, ফুল প্যান্ট এবং সালোয়ার কামিজ ইত্যাদি পরিধান করে। পশ্চিমবঙ্গে ৪০-টি বিশিষ্ট সম্প্রদায়ের উপজাতি দেখা যায়, তাদের মধ্যে কিছু হল- সাঁওতাল, মুনা, ওঁড়াও, লেপচা, এবং ভুটিয়া। এই উপজাতিরা রাজ্যের মোট জনসংখ্যার প্রায় এক দশমাংশ নিয়ে গঠিত। Discount management: পণ্যে ছাড়ের ব্যবস্থা। ওয়েবসাইটে ডিস্কাউন্ট কোড ব্যবহারের মাধ্যমে কেনাকাটায় ছাড় পাওয়া যায়।\nসবচেয়ে গুরুত্বপূর্ণ হল - সফলভাবে নিজেদের বিশ্বাস করতে শুরু এবং পুঙ্খানুপুঙ্খভাবে ট্রেডিং সব দিক বুঝতে। বিনোমো ট্রেডমার্কসমূহ অবসরে আতাউর রহমান ছিদ্দিকী পরিবারকে সময় দেন। খেলাধুলা ভীষণ পছন্দ করেন তিনি। এখনো সময়-সুযোগ পেলেই খেলতে নেমে পড়েন। এছাড়াও তিনি গান শুনেন, রয়েছে বই পড়ার অভ্যাস।\nব্রিটিশ আমলে আমরা সবাই যে খুব খারাপ ছিলাম তা কিন্তু না। আমাদের মধ্যে থেকেই তো রায় বাহাদুর, খান বাহাদুর এরা ছিল, সুবিধাভোগী শিক্ষিত কেরানীগোষ্ঠী তো ব্রিটিশরাই তৈরী করেছিল। এই আমলেও দেখা যায় মোবাইল কোম্পানীগুলোর পক্ষে সাফাই গাওয়ার লোকের অভাব নেই। প্রকৌশলীরা আগে ৫ হাজার টাকা বেতন পেত, এখন এসব কোম্পানীতে ঢুকে ৩০ হাজার টাকা বেতন পায়। পত্রিকাগুলো এদের কাছ থেকে অনেক বিজ্ঞাপন পায়, তাই এদের নিয়ে কোন রা করে না। চুরি করে ধরা খেলে এরা সাথে সাথে ১৫০ কোটি দিয়ে দেয়। হাজার হাজার কোটি টাকা এই গরীব দেশ থেকে নিয়ে গিয়ে অল্প কিছু টাকা বিলিয়ে দিতে এদের কোন গায়ে লাগে না। খেলুন এবং পরিতোষ সঙ্গে সঙ্গীত শুনতে! এই আনন্দ অনেক তাই না।\nকোম্পানিটির এজিএম ওইদিন সকাল ১১টায় রূপপুর, নারায়নগঞ্জে অনুষ্ঠিত হবে। সমাপ্ত অর্থবছরে কোম্পানিটি কোন লভ্যাংশ দেয় নি। এক পর্যায়ে স্যার হিউ বুঝলেন, শুধু পাখি বিষয়েই নয়, অন্যান্য বহু বিষয়েও নিশ্চয়ই এ রকম অনেক প্রশ্ন আছে যার উত্তর আয়ারল্যান্ড তথা ইওরোপে অমীমাংসিত আছে। চায়ের দোকানে, বিয়ার খাওয়ার পাব (Pub)-এ, অফিসে লাঞ্চ আওয়ারে অথবা বাড়িতে ডিনার পার্টিতে এ রকম তর্ক নিশ্চয়ই প্রতিদিনই হয়। সুতরাং এমন একটা বই যদি হয় যেখানে বিভিন্ন রেকর্ডের সব লিস্ট বিনোমো ট্রেডমার্কসমূহ থাকবে তাহলে সেটি নিশ্চয়ই জনপ্রিয় হবে।\nতারিখ সময় যন্ত্র অনেক মূল্য অপারেশন লাভ Comm. আমানত করুন গত মাসে কয়েকখানা প্রযেক্টের কাজে আবার পূর্ব আফ্রিকায় যেতে হয়েছিলো। আমার পার্টনারদের ভিসা পেতে দেরী হওয়ায় কেনিয়া এয়ারওয়েজে দেয়া বুকিংগুলো বাতিল তো হলোই, উল্টো সময় যাত্রার দিন কাছে আসায় ভাড়া বিনোমো ট্রেডমার্কসমূহ তিনগুণ করে দিলো। এমনিতেও জেট এয়ারওয়েজ নিয়ে মহা-নাখোশ - ওদের ঢাকা-মুম্বাই লেগের ভাড়া অতিরিক্ত বেশী (ঢাকা থেকে মুম্বাই অব্দি হাজার খানেক মাইলের ভাড়া জেট-এ যতটুকু, মুম্বাই থেকে ঈস্ট আফৃকা অব্দি প্রায় ৩.৫-৪ হাজার মাইল ভাড়া অন্য এয়ারওয়েজে ততটুকুই ), তারওপর জেটের ফ্লাইট ক্রু-দের ব্যবহারও খারাপ।\n/ তথ্য - এই বিভাগে আমি সাইট ফাইল ছিল, উদাহরণস্বরূপ। যদিও প্রশাসনিক গবেষণা সংবাদপত্রের সামগ্রীর পাঠকদের প্রতিক্রিয়াগুলির তদন্ত করে, সমালোচনামূলক গবেষণা সাধারণত তদন্ত করে।


ফাও এমপি হওয়ার দিন শেষ\n১০:৫২ এএম | ১৪ নভেম্বর, ২০১৮\n৩০ কার্তিক ১৪২৫\n৪ রবিউল আউয়াল ১৪৪০\n২০১৪ সালের ৫ জানুয়ারির নির্বাচন দেশের রাজনীতির অনেক ক্ষতি করেছে। দীর্ঘমেয়াদি সে ক্ষতি শুধু রাজনীতি ও নির্বাচনী ব্যবস্থারই নয়; ক্ষতি হয়েছে অংশ নেয়া এবং না নেয়া দুই দলেরই। সে নির্বাচনে অংশ না নিয়ে বিএনপি সময়ের হিসেবে পাঁচ বছর, কিন্তু বাস্তবে আরো অনেক পিছিয়ে পড়েছে। তাদের অংশ না নেয়ার সিদ্ধান্ত যে ভুল ছিল, সেটা তারা এখন আড়ালে-আবডালে স্বীকারও করেন। নির্বাচনে অংশ না নিয়ে ঠেকানোর ব্যর্থ চেষ্টা করেছে। আর নির্বাচন ঠেকাতে দেশজুড়ে সন্ত্রাস চালিয়ে নিজেদের একাউন্টে আরো অনেক বদনাম জমা করেছে।\nবিএনপির সে নির্বাচন বর্জন আরো বেশি কস্টলি হয়ে গেছে, কারণ এখনকার চেয়ে পাঁচ বছর আগে তাদের জনপ্রিয়তা, সাংগঠনিক সক্ষমতায় অনেক এগিয়ে ছিল। ২০১৪ সালের নির্বাচনের আগে অনুষ্ঠিত পাঁচ সিটি করপোরেশন নির্বাচনে বিপুল বিজয় বিএনপির নেতাকর্মীদের দারুণ উজ্জীবিত করেছিল। কিন্তু সিটি নির্বাচনের সেই জোয়ার তারা জাতীয় নির্বাচনের টেনে নেয়ার সুযোগ হেলায় হাতছাড়া করে। ফলে গত পাঁচবছর তারা সংসদে ছিল না, রাজপথেও দাঁড়াতে দেয়নি সরকার। মামলা-মোকদ্দমায় কোনঠাসা হতে হতে বিএনপি নির্বাচন বর্জনের খেসারত দিচ্ছে পাঁচ বছর ধরেই। ৯ মাস ধরে কারাগারে আছেন দলের চেয়ারপারসন।\n৫ জানুয়ারির প্রার্থীবিহীন, ভোটারবিহীন নির্বাচনে জিতে আওয়ামী লীগ ৫ বছর দেশ চালিয়েছে। এটা একটা বড় লাভ বটে। কিন্তু বাকি সবই লস। আওয়ামী লীগের মত একটি ঐতিহ্যবাহী গণতান্ত্রিক দলের কপালে ৫ জানুয়ারির মত নির্বাচনের কলঙ্কতিলক বড্ড বেমানান। বিএনপির আছে ১৫ ফেব্রুয়ারি, আওয়ামী লীগের আছে ৫ জানুয়ারি; সমানে সমান। আইনগতভাবে বৈধ হলেও ৫ জানুয়ারির নির্বাচনের নৈতিক মান নিয়ে প্রশ্ন আছে। ভোটের আগেই সরকার গঠনের মত সংখ্যাগরিষ্ঠতা মানে বিনা প্রতিদ্বন্দ্বিতায় ১৫৩ জন জিতে গেলে, সেই নির্বাচন নিয়ে দেশে-বিদেশে প্রশ্ন থাকেই।\nতবে ৫ জানুয়ারির নির্বাচন সবচেয়ে বেশি ক্ষতি করেছে আওয়ামী লীগের নেতাদের, মনোনয়নপ্রত্যাশীদের। ৫ জানুয়ারির নির্বাচন তাদের মনে অতি আত্মবিশ্বাসের ফাঁপা বেলুন ফুলিয়ে দিয়েছে। গত ৫ বছরে এমপিদের অনেকেই জনগণের সাথে ছিলেন না। মনোনয়ন প্রত্যাশী অনেকেও যেন হেঁটেছেন বাতাসে। তারা অনেকেই মনে করছেন যে কোনো ভাবে শেখ হাসিনা তাদের জিতিয়ে দেবেন এবং দল আবার ক্ষমতায় আসবে। মনোনয়ন পেলেই জয় নিশ্চিত, এই ভাবনা থেকে আওয়ামী লীগ নেতারা দলে দলে মনোনয়ন ফরম কিনেছেন।\n২০১৪ সালের প্রেক্ষাপট বিবেচনায় এই ভাবনা অমূলক নয়। ৫ জানুয়ারীর নির্বাচনে ১৫৩ জন তো বিনা প্রতিদ্বন্দ্বিতায় নির্বাচিত হয়েছেনই, যারা নির্বাচিত হয়েছেন তারাও তা জিতেছেন বিনা আয়াসে। দশম সংসদে এমন অনেক সদস্য আছেন, যারা স্বপ্নেও কখনো এমপি হওয়ার কথা ভাবেননি। অনেকে লটারি জেতার মত এমপি হয়ে গেছেন। এবারও তেমন স্বপ্নে বিভোর ছিলেন কেউ কেউ। কিন্তু জাতীয় ঐক্যফ্রন্ট তাদের সে বাড়া ভাতে ছাই ঢেলে দিয়েছে।\nআওয়ামী লীগের এমপি এবং মনোনয়নপ্রত্যাশীরা মনে মনে যত পোলাওই খান শেখ হাসিনা কিন্তু বারবার তাদের সতর্ক হরে দিয়েছেন, আগামী নির্বাচন আগের নির্বাচনের মতো হবে না। অংশগ্রহণমূলক ও প্রতিদ্বন্দ্বিতাপূর্ণ হবে। ওবায়দুল কাদের সোমবারও অতি আত্মবিশ্বাসের ব্যাপারে নেতাকর্মীদের সতর্ক করে দিয়েছেন। অনেকদিনের কথাবার্তায় আমার মনে হয়েছে, শেখ হাসিনা একটি অবাধ, নিরপেক্ষ নির্বাচন অনুষ্ঠানের ব্যাপারে আন্তরিক। দলীয় সরকারের অধীনে সুষ্ঠু নির্বাচন সম্ভব, এটা তিনি প্রমাণ করতে চান। ৫ জানুয়ারির নির্বাচনের যে গ্লানি তা মুছে ফেলে নিজের ও দলের গণতান্ত্রিক ভাবমূর্তিটাই আরো উজ্জ্বল করতে চাইবেন তিনি।\nএটা ঠিক ১০ বছরের উন্নয়ন, অর্জন নিয়ে তিনি জনগণের কাছে যাবেন, তাদের কাছে ভোট চাইবেন। কিন্তু শেখ হাসিনা জাদু দিয়ে জিতিয়ে দেবেন, এই ভাবনাটা তৃণমূল নেতাকর্মীদের মাথা থেকে ঝেড়ে ফেলতে না পারলে বিপদ আছে। যে ৪ হাজার ২৩ জন মনোনয়ন চাইছেন, তাদের সবাইকে জনগণের কাছে যেতে হবে। ফাও এমপি হওয়ার দিন শেষ, এটা যত তাড়াতাড়ি তারা বুঝবেন; ততই আওয়ামী লীগের জন্য মঙ্গল।\nমিয়ানমারের পঁচাত্তর শতাংশ গণতন্ত্র ও রোহিঙ্গা জনগোষ্ঠীর ভবিষ্যৎ\nগড় আয়ু বৃদ্ধি ও করোনা সঙ্কটে সরকারি চাকরিতে প্রবেশ বয়স\nসরকারি চাকরিতে প্রবেশের বয়স দুই বছর বৃদ্ধি করা খুবই প্রয়োজন\nভবিষ্যতে কোভিড-১৯ রোগের প্রাদুর্ভাব নির্ভরতা\nকোভিড-১৯ রোগীর জটিল অবস্থার সম্ভাবনা\nকোভিড-১৯ বনাম ফ্লু\nসরকার ঘোষিত প্রণোদনা প্যাকেজ কি অর্থনীতিতে ভূমিকা রেখেছে?\nমাইক পেন্স কি যুক্তরাষ্ট্রের পরবর্তী প্রেসিডেন্ট?\nনতুন চ্যালেঞ্জের পথে বাইডেন-কমলা


'ভারতের সঙ্গে বাংলাদেশের সম্পর্ক অকৃত্রিম'- তথ্যমন্ত্রী\n‘ভারতের সঙ্গে বাংলাদেশের সম্পর্ক অকৃত্রিম’- তথ্যমন্ত্রী\nসময়ের কণ্ঠস্বর ডেস্কঃ ‘ভারত ও বাংলাদেশের মধ্যে সম্পর্ক অকৃত্রিম’ উল্লেখ করে তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ বলেছেন, এই সম্পর্কের সঙ্গে অন্য কারও সম্পর্কের তুলনা হয় না।\nবুধবার (২ সেপ্টেম্বর) দুপুরে সচিবালয়ে ঢাকায় নিযুক্ত ভারতের হাইকমিশনার রীভা গাঙ্গুলী দাশের বিদায়ী সাক্ষাতের পর সাংবাদিকদের তিনি এসব কথা বলেন। তথ্য সচিব কামরুন নাহার এ সময় উপস্থিত ছিলেন।\nতথ্যমন্ত্রী জানান, ‘এটা হাইকমিশনারের বিদায়ী সাক্ষাৎ ছিল এবং তিনি সচিব মর্যাদায় পদোন্নতি পেয়ে দিল্লী যাচ্ছেন। তার এ পদোন্নতিতে আমার আন্তরিক অভিনন্দন।’\nভারতের সদ্যপ্রয়াত সাবেক রাষ্ট্রপতি প্রণব মুখার্জিকে বাংলাদেশের অকৃত্রিম বন্ধু হিসেবে উল্লেখ করেন এবং তার প্রয়াণে আবারও গভীর শোক জানান তিনি। মন্ত্রী উল্লেখ করেন, ভারতের পাশাপাশি আজ বাংলাদেশও তার অকৃত্রিম বন্ধুর প্রয়াণে রাষ্ট্রীয় শোক পালন করছে।\nড. হাছান বলেন, ‘হাইকমিশনার রীভা গাঙ্গুলী দাশের ঢাকা অবস্থানকালে আমাদের মন্ত্রণালয়ের মাধ্যমে অনেকগুলো গুরুত্বপূর্ণ কাজ হয়েছে। বিশেষ করে বহু বছরের আলাপ আলোচনার পর গত বছর থেকে ভারতে প্রথমবারের মতো আমাদের বিটিভি পুরো ভারতবর্ষে ফ্রি ডিসের মাধ্যমে দেখা যাচ্ছে। একইসঙ্গে বাংলাদেশ বেতারের অনুষ্ঠানমালাও সেখানে সম্প্রচার হচ্ছে। এগুলো বড় কাজ, বহু বছর ধরে যা নিয়ে আলাপ আলোচনা চললেও আগে জট খোলেনি। সমস্ত জট খুলে এগুলো করতে আমরা সক্ষম হয়েছি।’\nএকইসঙ্গে আপনারা জানেন, ভারত এবং বাংলাদেশের যৌথ প্রযোজনায় বঙ্গবন্ধুর ওপর একটি বায়োপিক নির্মিত হচ্ছে। কোভিড-১৯ এর কারণে এর কাজ আপাতত বন্ধ আছে, তবে খুব সহসাই কাজ শুরু হবে। আমরা খুব সহসা দু’দেশের যৌথ প্রযোজনায় মুক্তিযুদ্ধের ওপর একটি ডকুমেন্টরি ফিল্মও শুরু করবো, বলেন তথ্যমন্ত্রী।\nরীভা গাঙ্গুলী দাশ এ সময় সাংবাদিকদের বলেন, ভারতের সাবেক রাষ্ট্রপতি প্রণব মুখার্জির মৃত্যুতে রাষ্ট্রপতি ও প্রধানমন্ত্রী শোকবার্তা পাঠিয়েছেন। প্রণব মুখার্জি বাংলাদেশের খুবই বড় বন্ধু ছিলেন। আমি আগেও বাংলাদেশে ৯৮ থেকে ২০০২ সাল পর্যন্ত কাজ করেছি, তখন প্রণব বাবু এসেছিলেন। আমি তার সঙ্গে নোয়াখালীতে গান্ধী আশ্রমে গিয়েছিলাম। আগামী বছর বাংলাদেশের মুক্তিযুদ্ধের ৫০ বছর এবং দুই দেশের সম্পর্ক অনেক প্রাচীন হলেও ২০২১ সালে কূটনৈতিক সম্পর্কেরও ৫০ বছর হবে। দুই দেশের অনেক ক্ষেত্র আছে, যেখানে আমরা একসঙ্গে কাজ করতে পারি।


বড় দাবি নিয়ে মুখ্যমন্ত্রীর দ্বারস্থ তৃনমূলের হেভিওয়েট নেত্রী, জোর চাঞ্চল্য! – প্রিয় বন্ধু বাংলা\nহোম > রাজ্য > মালদা-মুর্শিদাবাদ-বীরভূম > বড় দাবি নিয়ে মুখ্যমন্ত্রীর দ্বারস্থ তৃনমূলের হেভিওয়েট নেত্রী, জোর চাঞ্চল্য!\nক্ষমতায় আসার পরই জঙ্গলমহলে মাওবাদী উপদ্রব কমাতে উদ্যোগী হন মমতা বন্দ্যোপাধ্যায়। বর্তমানে সেই জঙ্গলমহল অনেকটাই শান্ত। মাওবাদীদের উপদ্রব এখন আর নেই। বরঞ্চ তাদের মূল স্রোতে ফেরাতে নানা পদক্ষেপ নিতে দেখা গেছে মমতা বন্দ্যোপাধ্যায়কে। আর এবার মালদহের প্রাক্তন কেএলও জঙ্গিদের পুনর্বাসন নিয়ে মমতা বন্দ্যোপাধ্যায়ের দ্বারস্থ হলেন মালদহ জেলা তৃণমূলের সভানেত্রী তথা রাজ্য মহিলা কমিশনের ভাইস চেয়ারম্যান মৌসম বেনজির নূর। যা নিয়েই এখন তীব্র চাঞ্চল্য ছড়িয়েছে জেলাজুড়ে।\nপ্রসঙ্গত উল্লেখ্য, এক সময় মালদহ জেলায় প্রাক্তন কেএলও জঙ্গিরা ভুটানে প্রশিক্ষণ নিয়েছিলেন। পরবর্তীতে অনেকেই মূলস্রোতে ফিরে আসেন। তবে উত্তরবঙ্গের অন্যান্য জেলায় অনেকে স্পেশাল হোমগার্ড চাকরি পেলেও, তারা অনেকেই তা পাননি বলে অভিযোগ। তাই এবার সেই ব্যাপারে মৌসম নুরের এই উদ্যোগকে ধন্যবাদ জানিয়েছেন একাংশ।\nএদিন এই প্রসঙ্গে হবিবপুরের প্রাক্তন সদস্য সুকুমার রায় বলেন, “মুখ্যমন্ত্রীর আশ্বাস নিয়ে আমরা খুব আশাবাদী। আমাদের পরিবারের সদস্যরাও সেই দিকে তাকিয়ে আছে। আমাদের সকলের কথা ভেবে মুখ্যমন্ত্রী যাতে পূনর্বাসনের ব্যবস্থা করে দেন, সেই আবেদন জানাচ্ছি।” এখন মৌসাম নূর মুখ্যমন্ত্রীর সঙ্গে কথা বলে এই ব্যাপারে কতটা সদর্থক বার্তা নিয়ে আসতে পারেন, সেদিকেই নজর থাকবে সকলের।\nট্যাগড cm leader\nরাজ্যের সব পৌরসভা দখল করতে পৃথক পৃথক পরিকল্পনা বিজেপির, জেনে নিন!\nজয়ের সম্ভাবনা যত নিশ্চিত হচ্ছে মৌসম নূরের উপর ততই আস্থা বাড়ছে শাসকদলের – এবার পেলেন বড়সড় ‘দায়িত্ব’\nশো চলাকলীনই হাজির পুলিশ! বিগ বস হাউস থেকে গ্রেপ্তার হলেন এই প্রতিযোগী!\nসিবিআই জেরার পরেই জল্পনা বাড়িয়ে কলকাতা পুলিশ কমিশনারের পদ থেকে সরিয়ে দেওয়া হল রাজীব কুমারকে\nসরকারি দফতরের খরচে লাগাম টানতে এবার কড়া নজরদারি মুখ্যমন্ত্রীর


আতঙ্কে বিএনপি নেতারাও | Alokito Sakal\nআতঙ্কে বিএনপি নেতারাও\nপ্রকাশিত : ০৫:৩৯ AM, ২৯ সেপ্টেম্বর ২০১৯ রবিবার ১৮৩ বার পঠিত\nচলমান ক্যাসিনোবিরোধী অভিযানে আওয়ামী লীগ সমালোচনার মুখে পড়েছে। তবে সমালোচনা সত্ত্বেও এতে জড়িত যুবলীগ নেতাদের বিরুদ্ধে পদক্ষেপ নিচ্ছে দলটি। তবে ফুরফুরে অবস্থায় রয়েছে বিএনপি। ক্যাসিনো ইস্যুতে বিএনপি নেতারা প্রতিদিন সরকারের তীব্র সমালোচনা করছেন। কিন্তু তাদের এ উচ্ছ্বাস বেশিদিন নাও থাকতে পারে। কারণ ক্যাসিনোর সঙ্গে বিএনপি নেতারাও জড়িত বলে অভিযোগ করেছেন আওয়ামী লীগের শীর্ষ নেতারা।\nতাছাড়া বিভিন্ন সূত্রে জানা গেছে, ক্যাসিনো সম্পৃক্ততায় একাধিক বিএনপি নেতার নাম উঠে আসছে তদন্তে। আটক ব্যক্তিদের কাছ থেকে পাওয়া তথ্য যাচাই-বাছাই চলছে। এরপরই বিএনপির কয়েকজন নেতা ক্যাসিনোর চাকায় আটকে যেতে পারেন।\nজানা গেছে, ক্যাসিনো সম্পৃক্ততায় যুবলীগ নেতা খালেদ মাহমুদ ভূঁইয়া, টেন্ডার কিং জি কে শামীম ও মোহামেডান স্পোর্টিং ক্লাবের ডিরেক্টর ইনচার্জ লোকমান হোসেন ভূঁইয়াকে গ্রেফতারের পর তারা গুরুত্বপূর্ণ তথ্য দিচ্ছেন। তাদের মধ্যে লোকমান ও জি কে শামীম একসময় সরাসরি বিএনপির রাজনীতি করতেন। আর খালেদও বিএনপি সমমনা দলের সঙ্গে সম্পৃক্ত ছিলেন। পরে তারা সুযোগ বুঝে আওয়ামী লীগের রাজনীতিতে সম্পৃক্ত হন।\nআইনশৃঙ্খলা বাহিনীর একটি নির্ভরযোগ্য সূত্র জানিয়েছে, জি কে শামীম জিজ্ঞাসাবাদে বিএনপির স্থায়ী কমিটির সদস্য মির্জা আব্বাস ও নজরুল ইসলাম খানের সঙ্গে সম্পৃক্ততার বিষয়টি স্বীকার করেছেন।\nশামীম জানান, মির্জা আব্বাসের তত্ত্বাবধানে শামীমের টেন্ডার রাজত্ব চলত। গণপূর্তমন্ত্রী থাকাকালেই আব্বাসের মাধ্যমে শামীমের প্রতিপত্তি বাড়ে। শামীমের অফিস থেকে উদ্ধার করা একটি খাতায় নথিতে আব্বাস এবং নজরুল ইসলাম খানকে নিয়মিত অর্থ দেওয়ার বিষয়টি রয়েছে। এই টাকার অংকটা কোটি টাকার কাছাকাছি। এ ছাড়া দলের নামও উঠে আসছে।\nআইনশৃঙ্খলা বাহিনী ও আওয়ামী লীগের একটি সূত্র জানিয়েছে, এ ঘটনায় বিএনপির ভারপ্রাপ্ত চেয়ারম্যান তারেক জিয়া ও মহাসচিব মির্জা ফখরুল ইসলাম আলমগীরের নাম তদন্তে উঠে আসছে। এ বিষয়েও কিছু তথ্য পুলিশের হাতে এসেছে। সেগুলোও যাচাই-বাছাই করা হচ্ছে। পরে তাদের জিজ্ঞাসাবাদ করা হতে পারে।\nএসব বিষয় হাওয়া দিয়েছে আওয়ামী লীগের প্রভাবশালী নেতা-মন্ত্রীদের সাম্প্রতিক বক্তব্যে।\nগত ২২ সেপ্টেম্বর এক অনুষ্ঠানে দলের যুগ্ম সাধারণ সম্পাদক মাহবুব-উল আলম হানিফ বলেন, ‘জি কে শামীম যাদের টাকা দিত, তাদের নামের তালিকায় মির্জা ফখরুল ইসলাম আলমগীর, মির্জা আব্বাস ও নজরুল ইসলাম খানের নামও রয়েছে। ফখরুল সাহেব এত খুশি হওয়ার কোনো কারণ নেই। মদ-জুয়া চালু করেছিল আপনাদের দলের প্রতিষ্ঠাতা জিয়াউর রহমান। আপনাদের নেতা তারেক রহমান দুর্নীতির বরপুত্র। আপনাদের যারা দুর্নীতিগ্রস্ত, তাদের বিরুদ্ধেও ব্যবস্থা নেওয়া হবে।’\nএ ছাড়া গত শুক্রবার তথ্যমন্ত্রী ড. হাছান মাহমুদ বলেন, ‘বিএনপি-জামায়াত যখন ক্ষমতায় ছিল, তখন ক্যাসিনো চালু হয়। মির্জা আব্বাস, মোসাদ্দেক আলী ফালু, সাদেক হোসেন খোকারা ক্যাসিনো চালু করেছিল। যারা ক্যাসিনো পরিচালনা করছে ও যারা চালু করেছিল, তারা কেউই দায় এড়াতে পারবে না।’\nআওয়ামী লীগ সাধারণ সম্পাদক ওবায়দুল কাদের, এইচ টি ইমামসহ আওয়ামী সিনিয়র নেতারা ক্যাসিনোর সঙ্গে বিএনপি নেতাদের সম্পৃক্ততার কথা নিয়মিত বলছেন।\nবিশ্লেষকরা মনে করছেন, আওয়ামী লীগের নেতা-মন্ত্রীরা হঠাৎ করেই বিএনপির নাম জড়াচ্ছে তা নয়। এসব দুর্বৃত্তায়ন ক্ষমতা কাঠামোর পরিবর্তনের সঙ্গে সঙ্গে চেহারা বলে ফেলে। কারণ অর্থ ও ক্ষমতার কাছে সব গডফাদারের চেহারা একই। ফলে তদন্ত কর্মকর্তাদের কাছে এ সংক্রান্ত কিছু না কিছু তথ্য রয়েছে। তা না হলে বিএনপির নেতাদের নাম উঠে আসত না।\nতবে এসব অভিযোগ ফুৎকারে উড়িয়ে দিচ্ছেন বিএনপি নেতারা। নজরুল ইসলাম খান বলেছেন, যারা ক্যাসিনোর সঙ্গে জড়িত তাদের সবাইকে ধরুন। এখন বিএনপির দোষ দিচ্ছেন। বিএনপি-জামায়াতের লোকদের দলে নিয়েছেন কেন?\nসরকারের সমালোচনা করে নজরুল ইসলাম বলেন, ‘তথ্যমন্ত্রী বলেছেন, আওয়ামী লীগের কোন নেতা যিনি ক্যাসিনো চালাতেন তিনি নাকি প্রতি মাসে তারেক রহমানকে এক কোটি টাকা পাঠাতেন। আচ্ছা, আপনারা গত ১১ বছর ধরে ক্ষমতায়। আপনারা তখন কি বসে বসে আঙুল চুষছিলেন না?’\nসাঁড়াশি অভিযানে নামে আইনশৃঙ্খলা বাহিনী। প্রথম দিন যুবলীগ নেতা খালেদ ভূঁইয়া পরিচালিত ফকিরাপুল ইয়ংমেনস ক্লাবসহ চারটি ক্লাবে অভিযান চালিয়ে বিপুল জুয়ার সরঞ্জাম, কয়েক লাখ টাকা ও মদ উদ্ধার করে র‌্যাব। আটক করা হয় খালেদকে। এরপর ঢাকার কলাবাগান ক্রীড়াচক্র, ধানমণ্ডি ক্লাব, মোহামেডান ও ফুয়াং ক্লাবসহ বেশকিছু জায়গায় অভিযান চালায় আইনশৃঙ্খলা বাহিনী। এসব অভিযানে ক্যাসিনোর সরঞ্জাম, মদ আর বিপুল নগদ টাকা উদ্ধার করা হয়। আটক করা হয় অনেককে।\nক্যাসিনো ও দুর্নীতির বিরুদ্ধে অভিযান চলমান থাকবে জানিয়ে ওবায়দুল কাদের বলেন, ‘দুর্নীতির বিরুদ্ধে লড়াই শুরু হয়েছে। এ লড়াইয়ে আমাদের জিততে হবে। যারা টেন্ডারবাজি, চাঁদাবাজি, সন্ত্রাস, মাদক কারবারি তাদের বিরুদ্ধে শেখ হাসিনার অ্যাকশন শুরু হয়েছে।’ আওয়ামী লীগ সাধারণ সম্পাদক আরও বলেন, ‘শুধু রাজধানী ঢাকা নয়, ঢাকার বাইরেও অভিযান শুরু হচ্ছে। গুটিকয়েক লোকের কারণে দলের অপকর্মের দায়ভার আওয়ামী লীগ নেবে না।’\nসভায় সভাপতিত্ব করেন আওয়ামী লীগের সভাপতিম-লীর সদস্য সৈয়দা সাজেদা চৌধুরী। সেখানে আরও ছিলেন আওয়ামী লীগের উপদেষ্টামণ্ডলীর সদস্য তোফায়েল আহমেদ, আমীর হোসেন আমু, মতিয়া চৌধুরী, সাহারা খাতুন, নুরুল ইসলাম নাহিদ, যুগ্ম সাধারণ সম্পাদক ও শিক্ষামন্ত্রী ডা. দীপু মনি, সাংগঠনিক সম্পাদক বাহাউদ্দিন নাসিম, মহিবুল চৌধুরী নওফেল, প্রচার সম্পাদক ও তথ্যমন্ত্রী ড. হাছান মাহমুদসহ আওয়ামী লীগের কেন্দ্রীয় এবং দলটির অঙ্গ-সংগঠনের নেতারা।


মাগুরায় এসআইয়ের বিরুদ্ধে মামলা\t.:: আমার যশোর (Amar Jessore) ::. যশোর, ঝিনাইদহ, মাগুরা, নড়াইল (Jessore, Jhenaidah, Magura, Narail)\nঅভিযোগ ক্ষমতা অপপ্রয়োগের\nআপডেট: অক্টোবর ৭, ২০১৭\t|| || মোট পঠিত ৬১ বার\nমাগুরা ডিবি পুলিশের এক উপপরিদর্শকের (এসআই) বিরুদ্ধে সাবেক সেনা সদস্যকে মারধর করার অভিযোগ পাওয়া গেছে। ক্ষমতার অপপ্রয়োগের এ ঘটনায় বৃহস্পতিবার আক্রান্ত ব্যক্তির ভাই মাগুরার সিনিয়র জুডিশিয়াল আদালতে মামলা করেছেন। আদালত অভিযোগ আমলে নিয়ে বিষয়টি মহম্মদপুর থানার ওসিকে তদন্ত করে প্রতিবেদন জমা দেওয়ার নির্দেশ দিয়েছেন।\nমামলায় অভিযোগ করা হয়, মাগুরার মহম্মদপুরের লক্ষ্মীপুর গ্রামে দুই দল গ্রামবাসীর সংঘর্ষের ঘটনায় থানায় দুটি মামলা হয়। যার এক পক্ষে রয়েছেন এসআই সালাউদ্দিনের শ্বশুর গোলাম মোস্তফা। গত ২৯ সেপ্টেম্বর রাতে বাড়ি থেকে অবসরপ্রাপ্ত সেনা সদস্য আলমগীর হোসেনকে আটক করেন মাগুরা ডিবি পুলিশের এসআই সালাউদ্দিন। এ সময় আলমগীরের দুই হাত পেছনে দিয়ে হাতকড়া লাগিয়ে বেধড়ক মারধর করা হয়। এ ছাড়া ঘরের আলমারি থেকে ৫০ হাজার টাকা ও দেড় লক্ষাধিক টাকা মূল্যের স্বর্ণালংকার নিয়ে যায় তারা। এ সময় আদালতের গ্রেপ্তারি পরোয়ানা দেখতে চাইলে তারা সেটি দেখাতে ব্যর্থ হয়। তা ছাড়া পরিবারের পক্ষ থেকে আলমগীরকে ছেড়ে দেওয়ার অনুরোধ করা হলে সালাউদ্দিন দুই লাখ টাকা দাবি করেন। টাকা না দেওয়ায় তাঁকে মারধর করে থানায় নিয়ে যাওয়া হয়।\nসেখানে অবস্থা গুরুতর হলে হাসপাতালে চিকিৎসা দিয়ে তাঁকে আদালতে সোপর্দ করা হয়। পরে আদালত থেকে তিনি জামিনে মুক্তি পান। এ বিষয়ে মহম্মদপুর থানার ওসি তরীকুল ইসলাম বলেন, ‘সাধারণত যেকোনো মামলায় দায়িত্বপ্রাপ্ত সংশ্লিষ্ট থানার পুলিশ আসামিকে গ্রেপ্তার করে। তবে অনেক ক্ষেত্রে থানায় মামলার সংখ্যা বেশি হলে ডিবি পুলিশকে আসামি গ্রেপ্তারের দায়িত্ব দেওয়া হয়। সে ক্ষেত্রে দায়িত্বপ্রাপ্তরা সংশ্লিষ্ট থানাকে অবহিত করে আসামি ধরতে যান। কিন্তু আলমগীরকে গ্রেপ্তারের পর বিষয়টি আমাদের জানানো হয়েছে। ’\nতবে ডিবি পুলিশের এসআই সালাউদ্দিন বলেন, ‘আলমগীর হোসেনের বিরুদ্ধে মহম্মদপুর থানায় মামলা আছে। ওই মামলার ওয়ারেন্টভুক্ত আসামি হিসেবেই তাঁকে গ্রেপ্তার করেছি। আলমগীর ওই মামলার অভিযোগ থেকে রেহাই পেতে এখন পুলিশের বিরুদ্ধে মিথ্যা অভিযোগ আনছেন। আমি তাঁকে রাস্তা থেকে গ্রেপ্তার করেছি, বাড়ি থেকে নয়। এ ছাড়া নির্যাতনের অভিযোগ সম্পূর্ণই মিথ্যা। ’\nএদিকে আলমগীর হোসেন গতকাল জানিয়েছেন, এসআই সালাউদ্দিনের বিরুদ্ধে মামলা করার কারণে তাঁর শ্যালক সেলিমসহ একটি গ্রুপ শুক্রবার সকালে তাঁদের ওপর হামলার চেষ্টা করে। এ সময় তাঁরা লক্ষ্মীপুর গ্রামে ইমরান হোসেন নামের একজনের বাড়িতে আশ্রয় নিলে ওই বাড়ি ভাঙচুর করা হয়। এ ছাড়া এসআই সালাউদ্দিনের বিরুদ্ধে করা মামলায় যাঁদের সাক্ষী করা হয়েছে তাঁদেরও হুমকি দেওয়া হচ্ছে।


মা হচ্ছেন নিশ্চিত করলেন সেরেনা\n২০ এপ্রিল ২০১৭, ২০:১৭\nব্যাপারটা আর গুজবের পর্যায়ে নেই। সেরেনা মা হতে চলেছেন বলে যে খবরটি ছড়িয়ে পড়েছে, তা সত্যিই। যুক্তরাষ্ট্রের টেনিস তারকা নিজেই তা নিশ্চিত করেছেন।\nকাল স্ন্যাপচ্যাটে সেরেনার দেওয়া একটি ছবি আর ক্যাপশন ঝড় তোলে টেনিস দুনিয়ায়। ‘২০ সপ্তাহ’—এই ক্যাপশনটি দিয়ে কী বোঝাতে চেয়েছিলেন ৩৫ বছর বয়সী এই তারকা? পরে সেরেনা সেই ছবি আর ক্যাপশন স্ন্যাপচ্যাট থেকে সরিয়ে ফেলেছিলেন। ব্যাপারটা নিয়ে মুখে তালা দিয়েছিলেন তাঁর পরিবারের সদস্যরাও। তবে আজ আনুষ্ঠানিকভাবেই সব কানাঘুষার ইতি টেনেছেন সেরেনা নিজেই।\nসেরেনার হয়ে কাজটি করেছেন তাঁর বিভিন্ন বিষয়ে প্রচারের দায়িত্বে থাকা কেলি বাস নোভাক, ‘আনন্দের সঙ্গে জানাচ্ছি যে সেরেনা মা হতে চলেছেন। এ কারণে চলতি বছর তাঁকে আর কোর্টে দেখা যাবে না। ২০১৮ সালে তিনি আবার টেনিসে ফিরবেন।’\nস্ন্যাপচ্যাটে সেরেনার ‘২০ সপ্তাহ’ বিষয়ক পোস্টটি দেখে সেরেনাকে অভিনন্দন জানিয়ে কিছুটা বিব্রতকর পরিস্থিতিতে পড়েছিল ‘উইমেন টেনিস অ্যাসোসিয়েশন’। টুইটারে জানানো তাদের অভিনন্দনের পরই পোস্টটি সরিয়ে ফেলেন সেরেনা। সেরেনার কাছ থেকে নিশ্চিত হওয়ার পর তাঁরা আবার টুইট করেছে, ‘হ্যাঁ, আনুষ্ঠানিকভাবেই জানা গেল সেরেনা মা হচ্ছেন। সেরেনা উইলিয়ামস এই শরতেই মা হতে যাচ্ছেন।’\nসেরেনা মা হওয়ার খবরটি নিশ্চিত করার পর আর কোনো সন্দেহ থাকল না যে এবারের অস্ট্রেলিয়ান ওপেনটা গর্ভে সন্তান নিয়েই জিতেছিলেন তিনি। উন্মুক্ত যুগে সবচেয়ে বেশি গ্র্যান্ড স্লাম একক জেতা এই নারী টেনিস তারকার সঙ্গে গত ডিসেম্বরে বাগদান হয় রেডিটের সহপ্রতিষ্ঠাতা অ্যালেক্সিস ওহানিয়ানের। সূত্র : এএফপি।\nখেপেছেন আনচেলত্তির স্ত্রীও!\nটেনিসের নতুন রানি\n১৬ হয়ে গেল নাদালের\nগ্র্যান্ড স্লাম জাতি\nনাদালের হাতে ‘সুইট সিক্সটিন’\nসেই ভিক্ষুক মাকে নিয়ে সন্তানদের কথা\nদুই প্রেসিডেন্টের স্ত্রী বলে দাবি\nআসামি অমিত এক দিনের রিমান্ডে\nকুলদীপের হ্যাটট্রিকে হ্যাটট্রিক ভারতেরও\nসিরিয়ায় বিমান হামলায় নিহত ২২\nরোহিঙ্গা সংকট সমাধানে চীন, রাশিয়ায় যেতে পরামর্শ\nসাব্বিরের ব্যাটিংয়ে উদ্ধার\nশিক্ষকদের দ্বন্দ্বে ১৬ বছর পাঠদান বন্ধ\nলিভারপুলের বিপক্ষে অভিষেক ‘বাংলাদেশে’র হামজার\nর‍্যাম্প মডেল থেকে জঙ্গি!\nরোহিঙ্গাদের ত্রাণবহর ঠেকাতে পেট্রলবোমা!\nধর্ষণের অভিযোগে ফেঁসে যাচ্ছেন আরেক ‘বাবা’\nসাইফকে কেন বিয়ে করেছিলেন কারিনা?\n৪২ ভিক্ষুক মায়ের পাশে ডিআইজি\n২৩ সৌম্য-সাব্বিরদের কী বার্তা দিল জাতীয় লিগ?\n২০ ধর্ষণের অভিযোগে ফেঁসে যাচ্ছেন আরেক ‘বাবা’\n২০ লিভারপুলের বিপক্ষে অভিষেক ‘বাংলাদেশে’র হামজার\n১৮ বেটিসের কাছে হেরে গেল রিয়াল মাদ্রিদ\nঅটোগ্রাফ পাননি, সেই রাগে...\nচোটের কারণে ১১ মাসের নির্বাসন শেষে স্লোন স্টিভেনস টেনিস কোর্টে ফেরেন গত...\nপুরুষ এককের ফাইনাল আজ\tকিংবদন্তির সামনে এক নতুন\nএবারের ইউএস ওপেন বাদ দিলে কেভিন অ্যান্ডারসনের সেরা গ্র্যান্ড স্লাম...\nনাদালের সামনে ‘সুইট সিক্সটিন’\nহুয়ান মার্টিন দেল পোত্রো সেমিফাইনালে ওঠার পর থেকেই প্রতিশোধের ক্ষণ...\nফেদেরারের হার, সেমিতে নাদাল\nউইম্বলডন, অস্ট্রেলিয়ান ওপেন, ফ্রেঞ্চ ওপেন...গত এক দশকে গ্র্যান্ড স্লামগুলো...\nরোহিঙ্গা সংকটের সমাধানে মিয়ানমারের সমর্থক চীন, রাশিয়া ও ভারতে এখনই সরকারকে...\nবাংলাদেশ ১ ঘন্টা ৫৪ মিনিট আগে ৪ মন্ত্যব্য\nঅস্ট্রেলিয়ার বিপক্ষে চট্টগ্রাম টেস্টের প্রথম ইনিংসে ফিফটি পেয়েছিলেন। ছন্দটা...\nখেলা ১ ঘন্টা ৫৩ মিনিট আগে ৬ মন্ত্যব্য\nবরিশালের বাবুগঞ্জ উপজেলার ক্ষুদ্র কাঠি গ্রামের ৮০ বছরের বৃদ্ধ মা অসহায় হয়ে...\nবাংলাদেশ ৪১ মিনিট আগে\nরহস্যময়ী এই নারীর পর্দার আড়ালে নাকি অনেক ক্ষমতা। দাবি করেছেন, ক্ষমতাধর দুটি...\nআন্তর্জাতিক ৪৬ মিনিট আগে


2018 July 05 July 5, 2018 – Coxbdnews\nউখিয়ায় নতুন রোহিঙ্গা ক্যাম্প নির্মাণে স্থানীয়দের মাঝে চরম উত্তেজনা\nহুমায়ুন কবির জুশান,উখিয়া।। কক্সবাজার দক্ষিণ বনবিভাগের উখিয়া রেঞ্জ এর থাইংখালী মোছারখোলা গ্রামের শত শত মুসলিম পরিবারের জমি দখলের চেষ্টা চালাচ্ছে কিছু কুচক্রীমহলের ইন্দনে এনজিওরা। এমনকি সংঘবদ্ধ সুবিধাভোগী লোকজন ও এনজিওরা বিস্তারিত...\nঢাকা বিশ্ববিদ্যালয়ে রাতে ৩ ছাত্রী হলে বিক্ষোভ\nসিএন ডেস্ক।। কোটা সংস্কার আন্দোলনের নেতাদের ওপর হামলার প্রতিবাদে ও গ্রেফতার নেতাদের মুক্তির দাবিতে ঢাকা বিশ্ববিদ্যালয়ের তিন ছাত্রী হলে বুধবার রাতে বিক্ষোভ মিছিল করেছেন সাধারণ ছাত্রীরা। বেগম রোকেয়া হলে রাত বিস্তারিত...\nসিএন স্পোর্টস ডেস্ক।। বিশ্বসেরা খেলোয়াড় হওয়া সহজ। কিন্তু বিশ্বসেরা অধিনায়ক হওয়া কঠিন, এমপি সাহেব!’ ওয়েস্ট ইন্ডিজের বিপক্ষে অ্যান্টিগা টেস্টের প্রথম ইনিংসে ৪৩ রানে অলআউট হওয়ার পর বাংলাদেশ দলের অধিনায়ক সাকিব বিস্তারিত...\nম্যারাডোনার ‘দেশ বদল’!\nসিএন স্পোর্টস ডেস্ক।। তার দেশ আর্জেন্টিনা আগেই বিশ্বকাপ থেকে ছিটকে গেছে। এবার ১৯৮৬ সালের মেক্সিকো বিশ্বকাপের মহানায়ক দিয়াগো ম্যারাডোনা ‘দেশ’ বদলে ফেললেন। জানিয়ে দিলেন, রাশিয়ার মাটিতে বিশ্বকাপ জিততে পারে ব্রাজিল। বিস্তারিত...\nবর্ষণে দুর্ভোগ রোহিঙ্গা ক্যাম্পে, ধসে পড়েছে ৫ শতাধিক বসতঘর\nসিএন ডেস্ক।। প্রবল বর্ষণ ও পাহাড়ি ঢলে বান্দরবানের তুমব্রু সীমান্তের শূন্যরেখার রোহিঙ্গা ক্যাম্পটি আবারও পানির নিচে তলিয়ে গেছে। ফলে সেখানকার প্রায় ৪ হাজার রোহিঙ্গা চরম দুর্ভোগ পোহাচ্ছেন। পাশাপাশি উখিয়ার কুতুপালং, বিস্তারিত...\nসিএন স্পোর্টস ডেস্ক।। রোমাঞ্চকর ম্যাচ দিয়ে শুরু। নাটকীয়তায় শেষ। ছিল বড় অঘটনও। রাশিয়া বিশ্বকাপের দ্বিতীয় রাউন্ডে সবই দেখলো ফুটবল বিশ্ব। আট ম্যাচের মধ্যে তিনটির নিষ্পত্তি হয় টাইব্রেকারে। অতিরিক্ত সময়ে ম্যাচের বিস্তারিত...\nসিএন ডেস্ক।। সীমান্তের জিরো লাইনে মাথা গোঁজার ঠাঁই নেই। অনেক কষ্টের মধ্যে কোনো রকমে বেঁচে আছি। তার উপর গত এক মাসে দু-দুবার ঢলের পানিতে ক্যাম্প তলিয়ে যাওয়ায় মরার উপর খাড়ার বিস্তারিত...\n৪৩ রানে অলআউট হয়ে লজ্জার রেকর্ড বাংলাদেশের!\nসিএন স্পোর্টস ডেস্ক।। বিশ্বকাপ ফুটবলে আপাতত দুই দিনের বিরতি। বিশ্বকাপের এই সূচি বিরতি বাংলাদেশিদের সুযোগ করে দিয়েছিল আয়েস করে ওয়েস্ট ইন্ডিজ ও বাংলাদেশের মধ্যকার টেস্ট দ্বৈরথ দেখার। কিন্তু সেই সুযোগ বিস্তারিত...


Songbad Bangladesh জামিন পেলেন ড. মুহাম্মদ ইউনূসসহ ৪ জন – Songbad Bangladesh\nশান্তিতে নোবেলজয়ী ড. মুহাম্মদ ইউনূসসহ চারজন জামিন পেয়েছেন। শ্রম আইন লঙ্ঘনের মামলায় তারা আত্মসমর্পণ করে জামিন আবেদন করলে আদালত জামিন আবেদন মঞ্জুর করেন।\nআজ মঙ্গলবার (১২ অক্টোবর) ঢাকার ৩ নম্বর শ্রম আদালতে তারা আত্মসমর্পণ করে জামিনের জন্য আবেদন জানান। শুনানি শেষে আদালত ১০ হাজার টাকায় মুচলেকায় ড. ইউনূসসহ চারজনের জামিন আবেদন মঞ্জুর করেন।\nএর আগে ঢাকার কলকারখানা ও প্রতিষ্ঠান অধিদপ্তর ড. মুহাম্মদ ইউনূসসহ চারজনের বিরুদ্ধে ফৌজদারি মামলা দায়ের করেন। গত ৯ সেপ্টেম্বর ঢাকার শ্রম আদালতে কলকারখানা ও প্রতিষ্ঠান অধিদপ্তরের শ্রম পরিদর্শক এস এম আরিফুজ্জামান বাদী হয়ে মামলাটি দায়ের করেন।\nমামলার অভিযোগ থেকে জানা যায়, কলকারখানা ও প্রতিষ্ঠান অধিদপ্তর ড. ইউনূসের গ্রামীণ টেলিকম পরিদর্শনে গেলে প্রতিষ্ঠানটির শ্রম আইনের কিছু লঙ্ঘন নজরে আসে। এসবের মধ্যে রয়েছে, ১০১ জন শ্রমিক-কর্মচারীকে স্থায়ী করার কথা থাকার পরও তাদের স্থায়ী করা হয়নি, শ্রমিকদের অংশগ্রহণের তহবিল ও কল্যাণ তহবিল গঠন করা হয়নি।\nএ ছাড়া কোম্পানির লভ্যাংশের ৫ শতাংশ শ্রমিকদের দেওয়ার কথা থাকলেও তা দেওয়া হয়নি। ওইসব অভিযোগের ভিত্তিতে ড. মুহাম্মদ ইউনূসসহ চারজনের বিরুদ্ধে কলকারখানা ও প্রতিষ্ঠান অধিদপ্তর বাদী হয়ে ফৌজদারি আইনে মামলা দায়ের করে।


Daily Alokito Somoy কৃষি ব্যাংককে মধ্যম আয়ের দেশ গড়ার অংশীদার করতে চাই : চেয়ারম্যান - Daily Alokito Somoy কৃষি ব্যাংককে মধ্যম আয়ের দেশ গড়ার অংশীদার করতে চাই : চেয়ারম্যান - Daily Alokito Somoy - Daily Alokito Somoy\nপ্রচ্ছদ » ইন্টারভিউ » কৃষি ব্যাংককে মধ্যম আয়ের দেশ গড়ার অংশীদার করতে চাই : চেয়ারম্যান\nপূর্ববর্তী প্রত্যন্ত অঞ্চলে ব্যাংকিং সেবা পৌঁছে দেওয়া হবে\n২০২১ সালে বাংলাদেশকে মধ্যম আয়ের দেশে পরিণত করার লক্ষ নির্ধারণ করা হয়েছে। প্রধানমন্ত্রীর নেতৃত্বে বঙ্গবন্ধুর সোনার বাংলা গড়ার স্বপ্ন বাস্তবায়নের জন্য ঐক্যবদ্ধ প্রচেষ্টা চলছে। মধ্যম আয়ের দেশে পরিণত হওয়ার প্রধান কাজ হলো বাংলাদেশকে খাদ্যে স্বয়ংসম্পূর্ণ করা। সে উদ্দেশ্যকে সামনে রেখে কৃষকদের মধ্যে কৃষিঋণ বিতরণের পরিমাণ বৃদ্ধি করার পরিকল্পনা হাতে নেওয়া হয়েছে। পরিকল্পনা অনুযায়ী ঋণ বিতরণের পরিমাণ ৫ হাজার কোটি টাকা থেকে উন্নিত করে চলতি বছর ১০ হাজার কোটি টাকা নির্ধারণ করা হয়েছে। আগামী বছর এর পরিমাণ বৃদ্ধি করে ১৫ হাজার কোটি টাকা করা হবে। কৃষি ব্যাংককে মধ্যম আয়ের দেশ গড়ার অংশীদার বানাতে চায়। দৈনিক আলোকিত সময়ের সাথে একান্ত সাক্ষাতে ব্যাংকের চেয়ারম্যান মোহাম্মদ ইসমাইল তার পরিকল্পনার কথা তুলে ধরেন। সাক্ষাতকারটি নিয়েছেন পত্রিকার স্টাফ রিপোর্টার মুহাম্মাদ আখতারুজ্জামান ও রমজান আলী।\n২০১৪ সালের ১৫ ডিসেম্বর থেকে দায়িত্ব পালন করে আসা বাংলাদেশ কৃষি ব্যাংকের চেয়ারম্যান মোহাম্মদ ইসমাইল এর সাক্ষাতকারটি নিæে দৈনিক আলোকিত সময়ের পাঠকদের জন্য তুলে ধরা হলো-\nআলোকিত সময়: মধ্যম আয়ের দেশ গড়তে কৃষি ব্যাংকের ভ‚মিকা কী?\nমোহাম্মদ ইসমাইল: ২০২১ সালে বাংলাদেশকে মধ্যম আয়ের দেশে পরিণত করার লক্ষ নির্ধারণ করা হয়েছে। প্রধানমন্ত্রীর নেতৃত্বে বঙ্গবন্ধুর সোনার বাংলা গড়ার স্বপ্ন বাস্তবায়নের জন্য ঐক্যবদ্ধ প্রচেষ্টা চলছে। মধ্যম আয়ের দেশে পরিণত হওয়ার প্রধান কাজ হলো বাংলাদেশকে খাদ্যে স্বয়ংসম্পূর্ণ করা। বাংলাদেশ কৃষি ব্যাংক সে কাজটি অত্যন্ত দক্ষতার সাথে করছে। আমরা গ্রাহকদের সহায়তায় কৃষি ব্যাংককে মধ্যম আয়ের দেশ গড়ার অংশীদার বানাতে চাই।\nআলোকিত সময়: গত বছর ঋণ বিতরণের লক্ষ্যমাত্রা পূরণ হয়েছে কী?\nমোহাম্মদ ইসমাইল: বিগত দুই আগেও কৃষি ব্যাংকের ঋণ বিতরণের লক্ষমাত্রা ছিল ৫ হাজার কোটি টাকা। এ অবস্থা দীর্ঘদিন যাবত চলে আসছিল। আমি দায়িত্ব গ্রহণের পর এটাকে বৃদ্ধি করার পরিকল্পনা নিই। সে লক্ষ্যে গত ২০১৬-২০১৭ অর্থবছরে ঋণ বিতরণের লক্ষ্যমাত্রা নির্ধারণ করা হয় ৭ হাজার ২৫০ কোটি টাকা। কিন্তু এ লক্ষ্যমাত্রার ৮৭ শতাংশ অর্থাৎ ৬ হাজার ৩০৭ কোটি টাকা বিতরণ করা সম্ভব হয়েছে। লক্ষ্যমাত্রা পূরণ না হওয়ার বিভিন্ন কারণ রয়েছে তারমধ্যে অন্যতম হলো লোকবলের অভাব। তবে বর্তমানে সংকট অনেকটা পূরণ হয়েছে। বাকি লোকবল নিয়োগের ব্যাপারে বাংলাদেশ ব্যাংকের সাথে কথা হয়েছে। দ্রুত এ সমস্যার সমাধান হবে বলে আশা করছি।\nআলোকিত সময়: চলতি বছর ঋণ বিতরণের লক্ষমাত্রা কত?\nমোহাম্মদ ইসমাইল: চলতি ২০১৭-২০১৮ অর্থবছরে ঋণ বিতরণের লক্ষ ১০ হাজার কোটি টাকা নির্ধারণ করা হয়েছে। এরমধ্যে কৃষিতে ৫ হাজার ৫০০ কোটি, এসএমই খাতে এক হাজার ৪০০ কোটি আর বাকি টাকা ইন্ডস্ট্রির বিভিন্ন সেক্টরে বিতরণ করা হবে। এ ক্ষেত্রে কৃষিতে ৯ শতাংশ ও ইন্ডস্ট্রি লোনে ১১ শতাংশ ইন্টারেস্ট নির্ধারণ করা হয়েছে। তবে কৃষি ব্যাংক গরু পালনের উপর জোর দিয়েছে। গরু পালনে ৫ শতাংশ সুদে ঋণ দেওয়া হবে। গোটা দেশে কৃষি ব্যাংকের এক হাজার ৩১টি শাখা রয়েছে। প্রত্যেক শাখা প্রধানদের ঋণ বিতরণের ক্ষমতা দ্বিগুণ করে দেওয়া হয়েছে। এবং প্রত্যেককে তাদের হিস্যা অনুযায়ী ঋণ বিতরণের নির্দেশ দেওয়া হয়েছে। একইসাথে ঋণ দেওয়া এবং নেওয়ার প্রক্রিয়াও সহজ করা হয়েছে। তবে ব্যাড লোনকে নিরুৎসাহিত করা হয়েছে। বাংলাদেশের আগামী বছর এর পরিমাণ বৃদ্ধি করে ১৫ হাজার কোটি টাকা করা হবে।\nআলোকিত সময়: ঋণ বিতরণে কোন খাতকে অগ্রাধিকার দিচ্ছেন?\nমোহাম্মদ ইসমাইল : কৃষি ব্যাংক দেশের সবচেয়ে বেশি গ্রাহকের ব্যাংক। এ জন্য গ্রাহকরা যে খাতে ঋণ নিতে আগ্রহী ব্যাংক নিয়ম মেনে তা দিতে বাধ্য। ব্যাংকের কাজই গ্রাহকদের মাঝে ঋণ বিতরণ করা। তারপরও আমরা ঋণ দেওয়ার ক্ষেত্রে কৃষি পণ্যকে অগ্রধিকার দিচ্ছি। ধান, কলা, ভুট্টা, পাট থেকে শুরু করে কমলা, মাল্টাসহ বিভিন্ন কৃষি পণ্যে ৯ শতাংশ সুদে ঋণ দেওয়া হচ্ছে। গ্রাহকদের ঋণ নেওয়ার ক্ষেত্রে সবচেয়ে বড় বাধা জমির মিউটেশন (খারিজ) না করা। এটা করতে গিয়ে অনেক কৃষক হয়রানি ও ঘুষ দেওয়ার ভয় পান। কিন্তু বাস্তবতা ভিন্ন। এখন এক মাসের মধ্যে কাজ করে দেওয়ার নির্দেশনা রয়েছে। কৃষির পাশাপাশি এসএমই খাতকে গুরুত্ব দিয়ে আমরা এর জন্য আলাদা বরাদ্দ রেখেছি। এ ছাড়া ইন্ডাস্ট্রিতেও ঋণ দেওয়া হচ্ছে। তবে গবাদি পশু পালনে সবচেয়ে কম সুদে ঋণ দেওয়া হচ্ছে। এ প্রজেক্টে বাংলাদেশ ব্যাংক অর্থায়ন করছে। আমাদের ব্যাংকের হিস্যা কম হওয়ায় এ খাতে খুব বেশি সংখ্যক উদ্যোক্তাকে ঋণ দিতে পারছি না।\nআলোকিত সময়: খেলাপি ঋণ নিয়ে কিছু বলুন?\nমোহাম্মদ ইসমাইল: খেলাপি ঋণ আদায়ে ব্যাংকের অগ্রগতি হয়েছে। ধীরে ধীরে কমে আসছে খেলাপি ঋণের পরিমাণ। ২০১৫-২০১৬ অর্থবছরে খেলাপি ঋণের পরিমাণ ছিল ৪ হাজার ৮০০ কোটি টাকা। যা মোট বিতরণকৃত ঋণের ২৮ শতাংশ। ২০১৬-২০১৭ অর্থবছরে তা কমে ৩৯ হাজার কোটি টাকায় এসেছে। যা বিতরণকৃত ঋণের ২২ শতাংশ। খেলাপি ঋণের হার কৃষি ও কারখানায় সমান সমান। চলতি বছর খেলাপি ঋণের পরিমাণ ২০ শতাংশের নীচে আনার টার্গেট নেওয়া হয়েছে। বর্তমানে ব্যাংকের পেইড অব ক্যাপিটাল এক হাজার ১৫০ কোটি টাকা। আর মূলধন ঘাটতি রয়েছে ৭ হাজার ৩৫৭ কোটি টাকা।\nআলোকিত সময়: কৃষি ব্যাংকে কী পরিমাণ রেমিটেন্স এসেছে?\nমোহাম্মদ ইসমাইল: ২০১৫-২০১৬ অর্থবছরে কৃষি ব্যাংকের মাধ্যমে রেমিটেন্স এসেছিল এক হাজার ৬১৪ কোটি টাকা। ২০১৬-২০১৭ অর্থবছরে রেমিটেন্স আসার পরিমাণ কিছুটা কমেছে। এ বছর রেমিটেন্স আসে এক হাজার ৩৩০ কোটি টাকা। আর চলতি বছরের প্রথম ছয় মাসে রেমিটেন্স এসেছে ৬৫০ কোটি টাকা। এ বছর রেমিটেন্স আসার পরিমাণ বাড়বে বলে আশা করছি।\nআলোকিত সময়: এ পর্যন্ত কোন কাজটি করে আপনি সন্তুষ্ট?\nমোহাম্মদ ইসমাইল: গ্রাহকদের মাঝে ঋণ বিতরণের পরিমাণ বাড়ানো ব্যাংকের জন্য একটি চ্যালেঞ্জিং বিষয় ছিল। কেননা দীর্ঘদিন ধরে এটা ৫ হাজারের কোটা অতিক্রম করছিল না। বর্তমানে ঋণ বিতরণের টার্গেট ১০ হাজার কোটি টাকা নির্ধারণ করতে পারায় আমি কিছুটা সন্তুষ্ট একথা বলা যেতে পারে। এখন আমাদের কাজ হলো কস্ট অব ফান্ড কমিয়ে ইনভেস্ট বাড়ানো। ব্যাড লোনও কমিয়ে আনতে হবে। আমরা অন্যান্য বাণিজ্যিক ব্যাংকের সাথে সমান্তরালভাবে এগিয়ে যেতে চাই।\nআলোকিত সময়: কৃষি ব্যাংক নিয়ে আপনার পরিকল্পনার কথা বলুন?\nমোহাম্মদ ইসমাইল: ব্যাংকের খেলাপি ঋণ কমিয়ে ন্যাশনাল লেভেলে আনতে চাই। এটাকে আমি চ্যালেঞ্জ হিসেবে নিয়েছি। ঋণ বিতরণের পরিমাণ বাড়িয়ে তা সঠিকভাবে আদায় করবো। কোনভাবেই ঋণ ডিফোল্ডার হতে দেওয়া হবে না। সে বিষয়টিই গুরুত্বের সাথে পর্যবেক্ষণ করা হবে।\nউলেখ্য কৃষিঋণ কার্যক্রম পরিচালনার ক্ষেত্রে দেশের সর্ববৃহৎ জাতীয় বিশেষায়িত ব্যাংকিং প্রতিষ্ঠান বাংলাদেশ কৃষি ব্যাংক। গ্রাম-বাংলার অর্থনৈতিক উন্নয়নের লক্ষ্যকে সামনে রেখে কৃষির সার্বিক উন্নয়নের মাধ্যমে দেশের খাদ্যে স্বয়ংসম্পূর্ণতা অর্জনের জন্য এ ব্যাংকের সৃষ্টি। দেশে কৃষিঋণের সিংহভাগই কৃষি ব্যাংকের অবদান। বাংলাদেশ কৃষি ব্যাংক কৃষি খাতের জন্য একটি বিশেষায়িত উন্নয়ন ব্যাংক হলেও এটি অন্যান্য বাণিজ্যিক ব্যাংকের মতো সব ধরনের ব্যাংকিং কর্মকান্ড পরিচালনা করে থাকে। কৃষিঋণ বিতরণের পাশাপাশি বৈদেশিক বিনিময়ব্যবসা, বাণিজ্যিক ও কৃষিভিত্তিক শিল্প/প্রকল্প, প্রকল্পের চলতি মূলধন, এসএমই, পাইকারি ও খুচরা ব্যবসা, মাইক্রো ক্রেডিট, কনজ্যুমার ক্রেডিট এবং দারিদ্র্য বিমোচন কর্মকান্ডসহ বিভিন্ন খাতে এ ব্যাংক ঋণ সহায়তা প্রদান করে থাকে। ২০০৭-০৮ অর্থবছরে দুইদফা বন্যা ও ঘূর্ণিঝড় সিডরে ক্ষতিগ্রস্ত এলাকাগুলিতে বাংলাদেশ কৃষি ব্যাংকের গৃহীত পুনর্বাসন কর্মসূচি সরকারসহ সকল মহলে প্রশংসিত হয়।\nএ ব্যাংকের ৩৫ লাখেরও বেশি ঋণগ্রহীতা রয়েছে। আর দেশের সামগ্রিক অর্থনীতিকে চাঙা করতে মাত্র ১০ টাকা দিয়ে ব্যাংক হিসার খোলার সুযোগ পেয়েছে ৭০ লাখ কৃষক। বাংলাদেশ আজ খাদ্যে স্বয়ংসম্পূর্ণ কৃষকদের সহজ শর্তে ঋণ দেওয়ার কারণেই। যুগের সঙ্গে তাল মিলিয়ে কৃষি ব্যাংক অনলাইন কার্যক্রম শুরু করেছে।


মালিক-শ্রমিকের স্বার্থ সংরক্ষণে ইসলামী শ্রমনীতির গুরুত্ব\nহাফেজ মুহাম্মদ আবুল মঞ্জুর | রবিবার, ৩০ এপ্রিল ২০১৭ | পড়া হয়েছে 852 বার\nপহেলা মে ‘শ্রমিক দিবস’ বা ‘মে দিবস’ হিসেবে ইতিহাস সমাদৃত হয়ে আসছে। ন্যায়সঙ্গত কর্মঘন্টা নির্ধারণের দাবীতে ১৮৮৬ সালের এই দিনে আমেরিকার শিকাগো শহরে শ্রমিক সমাজের যে আন্দোলন গড়ে উঠেছিলো তাকে কেন্দ্র করেই সূচিত হয় মে দিবসের ইতিহাস। এই আন্দোলনে শ্রমিকের রক্তে রাজপথ রঞ্জিত হয়েছে। প্রাণও হারিয়েছেন শ্রমিক সমাজের অনেকেই। ফলশ্রুতিতে দিনটি শ্রমিকদের অধিকার আদায়ের দিন হিসেবে স্বীকৃতি লাভ করে। প্রতি বছর মে দিবস বিশ্বব্যাপী পালিত হয়। দিবসটি স্মরণে বিভিন্ন সভা-সমাবেশ, র‌্যালি ইত্যাদি আয়োজন হয়ে থাকে। এসব আয়োজনে মে দিবসের ইতিহাস যেমন আলোচিত হয়; তেমনিভাবে উত্থাপিত হয় শ্রমিকদের ন্যায্য দাবী সমূহ। কিন্তু শ্রমিকদের সেই ন্যায্য দাবী-দাওয়ার অধিকাংশই আজো পর্যন্ত কি বাস্তবতার মুখ দেখেছে ? বরং এখনও বিভিন্ন দাবীর আন্দোলনে শ্রমিকদের রক্ত ঝরছে। শ্রমিক-কর্মচারীদের ন্যায্য দাবি-দাওয়া আদায় না করার প্রতিবাদে গার্মেন্টসে শ্রমিক অসন্তোষ, পরিবহন শ্রমিকদের ধর্মঘট-অবরোধ, হরতালের মত কর্মসূচী ও বিভিন্ন ক্ষেত্রে শ্রমিকদের মানবেতর জীবনযাপনের চিত্রও প্রতিদিনকার সংবাদপত্রে চোখে পড়ে।\nএমতাবস্থায় শ্রমিকের অধিকার-মর্যাদা প্রতিষ্ঠা ও মালিকের স্বার্থ সংরক্ষণে ইসলাম প্রবর্তিত নীতি-আদর্শই হতে পারে প্রকৃষ্ট অবলম্বন। কারণ একমাত্র ইসলামই ঘোষনা করেছে শ্রমিকের ঘাম শুকানোর পূর্বেই পারিশ্রমিক আদায় করে দাও। শুধু তাই নয়; মানবতার অগ্রদূত মহানবী সা. ইরশাদ করেন, ‘কেয়ামতের দিন আমি তিন শ্রেণীর লোকদের প্রতিপক্ষ হব। এরমধ্যে এক শ্রেণী হচ্ছে- সে সব লোক, যারা কোন মজদুর থেকে পরিপূর্ণ কাজ আদায় করে নেয়। কিন্তু সে অনুপাতে পারিশ্রমিক প্রদান করে না’। (বায়হাকী)। শ্রমিকের অধিকার ও মর্যাদা প্রতিষ্ঠায় যেমন ইসলাম গুরুত্বারূপ করেছে তেমনি ভাবে মালিকের কর্মসম্পাদনে শ্রমিকের উপর অর্পিত দায়িত্ব নিষ্ঠার সাথে পালনের জন্যও ইসলাম নির্দেশ দিয়েছে।\nআসুন! জেনে নিই শ্রমের গুরুত্ব, শ্রমিকের মর্যাদা ও অধিকার প্রতিষ্ঠা এবং মালিকের স্বার্থ সংরক্ষণে ইসলামের নীতি ও আদর্শ।\nসর্বকালের সর্বশ্রেষ্ঠ পূর্ণাঙ্গ জীবন ব্যবস্থা। তাই শুধুমাত্র ধর্মীয় বিষয়ে নয়; বরং মানবজীবনের প্রতিটি শাখায় ইসলাম দিয়েছে সু-স্পষ্ট দিক-নির্দেশনা। এরই ধারাবাহিকতায় হালাল উপার্জন ও অর্থনৈতিক উন্নয়নের অন্যতম মাধ্যম হিসেবে শ্রম বিনিয়োগের ব্যাপারেও ইসলাম সবিশেষ গুরুত্বারোপ করেছে। অন্যের শ্রমলব্ধ জীবিকা ভোগ করে পরজীবী না হয়ে নিজের শ্রম ব্যয় করে হালাল জীবিকা উপার্জনের জন্য ইসলাম নির্দেশ দিয়েছে।\nশ্রম বিনিয়োগ হালাল উপার্জনের অন্যতম মাধ্যম :\nএ প্রসঙ্গে আল্লাহ তা’আলা ইরশাদ করেন, ‘তিনি তোমাদের জন্য পৃথিবীকে সুগম করেছেন। অতএব তোমরা তার পৃষ্ঠে বিচরণ কর এবং তাঁর (আল্লাহর) দেয়া রিযিক আহরণ কর’। (সূরা- মুলুক- ১৫)। অপর আয়াতে ইরশাদ হয়েছে- ‘যখন নামাজ শেষ হয়ে যাবে তোমরা জমিনে ছড়িয়ে পড় আর আল্লাহর অনুগ্রহ (রিযিক) অন্বেষণে ব্যাপৃত হয়ে যাও ও আল্লাহকে অধিক স্মরণ কর। যাতে তোমরা সফলকাম হতে পার। (সূরা- জুমআ, আয়াত ১০)\nহযরত রাসূলে কারীম সা. ইরশাদ করেন, ‘হালাল উপার্জন করা ফরয কার্য সমূহের অন্যতম একটি ফরয।’ তিনি আরো ইরশাদ করেন, ‘সবচেয়ে হালাল জীবিকা হলো যাতে মানুষের উভয় পা এবং উভয় হাত সঞ্চালিত হয় আর তার কপাল হয় ঘর্মসিক্ত।’ ‘নিজ হাতে উপার্জিত খাবারই সবচেয়ে উত্তম। আর আল্লাহর নবী হযরত দাউদ আ. নিজ হাতে উপার্জিত অর্থে জীবিকা নির্বাহ করতেন’। এছাড়াও হালাল রিযিক অন্বেষণে আল্লাহ প্রেরিত নবী-রাসূলগণ বিভিন্ন পেশায় নিয়োজিত ছিলেন বলে হাদীস শরীফ সূত্রে জানা যায়।\nপবিত্র কুরআন ও হাদীসের উপরোক্ত আলোচনা থেকে প্রতীয়মান হয় যে, শ্রম বিনিয়োগ হালাল উপার্জনের অন্যতম মাধ্যম। সেহেতু চুরি, ডাকাতি, সুদ-ঘুষ, ভেজাল বাণিজ্যে লিপ্ত না হয়ে হালাল উপার্জনের জন্য শ্রম বিনিয়োগ করা ইসলামের দৃষ্টিতে সম্মানজনক ও ফযীলতের কাজ।\nভিক্ষাবৃত্তি নয়; শ্রম বিনিয়োগই দারিদ্র বিমোচনের উৎকৃষ্ট পন্থা:\nঅনেক মানুষ সুস্থ-সবল হওয়া সত্ত্বেও জীবিকা উপার্জনের জন্য ভিক্ষা বৃত্তিকে বেছে নেয়। অথচ ইসলাম ভিক্ষা বৃত্তিকে অধিকতর নিরোৎসাহিত করেছে এবং শ্রম বিনিয়োগের ব্যাপারে যথেষ্ট তাগিদ দিয়েছে।\nএকদা রাসূল সা. এর কাছে আনসারদের এক ব্যক্তি ভিক্ষার জন্য এসেছিলেন। মহানবী সা. তাকে জিজ্ঞেস করলেন, তোমার ঘরে কি কিছু নেই? লোকটি বলল, হ্যাঁ ব্যবহারের একটি কম্বল ও পানি পানের একটি পাত্র আছে মাত্র। রাসূল সা. বললেন, যাও সে দু’টি নিয়ে এসো। লোকটি ঐ কম্বল ও পানির পাত্র নিয়ে এলে রাসূল সা. তা দুই দিরহামের বিনিময়ে বিক্রি করলেন এবং তা লোকটিকে দিয়ে বললেন, এক দিরহাম দিয়ে খাবার কিনে পরিবারকে দাও, অন্য দিরহাম দিয়ে একটি কুড়াল নিয়ে এসো। লোকটি যখন কুড়ালটি নিয়ে আসল রাসূল সা. তাতে একটি হাতল বেঁধে দিয়ে তার হাতে তুুলে দিলেন, আর বললেন, যাও বন থেকে লাকড়ি কেটে বাজারে বিক্রি কর। ভিক্ষাবৃত্তির চেয়ে জীবিকার্জনের জন্য এ পন্থা অনেক শ্রেয়।\nশ্রমিকের সামাজিক মর্যাদা প্রতিষ্ঠায় ইসলাম:\nইসলামের দৃষ্টিতে মানুষ হিসেবে শ্রমিক-মালিক, ধনী-গরিব, রাজা-প্রজা সকলের মর্যাদাই সমান। আল্লাহর কাছে একমাত্র ওই ব্যক্তিই সবচেয়ে মর্যাদাবান যার অন্তরে তাকওয়া তথা খোদাভীতি রয়েছে। কুরআন মজীদে ইরশাদ হয়েছে ‘আল্লাহর নিকট তোমাদের মধ্যে তারাই বেশি মর্যাদাবান, যাদের মধ্যে অধিক আল্লাহ ভীতি রয়েছে’। তাই পেশায় শ্রমিক বলে কোন মানুষকে হেয় করা যাবেনা।\nশ্রমিকরা আমাদের সমাজ ব্যবস্থায় অত্যন্ত গুরুত্বপূর্ণ একটি শ্রেণী। কারণ আল্লাহ তা’আলা মানুষকে শ্রম নির্ভর করে সৃষ্টি করেছেন। তিনি ইরশাদ করেন, ‘নিশ্চয়ই মানুষকে শ্রম নির্ভররূপে সৃষ্টি করেছি’। (সূরা- বালাদ, আয়াত- ৪)।\nউন্নয়ন-উৎপাদনে পুঁজির গুরুত্বের চেয়ে শ্রমের গুরুত্ব কোন অংশে কম নয়। কিন্তু অত্যন্ত পরিতাপের বিষয় হল আমাদের সমাজ ব্যবস্থায় শ্রমজীবী মানুষকে অত্যন্ত তুচ্ছ দৃষ্টিতে দেখা হয়। পুঁজির মালিককে বিবেচনা করা হয় অভিজাত শ্রেণীর মানুষ, আর শ্রমের মালিককে বিবেচনা করা হয় নিম্ন শ্রেণীর মানুষ হিসেবে।\nইসলাম এই কৃত্রিম আভিজাত্যবোধ ও সামাজিক বৈষম্যের অবসান ঘটিয়ে প্রতিষ্ঠিত করেছে শ্রমজীবী ও মেহনতি মানুষের ন্যায় সঙ্গত মর্যাদা। শ্রমিকদের সম্পর্কে ইসলামের নবী মানবতার মুক্তির অগ্রদূত হযরত মুহাম্মদ সা. ইরশাদ করেন, ‘তারা তোমাদের ভাই। আল্লাহ তাদের তোমাদের আয়ত্ত্বাধীন করে দিয়েছেন। অতএব যার কোন ভাইকে তার অধীন করে দেয়া হয়েছে সে যেন তাকে তা-ই আহার করতে দেয়, যা সে নিজে আহার করে এবং তাকে যেন এমন পরিধেয় পরিধান করতে দেয়, যা সে নিজে পরিধান করে। আর তাকে যেন এমন কাজ করতে বাধ্য না করে, যা করলে সে পর্যুদস্ত হয়ে যাবে। আর যদি এহেন কাজ করতে তাকে বাধ্য করে তাহলে সে যেন তাকে সহযোগিতা করে। (বুখারী)\nএই হাদীস শরীফ থেকে ৪টি গুরুত্বপূর্ণ শিক্ষা পাওয়া যায়\n১. মালিক-শ্রমিক উভয়ের মাঝে ভ্রাতৃত্ববোধ বজায় রাখা। ২. মালিক-শ্রমিকের মধ্যকার বৈষম্যের অবসান ঘটানো। ৩. থাকা-খাওয়ার সুযোগ-সুবিধা উভয়ের সমপর্যায়ে হওয়ার তাগিদে মজুরিও সেভাবেই নির্ধারণ করা। ৪. যে পরিমাণ কাজ শ্রমিক করতে সক্ষম সেই পরিমাণ কাজের ভার তার ওপর অর্পণ করা। এর চেয়ে অধিক হলে শ্রমিকের সহযাগিতায় মালিকের এগিয়ে আসা।এভাবে ইসলাম শ্রমিকের মর্যাদার আসন সুপ্রতিষ্ঠিত করেছে।\nঅধীনস্থদের সাথে সদয় আচরণে রাসূল সা. এর শিক্ষা:\nঅভাব-অনটনের কারণে নিজের সুখ-শান্তি বিসর্জন দিয়ে যে মানুষেরা সামান্য পারিশ্রমিকে দিন-রাত পরিশ্রম করছে অধীনস্থ বলে সে ভাগ্য বিড়ম্বিত মানুষদের সাথে অনেক ধণাঢ্য মালিকরা প্রতিনিয়ত অমানবিক আচরণ করে। গৃহকর্তা-মালিকের নির্যাতনে শ্রমিক-কর্মচারীর মর্মান্তিক মৃত্যু ও আহত হওয়ার অসংখ্য খবর প্রতিদিন সংবাদপত্রের পাতায় নজর দিলেই দেখা যায়। অধীনস্থ শ্রমিক-কর্মচারীদের ব্যাপারে ইসলামের নীতি আদর্শের বাস্তবায়ন না থাকার কারণেই এমন অমানবিকতার অবসান হচ্ছেনা।\nনবী করীম সা. অত্যন্ত তাগিদের সাথে ইরশাদ করেলন, ‘তোমরা তোমাদের আপনজন ও আত্মীয়বর্গের সাথে যেমন ব্যবহার করে থাক, তাদের সাথেও অনুরূপ ব্যবহার করবে। আর মানুষ হিসেবে তারা তোমাদের চেয়ে কোনক্রমেই কম নয়। তোমাদের যেমন অন্তর আছে, তাদেরও অন্তর রয়েছে। তোমরা কি দেখনা আমি ‘যায়েদ’কে আযাদ করে আমার ফুফাত বোনের সঙ্গে তার বিয়ে দিয়েছি এবং ‘বিলাল’কে মুয়াজ্জিন মনোনীত করেছি। কেননা সে আমাদের ভাই।\nঅপর হাদীসে রাসূল সা. ইরশাদ করেন, ‘তোমরা অধীনস্থদের সাথে সদ্ব্যবহার করবে এবং তাদেরকে কোন রকম কষ্ট দেবে না। তোমরা কি জান না? তাদেরও তোমাদের ন্যায় একটি হৃদয় আছে। ব্যথা দানে তারা দুঃখিত হয় এবং কষ্টবোধ করে। আরাম ও শান্তি প্রদান করলে সন্তুষ্ট হয়। তোমাদের কি হয়েছে যে, তোমরা তাদের প্রতি আন্তরিকতা প্রদর্শন কর না?\nএকদিন এক সাহাবী এসে নবী করীম সা. কে জিজ্ঞেস করলেন, ‘হুজুর চাকর-খাদিমদের অপরাধ কতবার ক্ষমা করব? নবী করীম সা. তা শুনে চুপ করে রইলেন। সে সাহাবী পুনরায় তা-ই জিজ্ঞেস করলেন, তখন হযরত মুহাম্মদ সা. ব্যাকুল হয়ে বলে উঠলেন, (কতবারের কথা জিজ্ঞেস করছ) ‘প্রত্যেক দিন সত্তরবার হলেও তাকে ক্ষমা করে দিও’ (এ যে তোমার ভাই)।\nনবী করীম সা. নিজেরও এদের সাথে অত্যন্ত স্নেহঘন সম্পর্ক ছিল। হযরত আনাস রা. অনেক দিন পর্যন্ত নবী করীম সা. এর খিদমতে ছিলেন। তিনি বলেন, ‘আমি নবী করীম সা.’র সাথে দশ বছর অতিবাহিত করেছি, হুজুরের খিদমত করেছি, কিন্তু তিনি কোনদিন আমাকে ভর্ৎসনা করেননি। কোন দিন বলেননি- এটা এভাবে কেন করছ, ওঠা ঐ ভাবে কেন করনি।\nএভাবে ইসলাম মালিককে সহনশীল হতে শিক্ষা দেয়। ক্ষমা সুন্দর মনোভাব নিয়ে শ্রমিকদের দোষ-ত্রুটি মার্জনা করে দিতে উৎসাহিত করে।\nমেহনতি মানুষের অধিকার প্রতিষ্ঠায় মহানবী সা.’র আদর্শ:\nহাদীস শরীফের নির্দেশনা অনুযায়ী সামাজিক মর্যাদা লাভের সাথে সাথে পুঁজিদাতার সমমানের খাবার, বাসস্থান ও পোশাক পরিচ্ছেদের ব্যবস্থা করার জন্য প্রয়োজনীয় মজুরি পাওয়ার অধিকার শ্রমিকদের রয়েছে। শ্রমিক যাতে ন্যায্য মজুরি থেকে বঞ্চিত না হয় সে লক্ষে নিয়োগের আগেই পারিশ্রমিকের পরিমাণ জানিয়ে দেওয়ার জন্য রাসূল সা. তাগিদ দিয়েছেন। শ্রমিকের অসহায়ত্বের সুযোগে শ্রম বিনিয়োগে বাধ্য করে ন্যায্য মজুরি আদায়ের ক্ষেত্রে কোনরূপ বাহানার আশ্রয় নেয়া যাবেনা। এ প্রসঙ্গে সতর্ক করে দিয়ে রাসূল সা. ইরশাদ করেন, ‘শ্রমিক যখন তার কাজ সমাপ্ত করবে তখন তার পারিশ্রমিক পূর্ণমাত্রায় আদায় করে দিতে হবে’। (মুসনাদে আহমদ)। মহানবী সা. আরও ইরশাদ করেন, ‘কেয়ামতের দিন আমি তিন শ্রেণীর লোকদের প্রতিপক্ষ হব। এরমধ্যে এক শ্রেণী হচ্ছে- সে সব লোক, যারা কোন মজদুর থেকে পরিপূর্ণ কাজ আদায় করে নেয়। কিন্তু সে অনুপাতে পারিশ্রমিক প্রদান করে না’। (বায়হাকী)।\nশ্রমিকের মজুরি যথাসময়ে আদায়ের প্রতি তাগিদ দিয়ে রাসূল (স.) ইরশাদ করেন, ‘শ্রমিকের ঘাম শুকানোর আগেই তার পারিশ্রমিক আদায় করে দাও’। (বায়হাকী)। তথাপি রাসূল সা. দ্যর্থহীন কণ্ঠে ঘোষণা করেছেন, ‘তার সামর্থ্যের বাইরে কোন কাজ করতে তাকে (শ্রমিককে) বাধ্য করা যাবেনা।’ (মুয়াত্তা-মালিক)\nশ্রমিকের দায়িত্ব ও কর্তব্য:\nইসলাম মালিককে শ্রমিকের প্রতি সদয় হওয়ার নির্দেশ দেওয়ার পাশাপাশি শ্রমিককেও তার দায়িত্ব ও কর্তব্যের কথা স্মরণ করিয়ে দিয়েছে। মালিক তার পুঁজি বিনিয়োগ করেছে বলেই শ্রমিকের জন্য কর্মক্ষেত্র সৃষ্টি হয়েছে। সেহেতু মালিকের অবদানের কথা স্মরণ রেখেই শ্রমিককে নিষ্ঠার সাথে কাজ করতে হবে এবং মালিকের সম্পদ সংরক্ষণে যতœবান হতে হবে। কারণ মলিক যদি ক্ষতিগ্রস্ত হয়, তাহলে শ্রমিকের পারিশ্রমিক সে পরিশোধ করবে কি করে?\nএ প্রসঙ্গে রাসূল সা. ইরশাদ করেন, ‘যখন কোন শ্রমিক কোন কাজ করে তখন যেন সে তা উত্তমভাবে নিষ্ঠার সাথে করে’। (বায়হাকী)।\nশ্রমিক যদি মালিককে ধোকা দেয়, কাজে ফাঁকি দেয় বা তার সম্পদ তসরুপ বা বিনষ্ট করে, তাহলে তাকে কাল কিয়ামতে আল্লাহর দরবারে জিজ্ঞাসিত হতে হবে।\nইসলামী শ্রমনীতি বাস্তবায়নের বিকল্প নেই:\nআজ থেকে ১৩০বছর পূর্বে ১৮৮৬ সালের পহেলা মে যে দাবিতে আমেরিকার শিকাগো শহর শোষিত শ্রমিক সমাজের রক্তে রঞ্জিত হয়েছিল, সেই দাবি দেড় হাজার বছর পূর্বেই ইসলাম উত্থাপন করেছে এবং এর বাস্তবায়নে সুস্পষ্ট শ্রমনীতি ঘোষণা করেছে। আজকের জাতিসংঘ শ্রমিকদের যে অধিকার দিয়েছে, তার চেয়ে বহুগুণ বেশি দিয়েছে ইসলাম। পুঁজিবাদী ও স্বার্থপর মালিকদের শোষণ থেকে শ্রমিক সমাজের মুক্তি, শ্রমিকদের মৌলিক অধিকার ও মর্যাদা সমুন্নতকরণ, দারিদ্র বিমোচন, অর্থনৈতিক উন্নয়ন এবং সেই সাথে মালিকদের সম্পদের সুরক্ষায় ইসলামী শ্রমনীতি বাস্তবায়নের বিকল্প নেই। অতএব, মালিক-শ্রমিক উভয় পক্ষের কন্ঠে একটি শ্লোগান ও দাবী উত্থাপিত হওয়াই উচিত, ‘মালিক-শ্রমিক ভাই ভাই/ইসলামী শ্রমনীতির বাস্তবায়ন চাই’।\nলেখকঃ হাফেজ মুহাম্মদ আবুল মঞ্জুর\nশিক্ষক- আজিজুল উলুম মাদ্রাসা ও এতিমখানা, রাজারকুল, রামু\nসাধারণ সম্পাদক, রামু লেখক ফোরাম\nরোহিঙ্গা সংকট উত্তরণে আলেম সমাজের অবদান\nদেখে এলাম রোহিঙ্গা শরনার্থী শিবির\nপ্রধান দু’টি দলের নেতিবাচক প্রবণতা দেশ ও জাতির জন্য ক্ষতিকারক\nউপমহাদেশের রাজনীতিতে গরু\nকওমী মাদরাসা শিক্ষা জ্ঞান-বিজ্ঞানের মশ্বাল জ্বালিয়ে আবারো বিশ্বকে আলোকিত করবে\nকওমী শিক্ষা ও সাম্প্রতিক ভাবনা\nকওমী স্বীকৃতি নিয়ে একটি মূল্যায়ন


Primaquine in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা\nPrimaquine মূল্য এবং প্যাক সাইজ । - Primaquine Price and Pack Size in Bengali - Primaquine Mulyo abong pack size\nPrimaquine র ইনফরমেশন\nPrimaquine উপকারিতা এবং ব্যবহার ।- Primaquine Benefits & Uses in Bengali- Primaquine upokarita abong byabohar\nPrimaquine ডোজ এবং ব্যবহারের নিয়ম ।- Primaquine Dosage & How to Take in Bengali - Primaquine dose abong byaboharer niyom\nPrimaquine পার্শ্বপ্রতিক্রিয়া- Primaquine Side Effects in Bengali- Primaquine parshoprotikriya\nPrimaquine সংশ্লিষ্ট সতর্কবার্তা- Primaquine Related Warnings in Bengali- Primaquine sonsholisto sotorkobarta\nঅন্য ওষুধের সঙ্গে Primaquine -এর মারাত্মক বিক্রিয়া।- Severe Interaction of Primaquine with Other Drugs in Bengali- onno osudher songe Primaquine-er marattok bikriya\nPrimaquine কনট্রাইনডিকেশন- Primaquine Contraindications in Bengali- Primaquine kontraindication\nPrimaquine সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Primaquine in Bengali- Primaquine somporkito praysho gigyasha prosnaboli\nPrimaquine খাদ্য এবং অ্যালকোহলের সঙ্গে Primaquine -এর বিক্রিয়া।- Primaquine Interactions with Food and Alcohol in Bengali- khaddo abong alchoholer songe Primaquine-er bikriya\nPrimaquine উপকারিতা এবং ব্যবহার । - Primaquine Benefits & Uses in Bengali - Primaquine upokarita abong byabohar\nনিম্নলিখিত বিষয়গুলি চিকিৎসার জন্য Primaquine ।\nPrimaquine ডোজ এবং ব্যবহারের নিয়ম । - Primaquine Dosage & How to Take in Bengali - Primaquine dose abong byaboharer niyom\nPrimaquine এর উপাদানগুলি - Primaquine Active Ingredients in Bengali - Primaquine-er upodanguli\nPrimaquine পার্শ্বপ্রতিক্রিয়া - Primaquine Side Effects in Bengali - Primaquine parshoprotikriya\nযখন Primaquine ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nPrimaquine সংশ্লিষ্ট সতর্কবার্তা - Primaquine Related Warnings in Bengali - Primaquine sonsholisto sotorkobarta\nগর্ভবতী মহিলাদের জন্য Primaquine কি নিরাপদ?\nঅন্তঃসত্ত্বা থাকাকালীন Primaquine এর কিছু পার্শ্বপ্রতিক্রিয়া থাকতে পারে। যদি অন্তঃসত্ত্বা থাকাকালীন Primaquine এর পার্শ্বপ্রতিক্রিয়া দেখা দেয় তাহলে অবিলম্বে ওষুধ বন্ধ করুন। ফের চালু করার আগে আপনার চিকিৎসকের সঙ্গে পরামর্শ করুন।\nবুকের দুধ খাওয়ানোর সময় কি Primaquine নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Primaquine এর পার্শ্বপ্রতিক্রিয়া অনুভব করতে পারেন। যদি আপনি এর প্রভাব অনুভব করেন তাহলে অবিলম্বে Primaquine নেওয়া বন্ধ করুন।চিকিৎসকের সঙ্গে কথা বলুন এবং তাঁর পরামর্শ নিয়ে আবার ওষুধ নেবেন।\nকিডনির (বৃক্ক) ওপর Primaquine-এর প্রভাব কী?\nPrimaquine নিলে বৃক্ক-এর ক্ষতি হওয়ার আশঙ্কা নেই।\nলিভারের (যকৃত) ওপর Primaquine-এর প্রভাব কী?\nযকৃতের উপর Primaquine -এর খুব সামান্য প্রভাব পড়তে পারে। বেশিরভাগ মানুষই যকৃৎ-এর ওপর কোনও প্রভাব দেখতে পান না।\nহার্টের (হৃদপিণ্ড) ওপর Primaquine-এর প্রভাব কী?\nকোনও হৃদয় এর পক্ষে Primaquine খুব সময়েই ক্ষতিকর।\nঅন্য ওষুধের সঙ্গে Primaquine -এর মারাত্মক বিক্রিয়া। - Severe Interaction of Primaquine with Other Drugs in Bengali - onno osudher songe Primaquine-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Primaquine একযোগে নেওয়া উচিত নয়।\nPrimaquine কনট্রাইনডিকেশন - Primaquine Contraindications in Bengali - Primaquine kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Primaquine নেবেন না।\nPrimaquine সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Primaquine in Bengali - Primaquine somporkito praysho gigyasha prosnaboli\nএই Primaquine কি অভ্যাস বা আসক্তি হয়ে ওঠে?\nনা, Primaquine-এ আসক্ত হওয়ার কোনও নজির নেই।\nPrimaquine নেওয়ার পর আপনার ঘুম পেতে পারে। দগাড়ি না চালানোই উচিত।\nহ্যাঁ, তবে চিকিৎসকের সঙ্গে পরামর্শ করে তবে Primaquine খাবেন।\nPrimaquine খাদ্য এবং অ্যালকোহলের সঙ্গে Primaquine -এর বিক্রিয়া। - Primaquine Interactions with Food and Alcohol in Bengali - khaddo abong alchoholer songe Primaquine-er bikriya\nখাদ্যের সঙ্গে Primaquine -এর বিক্রিয়া ।\nআপনি খাদ্যের সঙ্গে Primaquine নিতে পারেন।\nআলকোহল এবং Primaquine -এর বিক্রিয়া।\nঅ্যালকোহল গ্রহণের সঙ্গে Primaquine নিলে আপনার শরীরে গুরুতর সমস্যা দেখা দিতে পারে।\nPrimaquine র বিকল্প - Substitutes for Primaquine in Bengali\nআপনি বা আপনার পরিবারে কি কেউ Primaquine নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Primaquine ব্যবহার করেছেন?\nআপনি Primaquine এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Primaquine সেবন করেন?\nআপনি কোন সময়ে Primaquine সেবন করেন?


পাবলিক কেন নামে না! | নিরাপদ নিউজ\nআপডেট ফেব্রুয়ারী ২৪, ২০১৫\nমতামত পাবলিক কেন নামে না!\nজাতীয় সংসদে সরকারি যানবাহন বিল পাস\nকালের সাক্ষী সাপাহারের ঐতিহাসিক লক্ষ্মী মন্দির\nপাবলিক কেন নামে না!\nপ্রকাশিত হয়েছে: ফেব্রুয়ারী ২৪, ২০১৫ , ৬:৪৮ অপরাহ্ন\nচিররঞ্জন সরকার, ২৪ ফেব্রুয়ারি ২০১৫, নিরাপদনিউজ : আমাদের দেশের পাবলিকই খারাপ। এদের চরিত্র বলে কিছু নেই। প্যাঁদানি খাবে, বাবাগো মাগো বলে চিল্লাবে। এর পর প্যাঁদানি শেষ। অমনি দাঁত কেলিয়ে হাসতে থাকবে। বাঁদরামি শুরু করে দেবে। এরা প্রচণ্ড সুবিধাবাদী। গাছেরটাও খায়, তলারটাও কুড়ায়। এদের বোধবুদ্ধি বলে কিছু নেই। এরা আওয়ামী লীগ-বিএনপির নামে মাতম তোলে। ভোট এলে ভোট দেয়। তারপর সারা বছর গালাগাল করে। আবার ভোট আসে। এক কাপ চা, এক খিলি পান আর এক প্যাকেট বিড়ি পেয়ে এরা অতীত ভুলে যায়। আবার অভ্যস্ত দলের প্রতীকে সিল মেরে ‘কুলাঙ্গার’দেরই জিতিয়ে আনে। আমাদের সমাজে জনতা, জনগণ বা পাবলিক সম্পর্কে এই হলো ‘পাবলিক-পারসেপশান’ বা সাধারণ অভিমত। মজার ব্যাপার হলো- এক পাবলিক আরেক পাবলিকের সংজ্ঞা ও চরিত্র নির্ধারণ করে দেয়। এ ব্যাপারে সাধারণ পাবলিকও অসাধারণ মত দিয়ে থাকেন! কথা শুনলে মনে হয় যেন কত বড় বুদ্ধিজীবী!\nকথা হলো পাবলিক আসলে কারা? আমাদের দেশে এখন তিন ধরনের মানুষের অস্তিত্ব লক্ষ্য করা যায়। প্রথম শ্রেণিতে আছেন, যারা বিভিন্ন রাজনৈতিক দলের নেতাকর্মী। এরা দলের হয়ে সব সময়ই হাততালি দেয়। দল ভালো করলেও জিন্দাবাদ বলে, জঘন্য খারাপ কিছু করলেও জিন্দাবাদ ধ্বনি দেয়। এদের বলা যায় দলবাজ। এই দলবাজদের নিয়ে গড়ে উঠেছে রাজনৈতিক সমাজ। এর বাইরে একদল ‘গোপাল কলা খায়’ মার্কা মানুষ আছেন, যারা ‘কী করিতে হইবে’ বিষয়ে রেডিও-টেলিভিশনে-সেমিনারে-গোলটেবিল বৈঠকে গুরুত্বপূর্ণ বক্তব্য রাখেন। নানা বিষয়ে নসিহত করেন। এরা চমৎকার করে কথা বলেন। ধোপদুরস্ত পোশাক পরেন। রুটি-রুজি নিয়ে তাদের ভাবতে হয় না। কারণ তারা প্রায় সবাই ভালো রোজগার করেন বা করেছেন। এদের অনেকেই আবার ‘অবসরপ্রাপ্ত’। জীবনের তিনকাল আরাম-আয়েশে কাটিয়ে শেষ বয়সে অবসর বিনোদনের উপায় হিসেবে ‘কী করিতে হইবে’ বিষয়ে জ্ঞানদান করতে তারা স্বাচ্ছন্দ্য বোধ করেন। এদের অনেকের মনের কোণে একটু পদ-পদবি-সম্মান-পদক-পুরস্কারের মোহও কাজ করে। এই শ্রেণির ব্যক্তিরা নিজেরাই নিজেদের নাম দিয়েছেন- সিভিল সমাজ বা নাগরিক সমাজ বা সুশীল সমাজ। এই রাজনৈতিক সমাজ আর সুশীল সমাজের বাইরে আরও এক শ্রেণির মানুষ আছেন। তারা হলেন আমপাবলিক। সুশীল সমাজ আর রাজনৈতিক সমাজ এদের নাম দিয়েছেন-জনগণ। এই আমপাবলিক বা জনগণকে নিয়েই রাজনৈতিক সমাজ তাদের কর্মকাণ্ড পরিচালানা করেন। জনগণের দোহাই দিয়ে তাদের অপকর্ম চালিয়ে যান। জনগণের হয়ে কেউ বা হুঙ্কার ছাড়েন। যদিও জনগণ এসব নিয়ে খুব একটা মাথা ঘামায় না।\nপাবলিক বা জনগণও এক আজব চিজ। তারা কারও সাতেও নেই পাঁচেও নেই। আবার তারা সব খানেই আছে। তারা সুশীল সমাজের টিভি টকশো মনোযোগ দিয়ে শোনে। অনেক ক্ষেত্রে সমর্থনও করে। কিন্তু যখন কোন সুশীল ব্যক্তি ভোটে দাঁড়ায় তখন তাকে ভোট দেয় না! ভোট দেয় তাদের, যাদের কারণে দুঃখ-দুর্দশা ভোগ করে, সারা বছর যাদের গালাগাল করে। পাবলিক কখন যে কাকে সমর্থন করে, আর কখন কার উপর ক্ষুব্ধ হয়- এটা গভীর গবেষণার বিষয়। এক জটিল মনস্তত্ত্ব।\nতবে রাজনৈতিক সমাজ ও সুশীল সমাজের বাইরে দেশে পাবলিকের সংখ্যাই বেশি। তারা কিল খেয়ে কিল হজম করে। রাজনৈতিক সমাজের একাংশের বদামিতে রাগে ফোঁস ফোঁস করে, কিন্তু গর্জে ওঠে খুব কম। এর অবশ্য কারণও আছে। পাবলিক হলো বাতাসের মত। বাতাস ছাড়া আমরা বাঁচি না। বাতাসের শক্তিও প্রচণ্ড। কিন্তু স্বাভাবিক অবস্থায় আমরা বাতাসের গুরুত্ব খুব একটা অনুভব করি না। এর শক্তিকেও সমীহ করি না। কিন্তু ঝড়ের আভাস পেলে ঠিকই শঙ্কিত হই। পাবলিক ক্ষেপলে যে কী ভয়ানক অবস্থা সৃষ্টি হতে পারে- সে ব্যাপারে রাজনৈতিক সমাজ অত্যন্ত সচেতন। তাই তারা সারাক্ষণই চেষ্টা করে একে-অপরের বিরুদ্ধে পাবলিককে ক্ষেপিয়ে দিতে। সমস্যা হলো-পাবলিককে গতর খাটিয়ে উপার্জন করে খেতে হয়। তারা রাজনৈতিক সমাজের চালাকির সঙ্গে তালে তাল মিলিয়ে চলতে পারে না। সব সময় চালাকিটা ধরতেও পারে না। পাবলিক যদি নিজেদের রুটি-রুজির ব্যবস্থাটা নির্বিঘ্নে করতে পারে- তাহলে রাজনৈতিক সমাজের খোয়োখেয়ি বা সার্কাস নিয়ে আদৌ মাথা ঘামাতো বলে মনে হয় না। কিন্তু তারপরও ক্ষমতা দখলের নগ্ন যুদ্ধে পাবলিককেই সবচেয়ে বেশি মূল্য গুণতে হয়।\nবর্তমান পরিস্থিতির কথাই ভাবুন। পেট্রোল বোমায় মানুষ পুড়িয়ে হত্যা করে নির্বাচন আদায় এবং ক্ষমতায় বসার যে জঘন্য তামাশা চলছে, তাতে পাবলিকের কোন সায় নেই। সায় থাকার কোন যৌক্তিক কারণও নেই। অথচ রাজনীতির নামে এই হিংস্রতার শিকার পাবলিকরাই হচ্ছে। পাবলিক আছে এখন মহাসংকটে। কোনদিকে তাকাবে, কী করবে- এই ভাবনা ভাবতে ভাবতেই সময় পার করছে। মাসের পর মাস ধরে চলা অনির্দিষ্টকালের হরতাল-অবরোধে কাজকর্মহীন ঘরে বসে সময় পার করতে করতে ক্লান্ত হয়ে পড়েছে।\nম্যাডামের ‘গণতন্ত্র রক্ষার’ সংগ্রামে হাত মেলাতে গেলে খুনি রাজাকার-আলবদর-আলশামসদের দলে নাম লেখাতে হয়। ওদিকে সরকারকে সমর্থন দিলে আবার ‘বাকশালী’ খেতাব জুটে যায়। সরকার তো আছে মহা আরামে। সরকার সব দোষ বিএনপি-জামায়াতের ঘাড়ে দিয়েই খালাস। ক্ষমতাসীনরা প্রতিদিন বলছে, ওরা বোমা মারছে। মানুষ খুন করছে। ওরাইতো রাজনীতিকে পলিটিক্স বানিয়ে দেশের এবং পাবলিকের তেরোটা বাজাচ্ছে। জনগণের উচিত ওদের বিরুদ্ধে রুখে দাঁড়ানো। প্রতিরোধ গড়ে তোলা। ওদিকে বিএনপি-জামায়াতওয়ালারাও কম আরামে নেই। তারা মিডিয়ার ঘাড়ে বসে রাজনীতির নামে মানুষ খুনের পলিটিক্স করছে। অজ্ঞাত স্থান থেকে পত্রিকায় বিবৃতি আসে। আর মানুষ মারার, মানুষকে কষ্ট দেয়ার ‘আন্দোলন’ দীর্ঘায়িত হয়। কোথাও কোন নেতা নেই। কর্মী নেই। পেট্রোল বোমা আর ককটেল সাপ্লাইয়ের উপর দিয়ে চলছে ‘আন্দোলন’। কিন্তু পাবলিকের দিন যে কীভাবে যাচ্ছে তা কেউ বুঝতে পারছে না। বুঝতে চাইছেও না।\nবিএনপি-জামায়াত পাবলিকের ওপর বোমা মারছে কারণ পাবলিক সরকারের বিরুদ্ধে নামে না কেন? পাবলিক যদি লাখে লাখে কাতারে কাতারে সরকারের বিরুদ্ধে নামে, তাহলে তো এ সরকার ক্ষমতায় থাকতে পারবে না। আর বর্তমান সরকারের পরিবর্তে বিএনপি-জামায়াতওয়ালারা যদি ক্ষমতায় যায় তাহলে আর পাবলিকের ওপর বোমা মারার দরকার হয় না। কাজেই সব দোষ পাবলিকের। হে পাবলিক তোমরা যত দিন এই সরকারকে ক্ষমতা থেকে হটিয়ে বিএনপি-জামায়াতকে ক্ষমতায় না বসাবে ততদিন তোমাদের মরতেই হবে। এর কোন মাফ নাই।\nপাবলিকের কপালে সত্যি দুঃখ আছে। এখন যারা ক্ষমতায় যাবার জন্য পাবলিককে বোমা-ককটেলে মারছে, তারা যদি সত্যি সত্যি ভবিষ্যতে ক্ষমতায় যায়, তখন বর্তমান ক্ষমতাসীনরা যদি ক্ষমতা হারিয়ে আবার পাবলিকের উপর বোমা-ককটেল ছুঁড়তে থাকে? আবারও পাবলিক মরবে? পাবলিক মরতেই থাকবে? ক্ষমতায় যাবার জন্য, সংলাপের জন্য, নির্বাচনের জন্য গণতন্ত্রের জন্য পাবলিকের ওপর পৈশাচিক আক্রমণ আর কতকাল সহ্য করতে হবে?\nতবে অবাক করা ব্যাপার হচ্ছে, যারা পেট্রোল বোমায় নৃশংসভাবে মানুষ খুন করছে, তাদের বিরুদ্ধে কথা বললে সুশীল সমাজ এবং রাজনৈতিক সমাজের একাংশ ক্ষুব্ধ হচ্ছেন। তাদের কথা হলো, যেহেতু ক্ষমতাসীনরা ক্ষমতা ছাড়ছে না কাজেই পাবলিককে পুড়িয়ে মারা চলবে। এর নাকি কোন বিকল্প নেই। বিকল্প যেহেতু নেই, সরকারও যেহেতু এর প্রতিকার করতে পারছে না, কাজেই পাবলিকের জন্য পুড়ে মরাই নিয়তি!\nআমরা ছোটকালে রাক্ষসের গল্প শুনেছি। রাক্ষস মানুষের দেশে পৌঁছে একটি নিয়ম করে দিয়েছিল। রাক্ষসের বাড়িতে প্রতিদিন একজন করে যাবে। রাক্ষস তাকে খেয়ে ‘শান্ত’ থাকবে। আমরা পাবলিকরাও দেশে একটি নিয়ম চালু করতে পারি। প্রতিদিন পাঁচজন বা দশজন করে তথাকথিত আন্দোলনকারীদের বাড়ি গিয়ে আগুনে আত্মাহুতি দিয়ে আসব। তাদের আর কষ্ট করে বোমা-ককটেল ছোঁড়ার জন্য লোক ভাড়া করতে হবে না। যতদিন দেশ পাবলিক শূন্য না হয়- ততদিন এই নিয়ম চলতে থাকবে! পাবলিককে আগুনে পুড়িয়ে মারার জন্য একটি স্থায়ী চুল্লি বানানো যেতে পারে। তথাকথিত আন্দোলনকারীদের প্রধান একটি বেল বা ঘণ্টা বাজিয়ে প্রতিদিন আগুনে ‘পোড়ানো উৎসবের’ উদ্বোধন করবেন। তার সান্ত্রী-সেপাইরা অতঃপর নির্ধারিত পাবলিকদের আগুনের চুল্লিতে নিক্ষেপ করবেন। মিডিয়ায় সরাসরি সেই দৃশ্য দেখানো হবে। বিশ্ববাসী দেখবে আমাদের ‘সোনার বাংলায়’ কীভাবে নিয়মতান্ত্রিকভাবে ক্ষমতায় যাবার জন্য পাবলিককে সৃজনশীল কায়দায় হত্যা করা হয়। আমাদের দেশের রাজনৈতিক সমাজের একাংশ পাবলিককে উচিত শিক্ষা দিতে চায়। এই শিক্ষা মহান শিক্ষা!\nপুনশ্চ : আমার এক নব্যজ্ঞানী বন্ধু সম্প্রতি ফেসবুকে লিখেছে : এতকাল আমরা জেনে এসেছি, দুনিয়ায় নাকি তিন ধরনের মানুষ আছে: ১. শুনে শেখে (নরউত্তম), ২. দেখে শেখে (নর-মধ্যম) এবং ৩. ঠেকে শেখে (নরাধম)। ভেবে দেখলাম, আসলে আরও দুই ধরনের মানুষ দুনিয়াতে আছে। এক, যারা কখনও শেখে না (নরকীট) এবং দুই. যারা নিজে শেখে না এবং অন্যকেও শিখতে দেয় না (নরপশু)। বাংলাদেশের সমাজে নাকি এখন এই ‘নরপশু’র সংখ্যা দিন দিন বাড়ছে।\nএই লেখার পর একজন লিখেছেন : পশু হলে ভালো হতো; পশু বোমা মারে না। বোমাবাজদের পশু বলা হলে পশুদের অপমান করা হয়!\nঅপর একজনের মন্তব্য : যারা না শিখেও শেখার ভাব করে, তারা কি?\nউত্তর দিয়েছেন আরেকজন, লিখেছেন : এরা নরসুশীল! (সংগৃহীত)


ভক্তি এবং আধ্যাত্মিক মধ্যে কোন পার্থক্য আছে? ২০২০\nভক্তি এবং আধ্যাত্মিক মধ্যে কোন পার্থক্য আছে?\nভক্তি আধ্যাত্মিক বিশ্বের একটি অঙ্গ। ভক্তি মানে towardsশ্বরের প্রতি ভক্তি।\nপ্রাথমিকভাবে, একজন Gশ্বরের দিকে ভক্তি করে। এটি আধ্যাত্মিক বিশ্বের প্রথম পদক্ষেপ। আধ্যাত্মিকতা মোক্ষ পৌঁছানোর চূড়ান্ত পর্যায়ে। ভক্তি, জ্ঞান এবং বৈরাগ্যম ব্যতীত এটি করা যায়। এই পদক্ষেপে পৌঁছানোর পরে, একটি আধ্যাত্মিক হবে। সেই অবস্থায়, অভিনেতা সমস্ত কিছু সমানভাবে দেখতে পাবেন এবং ভাল এবং খারাপ, সুখ এবং অসুখী, আনন্দ এবং দুঃখ এবং সর্বোপরি দ্বৈততার মধ্যে কোনও পার্থক্য খুঁজে পাবেন না। তিনি বিশ্বজগতের প্রতিটি কণায় Gশ্বরকে দেখেন।\nএটাই ভক্তি এবং আধ্যাত্মিকতার মধ্যে পার্থক্য।\nভক্তি শতভাগ হলে কোনও পার্থক্য নেই। শতভাগ নিষ্ঠা আপনাকে বিস্তৃত করে তোলে এবং একতার অনুভূতি তৈরি করে এবং এটি আধ্যাত্মিক হয় being ভক্তির কোনও যুক্তি বা কৌশল নেই। তা হ'ল ভক্তি। প্রত্যেকে দ্রুত এবং সহজেই নিষ্ঠার সাথে yourশ্বরের কাছে পৌঁছে যেতে পারে (আপনার কাজটি করা, কাউকে ভালবাসা বা অন্যকে প্রেম করা যাই হোক না কেন)। আমি ধর্মের সাথে যুক্ত আচারের কথা বলছি না। নিজেকে Godশ্বর বা গুরুকে উত্সর্গ করা সমর্পণ সমান to সেখানে একটি প্রেম এবং করুণার ঝলক খুঁজে পায় এবং এর আরও অনেক কিছু!


৩৮তম বিসিএসে পদ বাড়ছে – C News Bangla\n৩৮তম বিসিএসে পদ বাড়ছে\n৩৮তম বিসিএসে ক্যাডারসংখ্যা বাড়ছে। সরকারের পক্ষ থেকে এ–সংক্রান্ত চাহিদাপত্র পেয়েছে সরকারি কর্ম কমিশন (পিএসসি)। জনপ্রশাসন মন্ত্রণালয় ও পিএসসি বিষয়টি প্রথম আলোকে নিশ্চিত করেছে। এই পদের সংখ্যা ২৪০।\nপিএসসি সূত্র জানায়, ৩৮তম বিসিএসের মাধ্যমে জনপ্রশাসনে ২ হাজার ২৪ জন ক্যাডার কর্মকর্তা নিয়োগ করার কথা ছিল। পরে ১৩৬ জন বেশি নিয়োগের প্রস্তাব আসে জনপ্রশাসন থেকে। এতে এই বিসিএসে মোট পদের সংখ্যা হয় ২ হাজার ১৬০। কিন্তু এখন ২৪০ জন যুক্ত হয়ে মোট পদের সংখ্যা হবে ২ হাজার ৪০০। নতুন পদের সংখ্যা বাড়লে আরও বেশি ক্যাডার নিয়োগ পাবেন।\nনতুন ২৪০ পদ যুক্ত হওয়ার কারণে ৩৮তম বিসিএসের চূড়ান্ত ফলাফল কিছুটা দেরি হতে পারে বলে জানিয়েছে পিএসসির একটি সূত্র। ওই সূত্র আরও জানায়, এটা ভালো খবর যে ক্যাডার থেকে ২৪০ জন বেশি নিয়োগ পাচ্ছেন। এটি প্রার্থীদের উপকারে আসবে। সে জন্য ফলাফল কিছুটা দেরি হতে পারে। ওই সূত্র আরও জানায়, ফলাফল নতুন করে সমন্বয় করতে হবে। এতে দেরি হলেও লাভবান হবেন প্রার্থীরা।\n৩৮তম বিসিএসের লিখিত পরীক্ষার ফলাফল প্রকাশ হয় গত বছরের ১ জুলাই। এতে পাস করেন ৯ হাজার ৮৬২ জন। লিখিত পরীক্ষায় অংশ নেন ১৪ হাজার ৫৪৬ জন প্রার্থী। পাস করা ওই প্রার্থীরা মৌখিক পরীক্ষায় অংশ নেন। মৌখিক পরীক্ষা শেষ হয় গত মাসে।\n৩৮তম বিসিএসের লিখিত পরীক্ষা শেষ হয় গত বছরের ১৩ আগস্ট। ২০১৭ সালের ২৯ ডিসেম্বর ৩৮তম বিসিএসের প্রিলিমিনারি পরীক্ষা অনুষ্ঠিত হয়। পরীক্ষা হওয়ার প্রায় দুই মাসের মধ্যে এর ফলাফল প্রকাশ করা হয়। এতে ৩ লাখ ৮৯ হাজার ৪৬৮ জন প্রার্থী আবেদন করেন।\nউইলস শিক্ষকের হাত জোড়া লাগাতে ‘সফল’ অস্ত্রোপচার\nদুই রাবি ছাত্র ধর্ষণের অভিযোগে গ্রেপ্তার\nSep 19, 2020 Hasan\nপ্রথমবার পর্দায় আসছেন শাহরুখ-গৌরী! (4,347)\nহট প্যান্টে সবাইকে তাক লাগিয়ে দিলেন জয়া! (3,920)\nমসজিদে বিস্ফোরণ: বাঁচানো গেল না সিফাতকেও\nবাংলাদেশ মসজিদে বিস্ফোরণ: মৃত্যু বেড়ে ৩৪\nSep 22, 2020 Abraham


১৪ মে ২০১৯ | আপডেট: ১৪ মে ২০১৯\nবরিশাল নগরীর বাংলাবাজারে মঙ্গলবার নির্বাহী ম্যাজিস্ট্রেটের গাড়ি ঘিরে বিক্ষুব্ধ ব্যবসায়ীরা- সমকাল\nবরিশাল নগরীর বাংলাবাজারে ব্যবসায়ীদের তোপের মুখে পড়েছেন নির্বাহী ম্যাজিস্ট্রেটসহ ভ্রাম্যমাণ আদালত পরিচালনাকারী দল। এ সময় ব্যবসায়ীরা ম্যাজিস্ট্রেট, পুলিশসহ আদালত সংশ্লিষ্ট ব্যক্তিদের ঘিরে রাখেন। পরে দু'পক্ষের মধ্যে সমঝোতা হলে পরিস্থিতি শান্ত হয়।\nসংশ্লিষ্ট সূত্রে জানা গেছে, নির্বাহী ম্যাজিস্ট্রেট ফারজানা আক্তারের নেতৃত্বে মঙ্গলবার বাংলাবাজারে অভিযান চালায় ভ্রাম্যমান আদালত। বেলা ১১টার দিকে আদালতের টিম সেখানে পৌঁছানো মাত্র বাজারের সকল দোকানপাট বন্ধ হয়ে যায়। তবে মুদি মনোহারীর দোকান মেসার্স দিপু স্টোর বন্ধ হওয়ার আগেই আদালতের টিম সেখানে উপস্থিত হয়। ওই প্রতিষ্ঠানকে মূল্য তালিকায় পণ্যের দাম অতিরিক্ত লেখার দায়ে ১১ হাজার টাকা জরিমানা করা হয়।\nব্যবসায়ীরা জানান, এ সময় প্রতিষ্ঠানটির মালিক ক্ষমা চাইতে মাজিস্ট্রেটের কাছাকাছি যাওয়ার চেষ্টা করলে পুলিশের সহকারী উপ পরিদর্শক মো. আজমল তাকে ধাক্কা দেন। এতে বাজারের সকল ব্যবসায়ীরা একজোট হয়ে প্রতিবাদ জানান। তারা নির্বাহী ম্যাজিস্ট্রেটসহ আদালতের সদস্যদের ঘিরে ফেলেন। অভিযুক্ত পুলিশ কর্মকর্তা মো. আজমল ব্যবসায়ীদের কাছে নিজের ভুল স্বীকারের পর পরিস্থিতি নিয়ন্ত্রনে আসে।\nএ বিষয়ে নির্বাহী ম্যাজিস্ট্রেট ফারজানা আক্তার সমকালকে বলেন, এক পুলিশ সদস্যের সঙ্গে ব্যবসায়ীদের ভুল বোঝাবুঝি হয়েছিল।বিষয়টি তাৎক্ষনিক সমাধান করা হয়েছে। একই কথা বলেন বাংলাবাজার ব্যবসায়ী সমিতির সাধারন সম্পাদক মো. সালাম মিয়া।


শুভশ্রীকে চুমু প্রকাশ্যে রাস্তায়! - bd Metro News\nশুভশ্রীকে চুমু প্রকাশ্যে রাস্তায়!\nবিডিমেট্রোনিউজ ডেস্ক ॥ শুভশ্রীর পরনে হট প্যান্ট আর চেকস, পায়ে স্নিকার্স। রাজেরও তাই। শুভশ্রীর গালে রাজ এঁকে দিলেন চুমু! বিয়ের পর প্রথম জন্মদিন অভিনেত্রী শুভশ্রীর। চোখে রোদচশমা আর রাজ শুভশ্রীকে চুমু খাচ্ছেন। সকালবেলা থেকেই বেড়িয়ে পড়েছেন।\n২৯ বছরে পা দিলেন নায়িকা। দু’দিন আগে থেকেই শুরু হয়ে গিয়েছিল প্রি-বার্থডে সেলিব্রেশন। স্বামী, পরিচালক রাজ চক্রবর্তী আর বন্ধুদের সঙ্গে বেড়াতে গেলেন। বন্ধুদের সঙ্গে দিব্যি ঘুরে বেড়ান শুভশ্রী। শর্ট ড্রেসে শুভশ্রীকে ‘বং ডিভা’ বলেছে সোশ্যাল মিডিয়া।\nএকটি ছবিতে প্রকাশ্য রাস্তায় রাজ-শুভশ্রীর চুমু খাওয়ার ছবি ক্যামেরাবন্দি হল। এখানে শুভশ্রীর পরনে ছিল ফ্লোরাল শর্ট ড্রেস। ঘুরতে বেড়িয়ে রীতিমতো উচ্ছ্বসিত শুভশ্রী। শর্ট অফ শোল্ডার ড্রেসে শুভশ্রীকে সত্যিই ‘হট’ লাগছে।\n← ভোলায় ট্রাক চাপায় মোটরসাইকেল আরোহী নিহত\nআপনার আজকের রাশিফল ॥ ৬ নভেম্বর →


ঝিনাইগাতীর সীমান্তে সফল মৎস্য চাষী মাসুদুর রহমান - Durniti Barta\nঝিনাইগাতীর সীমান্তে সফল মৎস্য চাষী মাসুদুর রহমান\nপ্রকাশিত সময় : ১২:৩৪ অপরাহ্ণ, ৩০ জুলাই ২০১৭\n‘পরিশ্রম সৌভাগ্যের প্রসূতি’ এ প্রবাদকে সত্য হিসেবে প্রমাণ করেছেন মৎস্যচাষী মো. মাসুদুর রহমান। মাসুদুর এ বছর শেরপুরের অন্যতম শ্রেষ্ঠ মৎস্যচাষী হিসেবে জাতীয় পুরস্কার অর্জন করেছেন। পরিশ্রমই তাঁর সফলতার মূল চাবিকাঠি। আত্মপ্রত্যয়ী মাসুদুর শ্রীবরদী উপজেলার গড়জরিপা গ্রামের হেলাল উদ্দিনের ছেলে। তিনি এখন একজন সফল মৎস্যচাষী হিসেবে সকলের কাছে পরিচিতি পেয়েছেন। তাঁর স্বপ্ন ছিল গ্রামে একটি মৎস্য খামার গড়ে তুলবেন। তাঁর সেই স্বপ্ন শুধু বাস্তবায়নই করেননি, মাছ চাষ করে জাতীয় পুরস্কারও পেয়েছেন দুইবার। অর্জন করেছেন অভাবনীয় সাফল্য। মাছ চাষে সফলতা অর্জন করায় জেলা প্রশাসন ও মৎস্য অধিদপ্তর তাঁকে গত ২৪ জুলাই পুরস্কার হিসেবে সম্মাননা দিয়েছেন।\nমাসুদুর ২০০৭ সালে এসএসসি পাশ করে ভর্তি হন এইচএসসিতে। এইচএসসি পরীক্ষা শেষ না হতেই জেলা যুব উন্নয়ন অধিদপ্তর থেকে মৎস্য বিষয়ক প্রশিক্ষণ গ্রহণ করেন। বর্তমানে তিনি শেরপুর সরকারি কলেজে ব্যবস্থাপনা বিষয়ে স্নাতকোত্তর করছেন। মাসুদুর ২০১০ সালে নিজেদের অর্ধ একর জমি নিয়ে নির্মিত পুকুরে ৩০ হাজার টাকা বিনিয়োগ করে শুরু করেন মাছ চাষ। এখন তিনি ছোট-বড় ৭টি পুকুর নিয়ে আল মাসুদ এগ্রো ইন্ডাষ্ট্রিজ নামে গড়ে তুলেছেন একটি মৎস্য খামার। প্রতি বছর সেপ্টেম্বর মাসের শুরুতে এ পুকুরগুলোয় মিশ্রকার্প, পাঙ্গাস, গুলশা, পাবদা, শিংসহ বিভিন্ন প্রজাতির মাছের পোনা হ্যাচারি থেকে সংগ্রহ করেন। পরে এসব পোনা পুকুরে ছেড়ে দেওয়ার পর ৮ মাস ধরে মাছগুলো খাবার ও প্রয়োজনীয় ওষুধ দিয়ে বড় করে মে মাস থেকে দেশের বিভিন্ন হাটবাজারে ট্রাকযোগে বিক্রি করা হয়।\nতাঁর খামারে মাছের খাবার দেওয়া, জাল দিয়ে মাছ ধরা ও পরিচর্যায় দুইজন শ্রমিকের কর্মসংস্থান সৃষ্টি হয়েছে। কর্মচারীদের বেতন ও আনুষঙ্গিক খরচ বাদ দিয়ে প্রতি মাসে তাঁর আয় প্রায় লাখ টাকার কাছাকাছি। এ বছর মাছ চাষ থেকে তাঁর ৮ লাখ টাকার বেশি লাভ হয়েছে। অর্থনৈতিকভাবে মাসুদুর এখন স্বাবলম্বী। তাঁর এ সফলতা উপজেলায় ব্যাপক আলোড়ন সৃষ্টি করেছে। তাঁর সফলতা দেখে অনেক বেকার যুবক উৎসাহিত হয়ে মাছ চাষ শুরু করেছেন। সরেজমিনে মাসুদুরের মৎস্য খামারে গিয়ে দেখা যায়, শ্রমিকদের সঙ্গে ব্যস্ত সময় কাটাচ্ছেন তিনি। কখনো পুকুরে মাছের খাবার দিচ্ছেন, আবার কখনো পুকুরে জেলেদের সাথে মাছ ধরছেন। একদম ফুরসৎ নেই তাঁর। মাসুদুর বলেন, মৎস্য খামার স্থাপনের ছয় মাস পর থেকেই তিনি মাছ বিক্রি শুরু করেন। উপজেলা মৎস্য কর্মকর্তার পরামর্শে বৈজ্ঞানিক পদ্ধতিতে মাছ চাষ করছেন।\nফলে মাছের বৃদ্ধিও ভালো হচ্ছে। এ বছর প্রায় ২৪ লাখ টাকার মাছ বিক্রি করেন। খরচ বাদে ৮ লাখ ১৬ হাজার টাকা আয় হয়েছে তাঁর। তিনি আরো জানান, মৎস্য চাষিদের জন্য স্বল্প সুদে ঋণ ও প্রশিক্ষণের ব্যবস্থা করা হলে মাছ চাষ করে দেশের চাহিদা মিটিয়ে বিদেশে রপ্তানি করা সম্ভব হবে। উপজেলার চেংগুরিয়ার পাইকারি মাছ ব্যবসায়ী মো. ফজলুর রহমান বলেন, বৈজ্ঞানিক পদ্ধতিতে চাষাবাদ করায় মাসুদুরের খামারের মাছের গুণগত মান ভালো। প্রতি সপ্তাহে তিনি মাসুদুরের খামার থেকে প্রায় ৩০ হাজার টাকার মাছ কিনেন। উপজেলা মৎস্য কর্মকর্তা মো. এমদাদুল হক বলেন, আধুনিক প্রযুক্তিনির্ভর মাছ চাষ করে মাসুদুর পুরস্কার পেয়েছেন। তাঁকে দেখে এ এলাকার অনেকে এ ধরনের মাছ চাষে উৎসাহিত হয়েছেন।\nমাসুদুরের স্বপ্ন খামার আরও বড় করার। দেশের চাহিদা মিটিয়ে দেশের বাইরেও যাবে তাঁর খামারের মাছ। তৈরি করবে নতুন কর্মসংস্থান। সরকারসহ সকলের সহযোগিতা পেলে তাঁর এ স্বপ্ন একদিন সত্যি হবে বলে তিনি প্রত্যাশা করেন।


ব্লু হোয়েল’র নির্মাতা কে এই ফিলিপ – প্রতিদিনের আলো\nব্লু হোয়েল’র নির্মাতা কে এই ফিলিপ\nপ্রতিদিনের আলো ডেস্ক: বর্তমানে ইন্টারনেট দুনিয়ার এক ভয়ংকর নাম ‘ব্লু হোয়েল’। এই সুইসাইড গেম বা মরণ নেশার ফাঁদে পড়ে তরুণ-তরুণীরা আত্মহত্যা করতেও পিছপা হচ্ছে না।কী আছে এই গেমের মধ্যে? ফিলিপ বুদেকিন কেনই বা তৈরি করলেন এই গেম, তাই এখন আলোচনার অন্যতম ইস্যু।\nফিলিপ ১৮ বছর বয়সে ২০১৩ সালে প্রথমে ব্লু হোয়েল নিয়ে কাজ শুরু করেন। প্রথমে তিনি সামাজিকমাধ্যমে ‘এফ৫৭’ নামে একটি গ্রুপ তৈরি করেন। এরপর ৫ বছরের জন্য একটি পরিকল্পনা করেন। ৫ বছরের মধ্যে যেসব মানুষ সমাজের জন্য অপ্রয়োজনীয় (তার মতে) তাদের ধ্বংস করার পরিকল্পনা করেন।ফিলিপ যখন এই পরিকল্পনা নিয়ে কাজ শুরু করেন তখন তিনি রাশিয়ার একটি বিশ্ববিদ্যালয়ে পড়ালেখা করেন। তিনি সাউন্ড ইঞ্জিনিয়ারিং এবং মনোবিজ্ঞান বিষয়ে পড়াশোনা করেছেন। বিশ্ববিদ্যালয়ে তিন বছর পড়াশোনার পর ব্লু হোয়েলের বিষয়টি প্রকাশ হলে ২০১৬ সালে তাকে বহিষ্কার করা হয়। ওই সময়ে তাকে গ্রেফতার করে রাশিয়ার আইনশৃংখলা বাহিনী।ফিলিপ কিশোর বয়সে তার মা ও বড় ভাইয়ের হাতে প্রচুর নির্যাতনের শিকার হয়েছেন বলে তদন্তকারীদের জানিয়েছেন। তবে সে নিজেও মানসিকভাবে অসুস্থ বলে তদন্তকারী কর্মকর্তারা সংবাদমাধ্যমকে জানান।ফিলিপ ও তার সঙ্গীরা প্রথমে রাশিয়ার সামাজিকমাধ্যম ‘ভিকে’ ব্যবহার করে। সেখানে তারা একটি গ্রুপ করে। গ্রুপে ভয়ের ভিডিও ছড়ানোর মাধ্যমে কাজ শুরু করে।ভয়ের ভিডিও ছড়ানোর ফলে ওই গ্রুপে প্রচুর তরুণ-তরুণী যুক্ত হয়।সেখান থেকে বুদেকিনের সঙ্গীরা মিলে এমনসব তরুণ-তরুণীদের বাছাই করতে থাকে, যাদের সহজে ঘায়েল করা সম্ভব হবে।সেন্ট পিটার্সবার্গ নিউজকে দেয়া এক সাক্ষাৎকারে ফিলিপ বলেন, ‘যেখানে মানুষ আছে সেখানে কিছু জীবন্ত বর্জও (মানুষ) আছে। ওইসব মানুষের সমাজে কোনো প্রয়োজন নেই। তারা হয় নিজেরা সমাজের জন্য ক্ষতি, না হয় তারা সমাজের ক্ষতির কারণ। আমি সমাজের ওইসব বর্জ্য পরিষ্কার করতে চাই।’তবে তিনি সরাসরি আত্মহত্যার নির্দেশ দেয়ার অভিযোগ অস্বীকার করেন। তিনি বলেন, আমি আত্মহত্যার জন্য অনুপ্রাণিত করিনি। কিন্তু গেমের সঙ্গে পাল্লা দিয়ে তারা নিজেরাই আত্মহত্যার পথ বেছে নেয়।গত মে মাসে এক গোপন বিচারের মাধ্যমে ফিলিপকে ৩ বছরের কারাদণ্ড দেয়া হয়। বর্তমানে তিনি সাইবেরিয়ার একটি কারাগারে কারাভোগ করছেন বলে জানিয়েছে ডেইলি মেইল।\nব্লু হোয়েল গেম কীভাবে কাজ করে?\nএটি অনলাইনভিত্তিক একটি গেম। অনলাইনে একটি কমিউনিটি তৈরি করে চলে এ প্রতিযোগিতা। এতে সর্বমোট ৫০টি ধাপ রয়েছে। আর ধাপগুলো খেলার জন্য ওই কমিউনিটির অ্যাডমিন বা পরিচালক খেলতে ইচ্ছুক ব্যক্তিকে বিভিন্ন চ্যালেঞ্জ দেবে। আর প্রতিযোগী সে চ্যালেঞ্জ পূরণ করে তার ছবি আপলোড করবে। শুরুতে মোটামুটি সহজ এবং কিছুটা চ্যালেঞ্জিং কাজ দেয়া হয়। যেমন- মধ্যরাতে ভূতের সিনেমা দেখা। খুব সকালে ছাদের কিনারা দিয়ে হাঁটা এবং ব্লেড দিয়ে হাতে তিমির ছবি আঁকা ইত্যাদি। তবে ধাপ বাড়ার সঙ্গে সঙ্গে কঠিন ও মারাত্মক সব চ্যালেঞ্জ দেয় পরিচালক। যেগুলো অত্যন্ত ভয়াবহ এবং এ খেলার সর্বশেষ ধাপ হলো আত্মহত্যা করা। অর্থাৎ গেম শেষ করতে হলে প্রতিযোগীকে আত্মহত্যা করতে হবে। তবে এই গেমের শেষ ধাপে যাওয়ার আগেই খেলোয়াড়ের মৃত্যু হতে পারে। যেমন- ছাদের কিনারায় হাঁটা বা রেললাইনে হাঁটার মতো যেসব কাজ করতে বলা হয়, ওইসব কাজ করার সময় মৃত্যু হতে পারে।গেমটির বেশিরভাগ ধাপই এমনভাবে সাজানো হয়েছে যে, ওইসব ধাপ অতিক্রম করতে করতেই খেলোয়াড়ের মৃত্যু হতে পারে। ব্লু হোয়েলের কবলে পড়ে ৫০তম ধাপে গিয়ে যারা আত্মহত্যা করছে কেবল তাদের খবরই প্রকাশ হচ্ছে। কিন্তু এর আগে যারা মারা যাচ্ছে তারা ব্লু হোয়েলের ফাঁদে পড়ে মারা যাচ্ছে কিনা- তা শনাক্ত করা সম্ভব হচ্ছে না।\nঅংশগ্রহণকারীদের প্রথমে সাহসের প্রমাণ দিতে বলা হয়। এজন্য তাদের ছোট ছোট কিছু সাহসী কাজ দিয়ে এগিয়ে নেয়া হয়। একবার এতে জড়িয়ে পড়লে আর সহসা বের হওয়ার সুযোগ থাকে না।সহজ ও নতুন নতুন চ্যালেঞ্জ এবং সাহস আছে কি না- এমন কথায় সাহস দেখাতে গিয়ে দিনকে দিন যুবক-যুবতীরা আকৃষ্ট হচ্ছে এই গেমে। তবে একবার এ খেলায় ঢুকে পড়লে তা থেকে বের হয়ে আসা প্রায় অসম্ভব।\nএই মরণ ফাঁদ থেকে বাঁচার জন্য মনোবিজ্ঞানীরা কিছু পরামর্শ দিচ্ছেন। সেগুলো হচ্ছে-প্রথমতো আপনাকেই সচেতন হতে হবে। কেন আপনি অপরের নির্দেশনায় কাজ করবেন। আপনি যাকে কখনও দেখেননি, যার পরিচয় জানেন না, তার কথায় কেন চলবেন বা তার কথামতো কেন কাজ করবেন- সেটি নিজেকেই চিন্তা করতে হবে।এরকম কোনো লিংক সামনে এলে তাকে এড়িয়ে চলতে হবে।সমাজের তরুণ-তরুণীদের মাছে এই গেমের নেতিবাচক দিক সম্পর্কে প্রচারণা চালাতে হবে।সন্তান, ভাই-বোন বা নিকটজনকে মোবাইলে ও কম্পিউটারে অধিক সময়ে একাকী বসে থাকতে দেখলে সে কী করছে, তার খোঁজ-খবর নিতে হবে। সন্তানকে কখনও একাকী বেশি সময় থাকতে না দেয়া এবং এসব গেমের কুফল সম্পর্কে বলা। সন্তানদের মাঝে ধর্মীয় অনুশাসন মেনে চলার মানসিকতা সৃষ্টি করা। যাতে তারা আত্মহত্যা করা বা নিজের শরীরকে ক্ষতবিক্ষত করা অনেক বড় পাপ- এটা বুঝতে পারে।সন্তান ও পরিবারের অন্য কোনো সদস্য মানসিকভাবে বিপর্যস্ত কিনা- সেদিকে বিশেষ লক্ষ্য রাখা। কেউ যদি মানসিকভাবে বিপর্যস্ত হয় তাকে সঙ্গ দেয়া।কৌতূহলি মন নিয়ে এই গেমটি খেলার চেষ্টা না করা। কৌতূহল থেকে এটি নেশাতে পরিণত হয়। আর নেশাই হয়তো ডেকে আনতে পারে আপনার মৃত্যু।\nকন দেশে আছে ব্লু হোয়েল এ পর্যন্ত ব্লু হোয়েল পৃথিবীর কোন কোন দেশে ছড়িয়ে পড়েছে, তার সঠিক হিসাব নেই। তবে রাশিয়া, আর্জেন্টিনা, বাংলাদেশ, ব্রাজিল, বুলগেরিয়া, চিলি, চীন, ভারত, ইটালি, কেনিয়া, পাকিস্তান, পোল্যান্ড, পর্তুগাল, সৌদি আরব, সাইবেরিয়া, স্পেন, তুরস্ক, যুক্তরাষ্ট্র ও উরুগুয়ে ব্লু হোয়েল শনাক্ত হয়েছে।\nPrevious article দুই মাদক ব্যবসায়ী আটক\nNext article কুবি ছাত্রলীগের হরতাল বিরোধী বিক্ষোভ


ট্রলারসহ ২২ জেলেকে ফেরত দিয়েছে মিয়ানমার\nঅবশেষে আটকের ১৩ ঘণ্টা পর ৪টি ফিশিং ট্রলারসহ বাংলাদেশি ২২ জেলেকে ফেরত দিয়েছে মিয়ানমার নৌবাহিনী।\nশনিবার রাত সাড়ে ১১টার দিকে সাগরে দায়িত্বরত কোস্টগার্ড সদস্যরা ৪টি ট্রলারসহ তাদেরকে নিয়ে সেন্টমার্টিন দ্বীপে এসে পৌঁছান।\n২০ নভেম্বর (শনিবার) সকাল সাড়ে ১০টার সময় বাংলাদেশ জলসীমায় মাছ শিকার করার সময় সেন্টমার্টিনের অদূর থেকে মিয়ানমার নৌবাহিনীর সদস্যরা দুই দফায় ৪টি ফিশিং ট্রলারসহ ২২ জেলেকে ধরে নিয়ে যায়।\nঅবশেষে বাংলাদেশ কোস্টগার্ড বাহিনীর সহযোগীতায় আটক করে নিয়ে যাওয়া ২২ জেলেকে ফেরত দিতে বাধ্য হয় মিয়ানমার নৌবাহিনী।\nটেকনাফ উপজেলা নির্বাহী কর্মকর্তা (ইউএনও) পারভেজ চৌধুরী জানান, মাঝিমাল্লাসহ ধরে নিয়ে যাওয়া ফিশিং ট্রলারগুলো ফেরত দিয়েছে। জেলেরা সবাই সুস্থ আছেন।\nস্থানীয় জেলেরা জানান, (১৯ নভেম্বর) শুক্রবার সন্ধ্যায় সেন্টমার্টিনের বাসিন্দা নুরুল আমিন, মো. আজিম, মো. হোসেন এবং তার ছেলে মো. ইউনুছের মালিকাধীন চারটি মাছ ধরার ট্রলারে ২২ জন মাঝিমাল্লা সাগরে মাছ ধরতে যান। শনিবার সকালে দ্বীপের পূর্বদিকে মিয়ানমার নৌবাহিনীর সদস্যরা এসে অস্ত্রের মুখে জিম্মি করে ট্রলারসহ ওই ২২ মাঝিমাল্লাকে ধরে নিয়ে যায়।\nসেন্টমার্টিন স্টেশন কোস্টগার্ডের এক কর্মকর্তা জানিয়েছেন, মাঝিমাল্লাসহ ট্রলার ধরে নিয়ে যাওয়ার খবর পাওয়ার পর মিয়ানমার দূতাবাসের সঙ্গে যোগাযোগ করার পর উভয়পক্ষের দীর্ঘ আলোচনার মাধ্যমে তাদের ফেরত আনা হয়েছে।\nপূর্ববর্তী পোষ্টফিরোজ হত্যা: একই পরিবারের ১ জনের ফাঁসি, ৩ জনের যাবজ্জীবন\nপরবর্তী পোষ্ট নিখোঁজের ৩ দিন পর রাবার বাগানে মিলল কিশোরীর লাশ


রাস্তাতেই প্রসব! গর্ভ যন্ত্রণায় ছটফট করতে থাকা মহিলাকে উদ্ধার করলেন পুলিশ কর্মী - Mahanagar Barta\nHome/মহানগর/রাস্তাতেই প্রসব! গর্ভ যন্ত্রণায় ছটফট করতে থাকা মহিলাকে উদ্ধার করলেন পুলিশ কর্মী\nমহানগরবার্তা ওয়েবডেস্ক: একুশ শতকের হিংসা, হানাহানি ও স্বার্থপরতার মাঝেও যে মানুষের মন থেকে মানবিকতা একেবারে মুছে যায় নি আরো একবার তা প্রমাণ হয়ে গেল কলকাতার বুকে। কলকাতা পুলিশেরই এক কর্মীর তৎপরতায় রক্ষা পেলেন রাস্তার ধারে পড়ে গর্ভ যন্ত্রণায় ছটফট করতে থাকা এক মহিলা। এই ঘটনায় একজন পুলিশ কর্মীর দায়িত্ব ও কর্তব্যের যে মহান দৃষ্টান্ত স্থাপিত হয়েছে, সোশ্যাল মিডিয়ায় তাকে কুর্নিশ জানিয়েছেন নেট নাগরিকরা।\nজানা গেছে, ঘটনাটি ঘটেছে গতকাল দুপুর একটা নাগাদ, তিলজলার কাছাকাছি অঞ্চলে। রাস্তার ধারে শুয়ে গর্ভ যন্ত্রণায় ছটফট করতে থাকা এক মহিলা কিছুক্ষণের মধ্যে রাস্তাতেই প্রসব করেন এক পুত্র সন্তান। এই ঘটনা তিলজলা ট্রাফিক গার্ডের অ্যাডিশনাল ওসি সৌভিক চক্রবর্তীর নজরে আসতেই তিনি অবিশ্বাস্য তৎপরতার সঙ্গে ওই মহিলা ও শিশুপুত্রকে রক্ষা করার ব্যবস্থা করেন। তাঁদের অবিলম্বে হাসপাতালে নিয়ে যান সৌভিক চক্রবর্তী।\nবুধবার দুপুরে কলকাতা পুলিশের তরফ থেকে সোশ্যাল মিডিয়ায় ঘটনার কথা শেয়ার করা হয়েছে। তাঁদের অফিসিয়াল ফেসবুক পেজ থেকে করা একটি পোস্টে ঘটনার বিবরণ দিয়ে শেয়ার করা হয়েছে ওই পুলিশ কর্মীর ছবিও। সেই সঙ্গে কলকাতা পুলিশ যে সাধ্যমত সর্বক্ষণ জনগণের পাশে আছে, সেই বার্তাও দেওয়া হয়েছে কলকাতা পুলিশের ওই ফেসবুক পোস্টে।\nফেসবুক পোস্টে লেখা হয়েছে, “মঙ্গলবার দুপুর একটা নাগাদ নিয়মমাফিক রাউন্ডে বেরিয়েছিলেন তিলজলা ট্রাফিক গার্ডের অ্যাডিশনাল ওসি সৌভিক চক্রবর্তী। বাসন্তী হাইওয়ের ওপর চৌবাগার কাছে হঠাৎ তাঁর নজরে পড়ে রাস্তার ধারে শুয়ে অসহ্য গর্ভ যন্ত্রণায় ছটফট করছেন এক মহিলা। কয়েক মিনিটের মধ্যে ঘটনাস্থলেই একট পুত্রসন্তানও প্রসব করেন তিনি।” পোস্টে আরও লেখা হয়, বিন্দুমাত্র দ্বিধা না করে মা ও সদ্যোজাতকে চিত্তরঞ্জন ন্যশনাল মেডিকেল কলেজে নিয়ে যান ওই পুলিশ অফিসার। শুধু তাই নয়, ট্রাফিক কন্ট্রোলের সঙ্গে যোগাযোগ করে যাত্রাপথের প্রতিটি সিগনাল খোলা রাখারও ব্যবস্থা করেন তিনি। যোগাযোগ করেন মহিলার পরিবারের সঙ্গেও।\nকলকাতা পুলিশ সূত্রে জানা গেছে, আপাতত সম্পূর্ণ সুস্থ আছেন সেই মহিলা এবং তাঁর শিশুপুত্র। তবে পুলিশ প্রশাসনের কর্তব্যের যে দৃষ্টান্ত সৌভিক চক্রবর্তী স্থাপন করলেন তা নিঃসন্দেহে মনোবল বাড়াবে সাধারণ জনগণের।\n"আত্মহত্যা করে সরকারকে দোষ দিলে কি মুখ্যমন্ত্রী গ্রেপ্তার হবেন?", প্রশ্ন অর্ণবের উকিলের